ސާކް ގައުމުތަކުގައި ކޮވިޑް-19ގެ ހާލަތު6– Mikal News\nސާކް ގައުމުތަކުގައި ކޯވިޑް-19 ގެ ފެތުރިގެންދާ މިންވަރު. 25 އޭޕްރީލް 2020\nމިހާރު މުޅި ދުނިޔެއަށް ވެސް ކުރިމަތިވެގެން އުޅޭ ކޮވިޑް-19 ވަބާގެ ހާލަތު ސައުތު އޭޝިއަން އެސޯސިއޭޝަން ފޯ ރީޖަނަލް ކޯޕަރޭޝަން (ސާކް)ގެ ގައުމުތަކުގައި އޮތް ހާލަތު ބަލައިލުމަށް ކުރިޔަށް ގެންދެވޭ މި ރިޕޯޓުގެ6ވަނަ ބައި ފަށަމެވެ. ފާއިތުވި ހަފުތާ އަކީ ދިވެހިރާއްޖޭގައި ނިސްބަތުން ގިނަ ބަޔަކު މިބައްޔަށް ފައްސިވި ހަފުތާއެވެ. އިންޑިއާގައި ބަައްޔަށް ފައްސިވި މީހުން އެންމެ ގިނައިރު އަދިވެސް އެންމެ މަދު މީހުންނަށް މިބަލި ޖެހިފައި ވަނީ ބޫޓާނުންނެވެ.\nފައިތުވި ހަފުތާ ނިމުނުއިރު ދުނިޔޭގެ ގިނަ ގައުމުތަކުން ރައްކާތެރިކަމުގެ ގޮތުން އަޅާފައިވާ ފިޔަވަޅުތައް އިތުރަށް ކުރިޔަށްގެންދަން ވަނީ ނިންމާފައެވެ. އެގޮތުން ދަތުރުފަތުރު ކުރުން ގިނަ ގައުމުތަކުގައި މަނާކުރެވިފައިވާ އިރު ބައެއް ގައުމުތަކުގައި ވަނީ ކާފިއު އިއުލާންކޮށްފައެވެ.\nމިއަދު 25 އޭޕްރީލް، ހޮނިހިރު ދުވަހާއި ހަމަޔަށް މުޅި ދުނިޔެއިން 2.833 މިލިޔަން މީހުންނަށް މިބަލި ޖެހިފައިވާ ކަމަށް ރިކޯޑު ކުރެވިފައި ވެއެވެ. އެއިގެ ތެރެއިން 8 ލައްކައަށް ވުރެ ގިނަ މީހުން (807,462) ބަލިން ރަނގަޅުވެފައި ވެއެވެ. އެއީ %29 މީހުންނެވެ. އަދި ބަލީގައި ދެލައްކަ އެއްހާ މީހުން (197,353) މީހުން މަރުވެފައި ވާއިރު އެއީ %7 މީހުންނެވެ. ބާކީ ތިބި %64 މީހުން އަދި ތިބީ ބަލިހާލުގައެވެ.\nމިބަލީގެ އެކްޓިވް ކޭސަސްގެ ގޮތުގައި މިހާރު ތިބި 1.828 މިލިޔަން މީހުންގެ ތެރެއިން %97 މީހުންނަކީ އާދައިގެ ކުދިކުދި މައްސަލަތަކުގެ މީހުންނެވެ. އަނެއް %3 މީހުން ނުވަތަ ބައިލައްކަ (58,576) އަށްވުރެ ގިނަ މީހުންނަކީ ނާޒުކު ހާލަތުގައި ތިބި ބަލި މީހުންނެވެ.\nބަލީގައި ގޮތްކަނޑައެޅި ނިމިވައިވާ މިލިޔަނެއް ހާ މީހުން (1,004,815) ގެތެރެއިން %80 މީހުން ރަނގަޅުވެފައި ވާއިރު އަނެއް %20 މީހުން (197,353) ވަނީ ބަލީގައި މަރުވެފައެވެ.\nއެމެރިކާއިން މިބަލި ޖެހިފައިވާ މީހުންގެ ޖުމްލަ މިހަފުތާ ފެށުނުއިރު މިލިޔަނަކާއި ކައިރިކޮށްފައިވާ އިރު އެގައުމުން 110432 މީހުން ބަލީގައި މަރުވެފައި ވެއެވެ. އެއްލައްކައަށް ވުރެ ގިނަ މީހުން ބައްޔަށް ފައްސިވެފައިވާ ގައުމުތަކުގެ ތެރޭގައި ހިމެނެނީ އެމެރިކާގެ އިތުރުން ސްޕޭން، އިޓަލީ، ފްރާންސް، ޖަރުމަން، އިނގިރޭސިވިލާތް އަދި ތުރުކީއެވެ. ދެން ހިމެނެނީ އޭޝިއާގެ އިރާނާއި ބަލި ފުރަތަމަ ފެނުނު ޗައިނާ އެވެ. މިބަލީގައި އެންމެ ގިނަ މީހުން މަރުވަފައިވަނީ އެމެރިކާ (35,371)، އިޓަލީ (22,170) އާއި ސްޕޭން (19,478) އަދި ފްރާންސް އާއި އިނގިރޭސިވިލާތުން ނެވެ.\nސާކް ގައުމުތަކުން މިބަލި ޖެހިފައިވާ މީހުންގެ އަދަދު ބައިލައްކައާއި ކައިރިވެފައި ވެއެވެ. މިހާރުގެ ޖުމްލަ އަދަދަކީ 43,028 އެވެ. އަދި ބަލިން ރަނގަޅުވެފައި ވަނީ 8,690 މީހުންނެވެ. މީގެ އިތުރުން 33,126 މީހުން މިހާރުވެސް ބަލީގައި އެބަތިއްބެވެ. ބަލީގައި މަރުވެފައި ވަނީ %3 (1,214) މީހުންނެވެ.\nސާކް ގައުމުތަކުގައި ކޯވިޑް19 ގެ ހާލަތު، 25 އޭޕްރީލް 2020\nސާކް ގައުމުތަކުގެ ނަމްބަރުތަކަށް ބަލާއިރު އިންޑިއާ އަދި ޕާކިސްތާނުން ބަލިމީހުން ތިބި އަދަދުތައް އެހެން ގައުމުތަކަށް ވުރެމާ ބޮޑުތަނުން މައްޗެވެ. އެއާއެކު ބަންގްލާދޭޝް ގެ އަދަދުތައް ވެސް މައްޗަށް ގޮސްފައި ވެއެވެ. އެއާއެކު މިތީ ގްރޫޕުގައި މި3ގައުމު ހިމެނެއިރު މެދުން އަފްޣާނިސްނާއި ސްރީލަންކާ އެވެ. އެންމެ މަދުން ބައްޔަށް ޕޮޒިޓިވް މީހުން ހިމެނޭ ބޫޓާން، ނޭޕާލް އަދި ދިވެހިރާއްޖޭގެ ގްރޫޕެވެ. ފާއިތުވި ހަފުތާގައި ދިވެހިރާއްޖެ އާއި ނޭޕަލުގައި ވެސް ނިސްބަތުން ބަލި ޖެހިފައިވާ މީހުން ވަނީ ބޮޑުތަނުން އިތުރުވެފައެވެ. ނަމަވެސް ބޫޓާނުގެ އަދަދުތަކަށް މާބޮޑު ބަދަލެއް ނާދެއެވެ. މި3ގައުމުން ވެސް އަދި މިބަލީގައި މީހަކު މަރުވެފައެއް ނުވެއެވެ.\nއިންޑިއާގައި 24 ހާހަށް ވުރެ މަތީގައި އުޅޭ އިރު ޕާކިސްތާން އުޅެނީ 12 ހާހާއި ކައިރީގައެވެ. ބަންގްލާދޭޝް5ހާހަށް ދާއިރު އަފުޣާނިސްތާނުގެ އަދަދު ހާހަކާއި ކައިރިކޮށްފިއެވެ. ސްރީލަންކާ 250 ހާއި ކައިރި ވިއިރު ރާއްޖެއިން ވަނީ 129 އަށް މަތިވެފައެވެ. ނޭޕާލް 50 އާއި ހަމަވާއިރު ބޫޓާން ބައްޔަށް ފައްސިވެފައި ވަނީ7މީހުންނެވެ.\nފާއިތުވި ހަފުތާގައި ސްރީލަންކާ އާއި ބޫޓާނުގައި ވެސް ބަލިފެތުރޭ މިންވަރު ހިފެހެއްޓިފައިވާއިރު ދިވެހިރައްޖެއާއި އަފުޣާނިސްތާން އަދި އިންޑިއާގައި ބަލި ފެތުރޭ މިންވަރު އަންނަނީ އިތުރު ވަމުންނެވެ.\nދިވެހިރާއްޖޭގައި މިބަލީގެ މީހުންގެ އަދަދު ފާއިތުވި ދެހަފުތާގައި ވެސް މިވަނީ ނިސްބަތުން ބޮޑުތަން އިތުރުވެފައެވެ. އެއީ ކުރީ ފައިތުވި ތިން ހަފުތާގައި 28 އިން 83ން 129 އަށް އިތުރު ވެފައި ވުމުންނެވެ. ފާއިތުވި ހަފުތާގައި ރާއްޖެއިން އެއްވެސް މީހަކު ބަލިން ރަނގަޅުވެފައެއް ނުވެއެވެ. ފާއިތުވި ދެހަފުތާގައި 55 އަދި 46 މީހުން ކޮންމެެ ހަފުތާއަކު ވަނީ އިތުރުވެފައެވެ. މިހާތަނަށް ރާއްޖޭއިން ބަލިން ރަނގަޅުވެފައި ވަނީ 16 މީހުންނެވެ. މިހާރު ރާއްޖޭގައި ތިބީ ބަލީގެ 60 ދިވެހީންނާއި 45 ބަންގްލާދެޝް މީހުންނާއި 8 އިން އަދި 15 ބިދޭސީންނަށްް ބަދަލުވެފައެވެ. މާލޭގައި ވަނީ ގެއިްނ ބޭރަށް ނިކުމެ އުޅުން2ހަފުތާއަށް ވަނީ މަނާކޮށްފައެވެ.\nރާއްޖެއިން ކޮވިޑް-19 އަށް ފައްސި ވެފައިވާ އެކި ގައުމުތަކުގެ މީހުން


7 February Alun Thahugeegu Kurun: Raees Waheedh Vidhaalhuvanee Eii Kulhey Kulhivareh Noon Kamah - Vaguthu\nކޮވިޑް ދެކެ ދިވެހިން ބިރު ނުގަންނަނީ ކުއްލިއަކަށް ގިނަ ބަޔަކު މަރުނުވާތީ! - 57 މިނެޓް ކުރިން\n7 ފެބްރުއަރީ އަލުން ތަހުގީގުކުރުން: ރައީސް ވަހީދު ވިދާޅުވީ އެއީ ކުޅޭ ކުޅިވަރެއް ނޫންކަމަށް\n7 ފެބްރުއަރީގައި ކުރީގެ ރައީސް މުހައްމަދު ނަޝީދުގެ ވެރިކަން ބަދަލުވި ގޮތް ތަހުގީގު ކުރާނަމަ، ކަން ހިނގައި ދިޔަގޮތް ތަހުގީގުކުރުމަށް ކުރިން ހަރަކާތްތެރިވި ޓީމަށްވުރެ ފުންނާބު އުސް، އެއަށް ވުރެ ވަކި ފަރާތަކަށް ނުޖެހޭ ބަޔަކު ލައްވާ އެ މައްސަލަ ތަހުގީގުކުރުމަށް ކުރީގެ ރައީސް މުހައްމަދު ވަހީދު ގޮވާލައްވައިފިއެވެ.\nމިރޭ ބޭއްވި ޕީޕީއެމްގެ ނޫސްވެރިންގެ ބައްދަލުވުމުގައި ރައީސް ވަހީދު ވިދާޅުވީ އެމަނިކުފާނު 2012 ވަނަ އަހަރު ވެރިކަމާއި ހަވާލުވެވަޑައިގަތީ ރައީސް ނަޝީދު ވެރިކަމުން އިސްތިއުފާދެއްވުމުން ނައިބު ރައީސްގެ ހައިސިއްޔަތުން އަދާކުރައްވަން ޖެހިވަޑައިގަތް ޒިންމާ އަދާކުރެއްވުމަށް ކަމަށެވެ.\n"އެހެންވީމަ އެ ރިޕޯޓަށްވުރެ މޮޅު ރިޕޯޓެއް ހައްދަވަންޏާ ޖެހޭނީ އެއަށް ވުރެ ފުންނާބު އުސް ބައެއް ހޯއްދަވަން. އެއަށް ވުރެން ވަކި ފަރާތަކަށް ނުޖެހޭ ޖަމާއަތްތަކެއްވެސް ހޯއްދަވަން. އެހެން ނޫނިއްޔާ އެ ނުވާނެ އެއްޗަކަށް އަޅުގަނޑު ކުރިމައްޗަކު. އެހެން ނޫންތޯ ވާނީ. އެއީ ބަޔަކު ކުޅޭ ކުޅޭ ކުޅިވަރެއް ނޫން މީކީ. އެކަން އެއޮތީ ދުނިޔޭގެ އެއްވެސް ގައުމެއްގައި އެކަން ކުރެވޭނެ އެންމެ ރަނގަޅަށް އެކަން ކޮށްފައި އެއޮތީ" ރައީސް ވަހީދު ވިދާޅުވިއެވެ.\nއެހެންނަމަވެސް އެ މައްސަލަ އަލުން ބަލާނަމަ ފުރިހަމައަށް އެއްބާރުލުން ލިބިވަޑައިގަންނަވާނެ ކަމަށް ރައީސް ވަހީދު ވަނީ ވިދާޅުވެފައެވެ.\n7 ފެބްރުއަރީ 2012 ވަނަ އަހަރު ރާއްޖޭގެ ވެރިކަމަށް ވަރަށް ބޮޑު ލޮޅުމެއް އައިކަމަށާ، އެކަމާއި އުފާ ނުކުރައްވާކަމަށް ރައީސް ވަހީދު ވިދާޅުވިއެވެ.\nރާއްޖެއަކީ ޑިމޮކްރެޓިކް ޤައުމަކަށް ވާއިރު އެންމެ ރަނގަޅު ގޮތަކީ ކަންކަން އޮމާންކަމާއި އެކު ދިއުންކަމަށާ، އޭރު ކަންކަން ހިނގީ އެގޮތަށް ކަމަށް ނުވާތީ ވެރިކަން ބަދަލުވި ގޮތް ތަހުގީގުކުރައްވާފައިވާކަމަށް ރައީސް ވަހީދު ވިދާޅުވިއެވެ. އެގޮތުން ވެރިކަން ބަދަލުވި ގޮތް ތަހުގީގުކުރަން އުފެއްދި ކޮމިޝަނަށް އެއްވެސް ނުފޫޒެއް ފޯރުވާފައި ނުވާނެ ކަމަށް ރައީސް ވަހީދު ވަނީ ފާހަގަކުރައްވާފައެވެ.\n7 ފެބްރުއަރީ ތަހުޤީޤު ކުރުމަށް ރާއްޖޭގެ ފުންނާބު އުސް ވަކި ޕާޓީއަކަށް ނިސްބަތް ނުވާ ފަރާތްތައް ހިމަނައިގެން ކޮމިޝަނެއް އުފެއްދުމުން އެ ކޮމިޝަނާއި މެދު އޭރުގެ އިދިކޮޅު ފަރާތްތަކުން ހިތްހަމަނުޖެހުން ފާޅުކުރެއްވުމުން، ބޭރުގެ ފަރާތަކުން އެ ކޮމިޝަންގެ ރިޔާސަތު ބަލަހައްޓަވާ ގޮތަށް ހަމަޖެއްސެވިކަން އެމަނިކުފާނު ފާހަގަކުރެއްވިއެވެ. އެގޮތުން ކޮމަންވެލްތުން ސިންގަޕޫރުގެ ރިޓަޔަރޑް ސުޕްރީމް ކޯޓު ގަޒީއެއް ގެންނެވީކަމަށް ރައީސް ވަހީދު ވިދާޅުވިއެވެ.\n"އަޅުގަނޑު ދަންނަ މީހެއް ނޫން. އަޅުގަނޑު ހޯދި ސީވީީއެއްވެސް ނޫން. ކޮމަންވެލްތުން މުސާރަވެސް ދެއްވީ. ކޮމަންވެލްތުން ހުރިހާ ކަމެއް ބެލެހެއްޓެވީ" ރައީސް ވަހީދު ވިދާޅުވިއެވެ.\nއެހާ ހިސާބުންވެސް އެމްޑީޕީ ފަރާތުން ބޭނުންވާ ފަރާތެއް ކޮމިޝަންގައި ބަހައްޓަވަން ބޭނުންވުމުން، އެ ފުރުސަތުވެސް ފަހިކޮށްދެއްވި ކަމަށް ރައީސް ވަހީދު ވިދާޅުވިއެވެ.\n"ފުރަތަަމަ ދެއްވީ ވެލިޒިނީގެ ނަން. އޭރުަ ވެލިޒިނީ ވަރަށް މަޝްހޫރު. އެއީ ފަނޑިޔާރުން ހުވާކުރުމުގެ ޖަލްސާއެއްގަ ވަރަށް ބޮޑު ހަމަނުޖެހުންތަކެއް ހިނގާފައި އޮތީ. އެހެންވީމަ އެއީ ވަކި ފަރާތަކަށް ނުޖެހޭ ބޭފުޅެއްކަމަކަށް ނުދެވުނު. ދެން ދެއްވީ ރައީސް ނަޝީދުގެ ބޮޑުބޭބޭފުޅެއްގެ ނަން. އެއީ އާއިލީ ބޭފުޅެއްކަމަށް ވާތީ ވަކި ފަރާތަކަށް ނުޖެހި ނުހުރެވޭނެ ކަމަށް ފެންނާތީ އަނެއްކާވެސް އެހެން ބޭފުޅެއްގެ ނަން، ތައުލީމީ ދާއިރާގައި އުޅުއްވާ އަޅުގަނޑުވެސް ވަރަށް އިހުތިރާމްކުރާ ބޭފުޅެއް." އެމަނިކުފާނު ވިދާޅުވިއެވެ.\nކޮމަންވެލްތާއި އ.ދގެ ފަރާތުން ބޭރުގެ ތަޖުރިބާކާރުންގެ ގޮތުގައި3ބޭފުޅުން ހިމެނުނު ކަމަށާ އެކަމުގެ ސަބަބުން ބޭރުގެ ޤައުމުތަކުގެ މީހުން އެކޮމިޝަނުގައި ހިމެނޭތީ ވެސް ފާޑުކިޔުން އަމާޒުވި ކަމަށް ރައީސް ވަހީދު ވިދާޅުވިއެވެ.\nއެ ކޮމިޝަނަށް4ވަރަކަށް ފަހަރު ގެންދިޔަ ކަމަށާ، އެ ރިޕޯޓުން އޭރު ކަންކަން ހިނގާ ދިޔަ ގޮތް އެނގޭކަމަށް އެމަނިކުފާނު ވިދާޅުވިއެވެ.\n7 ފެބްރުއަރީ 2012 ވަނަ އަހަރު ވެރިކަން ބަދަލުކޮށްލީ ބަޤާވާތްކޮށްގެން ކަމަށް އެމްޑީޕީއިން ދަނީ ތަކުރާރުކޮށް ބުނަމުންނެވެ.\nޖޫން 23, 2020 04:24\nކޯނީރިޕޯޓަށްވުރެ ރަގަޅުރިޕޯޓެއް މިސަރުކާރަކަށް ނުނެރެވޭނެއެވެ. މިސަރުކާރުވަނީ ރީދޫކުލަނޫން ދިވެހި ހުރިހައި ރައްޔަތުންގެ ބޮލުގައި މަނީލޯންޑާރ ގެނަމުގައި ހުކުމްކޮށް ޖަލަށްލުމުގެ ސިލްސިލާއެއްފަށާފައެވެ. މަޚުލޫފް، އަކްރަމް ކަމާލުއްދީންފަދަ ބޮޑެތިވަގުން އެބުނާލޯންޑަރ އިން ސަލާމަތްވެއެވެ. އަޖައިބެކެވެ.\nޖޫން 23, 2020 07:18\nއަވަހައް ބައްލަވާ ބައްލަވާއިރު ބައްލަވާތި ކުރީގެފޮރިންމިނިސްޓަރއާއި ކުރީގެ ދާންދޫ ދާއިރާގެމެންބަރު ސިފައިންގެ ގެއައްވަދެ ސިފައިންނައްއަމުރުކުރިމައްސަލައާ ޖެހިގެންއައިދުވަހު ދައުލަތުގެ މުދަލައް ގެއްލުންދިންމައްސަލައާ އެކަންތައްތަކާ ގުޅިގެން އެކިޕޯޑިއަމް ތަކުގަ ރައީސްނަޝީދު ބޭރުގައާ އެތެރޭގަދައްކާފަހުރި ވާހަކަތައްވެސް\nޖޫން 23, 2020 07:29\nއެމް. ޑީ.ޕީ އަށް ތިކަންވެސް ވާނީ ، މިސްކިތް ކޮނޑަށްލާއިގެން ހިނގި މީހާއަށް ވީވަރު ، މިސްކިތް ކޮނޑަށްލައިގެން ހިނގޭކަށްނެތް ބަރުކަމުން ، އަނެއްކާ ބަހައްޓައިގެން ވާކަށްނެތް ގެންދަންޖެހޭ\nޖޫން 23, 2020 09:14\nއެއްވެސް ކަމެއް ތަހުގީގު ނުކުރޭ ކޮނުނުވަރަކަށް ފަސް ގިނަވާނެ އޭތި ކަޑަ ބައިތުލް މާލް އަތުޖެހިއްޖިއްޔާ ނުކާނެ މީހަކު ނެތް މިގައުމުގައެއް ރ ޔާމީން ގެ ކުށަކީ ދިވެހި އާދައިގެ ރައްޔިތުމީހާ އަށް ދީގެން ބައިވެރިކޮށްގެން ކޭމަ އެހެންމީހުންކަނީ މާކުންބޭ ކާ ގޮތަށް އެކަކަށްވެސް ނުދީ ގައުމުގެ ތޮށްޓާ އެކީ ތިޔައީ ޒައީމޭ ކިޔަކިޔާ އެންމެން ސޭކު ހެދިފަ އަތްޖަހަން 30އަހަރު ތިބިއިރު ރާއްޖެތެރެ އޮތްހާލަތު އެގޭތަ އޭރުވެސް އޯކޭ ގޮނޑި ދުއްވާ ބޭބެ އާ އޭނަގެ އައްވާނުން ވެރިކަން ކުރިއިރު ބައިތުލްމާލް ފެލާލުން ނޫން ކަމެއް ކޮށްފައެއް ނެތޭ ފޮނިވާހަކަ ދައްކައިގެން ރަާއްޖޭގެ ޘަގާފަތް ހަލާކު ކުރީ މިނިވަންކަމުގެ ނަމުގައި ދުރުސުލް އަޚްލާގް ފުނޑާލީ ރައްޔިތުންގެ ފައިސާއިން ރަށްތަކުގައި ހަދާފަހުރި އިމާރާތް ތަކުގަހުޅު ޖެހުމުން މިލިއަނުން ލައްކައިން ގެއްލުންވި އެކަންވެސް ތަހުގީގު ކޮށްލައްޗޭ ގޯތި ގެދޮރުގެ ލިޔެކިއުންތަކާ ދޮން ހިޔަލަޔާ އަލިފުޅު ފަދަ މުގައްދަސް ލޯބިވެރިންގެ ކައިވެނިސެޓްފިކެޓްތައްވެސް ބަލަގަ އަންދާލީއޭ ތަހުގީގު ނުކުރަނީ ކީއްވެތަ ކޮނުނުވަރަކުން ފަސްގިނަ ވައްސަލާމް\nޖޫން 23, 2020 09:16\n"އެހެންވީމަ އެ ރިޕޯޓަށްވުރެ މޮޅު ރިޕޯޓެއް ހައްދަވަންޏާ ޖެހޭނީ އެއަށް ވުރެ ފުންނާބު އުސް ބައެއް ހޯއްދަވަން. އެއަށް ވުރެން ވަކި ފަރާތަކަށް ނުޖެހޭ ޖަމާއަތްތަކެއްވެސް ހޯއްދަވަން. " ވަރަށް ރަނގަޅު ވާހަކައެއް އެގޮތަށް ހަދައިގެންނަމވެސް ކޮންމެވެސް ޙައްލެއް އެބަ ބޭނުންވޭ މިހަނގުރާމައިން ސަލާމަތް ވުމަށް.\nމިހާރު އޮތް ރިޕޯރޓްއާއިމެދު ހިތްހަމަނުޖެހޭނަމަ އަދި އެއަށްވުރެ ރަނގަޅު ރިޕޯރޓެއް ނެހެދޭނަމަ ކޮންމެވެސް ބައެއްގެ ހިތްހަމަ ނުޖެހުން އޮންނާނެ. ރައީސް ވަޙީދު ވިދާޅުވިގޮތަށް ފުންނާބު އުސްބަޔަކަށްވާން ޖެހޭނެ އަދިވަކި ފަރާތަކަށް ނުޖެހޭ ބަޔަކަށް ވާންޖެހޭނެ. ޚާއްސަކޮށް އެމްޑީޕީ / ޕީޕީ އެމް ނުހިމެނޭގޮތަށް\nޖޫން 23, 2020 10:05\nތިޔަ ކޯނީ ރިޕޯޓް އެއީ ގަބޫލު ކުރެވޭ އެއްޗެއް ނޫންކަމަށް ނިންމައިފިނަމަ އެރިޕޯޓް ގެނައި ފަރާތްތަށް ވާނީ ކޮންކަހަލަ ބަޔަކަށްތޯ ދުނިޔޭގެ ލޯތަށްމަތީ؟ އަދި އެރިޕޯރޓް ބަލައިގަނެ އެޔަށް އަމްލު ކުރެވުނީ އެއީ ސައްހަ އެއްޗެއް ކަމަށް ގަބޫލު ވެވުނީމަ ނޫންތޯ؟ ފެބް7ގެ ވާހަކަ މިހާރު ތިލަވީ ބަދަލުހިފަން ނޫން ދެވަނަ ކަމެއްގައެއް ނޫން. މިހާރުގެ ވެރިކަން މިއޮއްގެން ވެއްޓެނީ ބަޔަކު މީހުން ބަގާވާތް ކޮށްގެން ނޫން. ފެންވަރު ނެތުނީމަ.\nޖޫން 23, 2020 10:10\nވެރިކަން ބަދަލުވިގޮތެއް ނޭގެ ވެރިކަން ނިމުނުއިރު ގެ 10 ބުރިއަށް ހިލާލެވިއްޖެ މިހާރު މާލެއަކު ނުހުންނާނެ އެހާ ފުރިހަމަ އިމާރާތެއް .. ލާރި ހޯދީ މިސްކިތުގައި ގިޔާމުއްލައިލު ގައި ތޯ.\nޖޫން 23, 2020 10:48\nނކުންނަވާ އަޅުގަޑުމެން މިތިބީ ތިބޭފުލާޔާއެކީ . ރައިތުން އެދޭމިހާރު ތިކަހަލަ ވެރިޔަކައް\nޖޫން 23, 2020 10:54\nޖޫން 23, 2020 15:24\nފެބްރުއަރީ7ގެ ބަޣާވާތް ތަހުގީގު ކުރެވެންޖެހެނެ. އަދި ހަމަ ހުރިހާ ބަޣީންނަށް އިސްލަމް ދީނުގަ އޮންނަ ހައްދު ޤައިމްކުރެވެން ވެސް ޖެހޭނެ\nޖޫން 25, 2020 14:13\nއަލުން ތަހުގީގުކުރުމަށް ގޮވާލަން!!


SunOnline: Raajje ah eheevaane dhaairaa thah balan World Bank in Online Survey eh kuranee\nރާއްޖެއަށް އެހީވާނެ ދާއިރާތައް ބަލަން ވޯލްޑް ބޭންކުން އޮންލައިން ސާވެއް ކުރަނީ\nލޯކަލް މާރުކޭޓްގައި ބަޔަކު ބާޒާރު ކުރަނީ --- ސަން ފޮޓޯ/ މުހައްމަދު އަފްރާހު\nރާއްޖޭގެ ދެމެހެއްޓެނިވި ތަރައްގީއަށް އެހީވާނެ ދާއިރާތައް ދެނެގަތުމަށް ވޯލްޑް ބޭންކް އިން ތައްޔާރުކުރާ ރާއްޖޭގެ ދެވަނަ ސިސްޓަމެޓިކް ކަންޓްރީ ޑައެގްނޯސްޓިކް (އެސްސީޑީ) އަށް ބޭނުންވާ ހިޔާލާއި މަޝްވަރާ ހޯދުމަށް އޮންލައިން ސާވޭއެއް ފަށައިފި އެވެ.\nހުރިހާ ދިވެހިންނަށް ވެސް ބައިވެރިވެވޭ ގޮތަށް ދިވެހި ބަހުންނާއި އިނގިރޭސި ބަހުން ކުރިއަށް ގެންދާ އެ ސާވޭ އޮންނާނީ، މިއަދުން ފެށިގެން އަންނަ މަހުގެ 15 ވަނަ ދުވަހަށެވެ.\n"މުޖުތަމަޢުގެ އެންމެން ޝާމިލްވާ ގޮތަށް ކަންކަން ބައްޓަންކުރުމުގައި ވޯލްޑް ބޭންކް ގްރޫޕާއި ސަރުކާރުން ގުޅިގެން ގެންގުޅޭ ސްޓްރެޓެޖީ އަށް އެހީތެރިވުމުގެ ގޮތުން ހިޔާލާއި މަޝްވަރާ ދިނުމަށްޓަކައި މިއީ ތަފާތު ފުރުސަތެއް. ތިބޭފުޅުންގެ ހިޔާލާއި މަޝްވަރާ އަޅުގަނޑުމެންނާ ހިއްސާކުރައްވާ،" ވޯލްޑް ބޭންކް އިން ރާއްޖެ އާއި ސްރީ ލަންކާ އަދި ނޭޕާލް އަށް ކަނޑައަޅާފައި ހުންނަވާ ކަންޓްރީ ޑިރެކްޓަރު އައިޑާ ސްވަރާއީ-ރިޑިހޯ ނޫސް ބަޔާނެއް މެދުވެރިކުރައްވާ ވިދާޅުވި އެވެ.\nވޯލްޑް ބޭންކުން ބުނީ، ރާއްޖޭގެ ދެވަނަ އެސްސީޑީ ތައްޔާރު ކުރުމަށް ބާއްވާ މި ސާވޭގެ ބޭނުމަކީ، ރާއްޖެ އަށް ކުރިމަތިވެފައިވާ އެންމެ މުހިންމު މައްސަލަތަކާއި ހުރި ފުރުސަތުތައް އަދި އެ ކަންކަން ހައްލުކުރުމަށް ކުރެވިދާނެ ކަންކަމާ ގުޅޭ ގޮތުން ދިވެހިންގެ ހިޔާލާއި މަޝްވަރާ ހޯދުމެވެ.\nމީގެ އިތުރުން ވޯލްޑް ބޭންކުން ބުނީ، އާންމުންނާއި އިޖްތިމާއީ މަސައްކަތުގައި ހަރަކާތްތެރިވާ ރާއްޖޭގެ ޖަމްއިއްޔާ ޖަމާއަތްތަކަށް ބައިވެރިވެވޭ ގޮތަށް، ހިޔާލާއި މަޝްވަރާ ހޯދުމުގެ ގްރޫޕް ސެޝަންތަކެއް ކުރިއަށް ގެންދަން ނިންމާފައިވާ ކަމަށެވެ.\nމި މަޝްވަރާތަކުގެ ނަތީޖާ އަށް ބިނާކޮށް އެކުލަވާލާ ކަންޓްރީ ޕާޓްނާޝިޕް ފްރޭމްވޯކްގައި، ކުރުމަށް ހުށަހެޅޭ އިންވެސްޓްމަންޓްތަކުގެ އިތުރަށް، އޭގެ ސަބަބުން ފައިދާކުރާނެ ދާއިރާތައް ވެސް ކަނޑައެޅިގެންދާނެ ކަމަށް ވޯލްޑް ބޭންކުން ބުންޏެވެ.\nވޯލްޑް ބޭންކުން އެކުލަވާލާ އެސްސީޑީ އަކީ، ވަކި ގައުމަކަށް ހާއްސަކޮށްގެން އެ ގައުމެއްގެ ސަރުކާރާއި ކަމާ ބެހޭ އެހެނިހެން ފަރާތްތައް އަދި އާންމު ފަރުދުންގެ ބައިވެރިވުމާ އެކު އެ ބޭންކުން އެކުލަވާލާ ރިޕޯޓެކެވެ.\nމި ރިޕޯޓަކީ ފަގީރުކަން ނައްތާލުމާއި ހުރިހާ ރައްޔިތުންގެ ބައިވެރިވުން އޮންނަ، ދެމެހެއްޓެނިވި ގޮތަކަށް ތަރައްގީގެ ކަންކަން ބައްޓަންކުރުމުގެ ލަނޑުދަނޑިތައް ހާސިލްކުރުމުގައި ވޯލްޑް ބޭންކް ގްރޫޕް އިން އެހީތެރިކަން ފޯރުކޮށްދެވިދާނެ ގޮތްތައް ބަޔާންކުރާ "ކަންޓްރީ ޕާޓްނާޝިޕް ފްރޭމްވޯކް" އެކުލަވާލުމުގައި ބަލާ އަސާސެކެވެ.\nއެގޮތުން 2016 ވަނަ އަހަރު އެކުލަވާލި ރާއްޖޭގެ ފުރަތަމަ އެސްސީޑީ އިން، ރާއްޖޭގެ އިގްތިސާދުގެ މައިގަނޑު ދެ ސިނާއަތް ކަމަށްވާ ފަތުރުވެރިކަމާއި މަސްވެރިކަން އިތުރަށް ތަރައްގީކުރެވޭނެ ގޮތްތައް ދެނެގަނެވިފައިވެ އެވެ. އެހެން ނަމަވެސް، މުޖުތަމައުގެ ހުރިހާ ފަންތިއަކާއި ގިންތިއެއްގެ މީހުންނަށް ވެސް ފައިދާކުރާނެ ގޮތަކަށް، ރާއްޖޭގެ ތަރައްގީ ބައްޓަންކުރެވިފައިވާ ގޮތް ބަދަލުކުރެވިދާނެކަން އެ ރިޕޯޓުން ވަނީ ހާމަވެފަ އެވެ. ކުރު ރާސްތާގައި، ރާއްޖޭގެ އިގްތިސާދީ، ގުދުރަތީ އަދި އިޖްތިމާއީ ވަސީލަތްތައް ދެމެހެއްޓެނިވި ގޮތެއްގައި ބަލަހައްޓައި ރައްކާތެރިކުރުމުގައި ބޮޑެތި ގޮންޖެހުންތަކެއް ކުރިމަތިވެފައިވާކަން ވެސް ވަނީ ހާމަވެފަ އެވެ.\nއެ ރިޕޯޓްގެ މައްޗަށް ބިނާކޮށް އެކުލަވާލި ކަންޓްރީ ޕާޓްނާޝިޕް ފްރޭމްވޯކް އަމާޒުކޮށްފައި ވަނީ، ފަތުރުވެރިކަމާއި މަސްވެރިކަމުގެ ސިނާއަތުގައި ދިވެހިންނަށް ހުރި ފުރުސަތުތައް ފުޅާކުރުމުގެ އިތުރަށް، މުޖުތަމައުގެ ހުރިހާ ފަންތިއަކާއި ގިންތިއެއްގެ މީހުންގެ ބޭނުންތަކަށް ރިއާޔަތްކުރެވިގެން ތަރައްގީގެ އާ ވަސީލަތްތަކެއް ގާއިމްކުރުމަށެވެ. ގައުމުގެ އިގްތިސާދީ ތަރައްގީ އާއި އާންމު ރައްޔިތުންގެ ދިރިއުޅުމުގެ ހާލަތު ކުރިއެރުވުމަށްޓަކައި ބޭނުންކުރެވޭ ގުދުރަތީ އަދި މާލީ ވަސީލަތްތައް ބެލެހެއްޓުމަކީ ވެސް، ވޯލްޑް ބޭންކް އިން އެހީތެރިކަން ފޯރުކޮށްދިނުމުގައި އިސްކަންދެވޭނެ ދާއިރާތަކުގެ ގޮތުގައި ކަނޑައެޅިފައިވެ އެވެ.\nއެސްސީޑީ އެކުލަވާލުމަށްޓަކައި ފެށި އޮންލައިން ސާވޭއާ އެކު، ވޯލްޑް ބޭންކް އިން ވަނީ ރާއްޖެ އަށް ހާއްސަކޮށް ފުރަތަމަ ފަހަރަށް ޓުވިޓާ އެކައުންޓެއް ގާއިމްކޮށްފަ އެވެ. އިނގިރޭސި ބަހާއި ދިވެހި ބަހުން މުއާމަލާތް ކުރާ މި ޕްލެޓްފޯމްގެ މަގުސަދަކީ ވޯލްޑް ބޭންކުން ބުނި ގޮތުގައި، ރާއްޖެއާ އެކު ބާއްވަމުން އަންނަ ގުޅުން ވަރުގަދަކުރުމާ އެކު މައުލޫމާތު ހިއްސާކޮށް، ދިމާވާ މައްސަލަތަކާ ގުޅޭ ގޮތުން އާންމު ފަރުދުންގެ ހިޔާލާއި މަޝްވަރާ ހޯދުމެވެ.


SunOnline: Gas fulhi govi haadhisaagai fihunu meehaage haalu annannee rangalhu vamun: IGMH\nގޭސްފުޅި ގޮވި ހާދިސާގައި ފިހުނު މީހާގެ ހާލު އަންނަނީ ރަނގަޅުވަމުން: އައިޖީއެމްއެޗް\nނަޖާހު މަސްއޫދު 15 Sep 2019, 14:00\nމާލޭ ނޯތު ހާބަރުގައި އޮތް "ބެސްޓް ލައިން" ބޯޓުގައި ގޭސްފުޅިއެއް ގޮވި ހާދިސާގައި ފިހިގެން ސީރިއަސް ހާލަތަށް ދިޔަ ބިދޭސީ މީހާގެ ހާލު މިހާރު ރަނގަޅުވަމުން އަންނަ ކަމަށް އައިޖީއެމްއެޗްއިން ބުނެފި އެވެ.\nމި މަހުގެ 11 ވަނަ ދުވަހުގެ ރޭ "ބެސްޓް ލައިން" ބޯޓުގައި ގޭސްފުޅިއެއް ގޮވި ހާދިސާގައި ފިހިގެން އަށް މީހަކަށް ފަރުވާ ދިނެވެ. އޭގެ ތެރެއިން ހާލު ސީރިސަސްވި ބިދޭސީ މީހާގެ ހަށިގަނޑުގެ 80 ޕަސެންޓު ވަނީ ފިހިފަ އެވެ.\nއައިޖީއެމްއެޗްގެ މީޑިއާ އޮފިޝަލަކު ވިދާޅުވީ، ސީރިއަސް ހާލަތަށް ދިޔަ ބިދޭސީ މީހާގެ ހާލުވެސް މިހާރު ރަނގަޅުވަމުން އަންނަ ކަމަށެވެ. އަދި އޭނާ މިހާރު އައިސީޔޫއިން ވޯޑަށް ބަދަލުކޮށްފައިވާ ކަމަށް ވިދާޅުވި އެވެ.\nގޭސްފުޅި ގޮވި ހާދިސާގައި އެހެން ދެ މީހެއްގެ ހަށިގަނޑުގެ ތިރީހަކަށް ޕަސެންޓު ފިހުނެވެ. އެ ދެ މީހުންގެ ހާލުވެސް މިހާރު ރަނގަޅެވެ.\nބޯޓުގައި ގޭސްފުޅި ގޮވި ހާދިސާ ފުލުހުން މިހާރު ދަނީ ތަހުގީގު ކުރަމުންނެވެ. ފުލުހުން ބުނީ މައްސަލަ ތަހުގީގު ކުރި އިރު، ގޭސް ފުޅިތައް މަތީގައި ވަރަށް ގިނަ އަދަދެއްގެ މުދާ ޖަހާފައި ހުރިކަން ފާހަގަވެފައިވާ ކަމަށެވެ. އަދި 83 ގޭސް ފުޅިއެއް ލީކުވެފައި ހުރިކަން ފާހަގަ ކުރެވުނު ކަމަށް ވެސް ފުލުހުން ބުންޏެވެ.\nކަރަންޓީން ފެސިލިޓީއެއްގައި ހަމަނުޖެހުން ހިންގައިފި\nގުރައިދޫ މަރާ ގުޅިގެން އަދި މީހަކު ހައްޔަރެއް ނުކުރޭ\nފިސްތޯލައާ ހެދި އަމާޒުވި ފާޑުކިޔުމަށް ފައިރޫޝްގެ ރައްދެއް


Kulhivaru Association Thakeh Magumathivumun Raees Ge Arihah - Vaguthu\nޤައުމީ ބާސްކެޓް ޓީމު ކުޅުނު މެޗެއްގެ ތެރެއިން-- ފޮޓޯ: އެމްބީއޭ\nސޯޝަލް ސެންޓަރަކީ ރާއްޖޭގެ އެތަކެއް ކުޅިވަރުތަކެއްގެ މުބާރާތްތައް ކުޅެން ބޭނުންކުރަމުން އަންނަ ތަނެވެ. ކޮވިޑް-19 އާއި ގުޅިގެން ބޮޑު މުބާރާތެއް އެތަނުގައި ނުކުޅޭތާ ދެ އަަހަރު މި ވަނީ ގާތްވެފައެވެ. ކަމާބެހޭ އިދާރާތަކުން ސޯޝަލް ސެންޓަރު ވެކްސިން ޖެހުމުގެ ސެންޓަރަކަށް ބަދަލުކުރި އިރު އެތަން ބޭނުންކުރަމުން އަންނަ ކުޅިވަރު އެސޯސިއޭޝަންތައް ތިބީ ކުޅޭނެ ތަނެއް ނެތި މަގުމަތިވެފައެވެ.\nމިކަންކަމަށް ހައްްލެއް ހޯދައިިދިނުމުގެ ބޭނުމުގައި ކުޅިވަރު އެސޯސިއޭޝަންތަކުން ވަނީ އިންޑޯ ކޯޓު ބޭނުންކުރުމުގެ ފުރުސަތު ދިނުމަށް އެދި ރައީސުލްޖުމްހޫރިއްޔާ އިބްރާޙީމް މުޙައްމަދު ސޯލިހް އާއި އެކަން ހިއްސާކޮށްފައެވެ.\nއިންޑޯ ވޮލީ ކޯޓު ބޭނުންކުރަމުން އަންނަ އެސޯސިއޭޝަންތަކުގެ ތެރޭގައި ބާސްކެޓްބޯޅަ، ވޮލީބޯޅަ އަދި ނެޓްބޯޅަ ހިމެނެއެވެ. މި ހުރިހާ ތަނެއް ސޯޝަލް ސެންޓަރުގެ އިންޑޯ ވޮލީކޯޓުގައި ކުޅޭއިރު، އެތަން ނުލިބިގެން އުޅެނީ މިއަހަރުގެ ފެބްރުއަރީ މަހުން ފެށިގެން އެތަން ކޮވިޑުގެ ވެކްސިން މަރުކަޒެއްގެ ގޮތުގައި ބޭނުންކުރާތީ އެވެ.\nމި ތިން ކުޅިވަރުގެ އެސޯސިއޭޝަން ކަމަށްވާ ވޮލީބޯލް އެސޯސިއޭޝަން އޮފް މޯލްޑިވްސް (ވީއޭއެމް)، މޯލްޑިވްސް ބާސްކެޓްބޯލް އެސޯސިއޭޝަން (އެމްބީއޭ) އަދި ނެޓްބޯލް އެސޯސިއޭޝަން އޮފް މޯލްޑިވްސް (އެންއޭއެމް) އިން ކަމާބެހޭ ފަރާތްތަކާއި ބައްދަލުކޮށްފައިވެއެވެ. ނިމުނު އޯގަސްޓް މަހުގެ 18 ވަނަ ދުވަހު ޖަވާބުގައި ސަރުކާރުން ބުނީ ސިއްހަތާބެހޭ ވުޒާރާގެ ކިބައިން އެތަން ހުސްކޮށްދިނުމަށް އެދިފައިވާނެ ކަމަށެވެ.\nމި ސިޓީ ފޮނުވިތާ ގިނަދުވަސްތަކަކަށް ފަހު ޖަވާބު ލިބިފައިވަނީ މިމަހުގެ 8 ގައެވެ. ޖަވާބުގައި ސިއްހަތާބެހޭ ވުޒާރާއިން ބުނީ މި ދަނޑިވަޅުގައި ވެކްސިން ޖެހުމުގެ ގައުމީ ހަރަކާތް އިންޑޯ ކޯޓުގައި ކުރިއަށްދާތީ މި ވަގުތުން އެ ތަން ހުސްކުރެވެން ނެތް ކަމަށެވެ. ނަމަވެސް އަންނަ އޮކްޓޯބަރު މަހުގެ ނިޔަލަށް އެ ކޯޓު ހުސްކުރެވޭތޯ ބަލާނެ ކަމަށް އެ ސިޓީގައިވެއެވެ.\nމި ކަންބޮޑުވުންތައް ހިއްސާކުރުމުގެ ގޮތުން މި ތިން އެސޯސިއޭޝަން ގުޅިގެން ރައީސުލްޖުމްހޫރިއްޔާ އަށް ވަނީ ސިޓީއެއް ފޮނުވާފައެވެ. މި ސިޓީގައި ކޮވިޑުގެ ބަލިމަޑުކަމާ ގުޅިގެން ދުނިޔޭގެ އެކި ގައުމުތަކުން އަޅާފައިވާ ފިޔަވަޅުތަކުގެ ސަބަބުން ފާއިތުވި ދޮޅު އަހަރެއްހާ ދުވަހު ބައިނަލްއަގުވާމީ ގިނަ މުބާރާތްތަކެއް ބޭއްވިފައިނުވާ ކަމަށާއި، އެކަމަކު މިހާރު ގައުމުތަކުގެ ބޯޑަރުތައް ހުޅުވާލާފައިވުމާ ގުޅިގެން ބައިނަލްއަގުވާމީ ގިނަ މުބާރާތްތަކެއް ބޭއްވުމަށްޓަކައި ތާވަލުކުރެވިފައިވާ ކަމަށް ބުނެފައިވެއެވެ.\nގައުމީ ފެންވަރުގެ މުބާރާތްތައް ބާއްވަމުން އައީ ޒުވާނުންގެ މަރުކަޒުގެ އިންޑޯ ކޯޓުގައި ކަމަށާއި، އެކަމަކު ކޮވިޑުގެ ހާލަތާ ގުޅިގެން ހެލްތު ޕްރޮޓެކްޝަން އޭޖެންސީ (އެޗްޕީއޭ) ގެ ފަރާތުން ވެކްސިން ޖެހުމުގެ ޚިދުމަތް ފޯރުކޮށްދިނުމަށް އެ ތަން ބޭނުންކުރެވެމުންދާތީ އެ އެސޯސިއޭޝަންތަކުން ގޮތްހުސްވެ، ފަރިތަކުރުންތައް އެންމެ އެކަށީގެންވާ ގޮތަށް ކުރިއަށްގެންދަން ދަތިވެފައިވާ ކަމަށްވެސް އެ ސިޓީގައި ވަނީ ބުނެފައެވެ.\nމިކަމަށް ހައްލެއް ހޯދުމަށް ކުރެވުނު މަސައްކަތް މިއަދާ ހަމައަށް އައިރުވެސް ކާމިޔާބުވެފައި ނުވާ ކަމަށާއި، އެހެންކަމުން ގައުމީ ޓީމުތަކުގެ ފަރިތަކުރުންތައް ކުރިއަށްގެންދިޔުމަށް ހުރި ދަތިތަކަށް އަވަސް ހައްލެއް ހޯދައިދިނުމަށް އެ އެސޯސިއޭޝަންތަކުން ވަނީ ރައީސްގެ އަރިހުގައި އެދިފައެވެ.\nގައުމީ ބާސްކެޓްބޯޅަ ޓީމުން އަންނަނީ އަންނަ އޮކްޓޯބަރު ބާއްވާ ސާބާ ޗެމްޕިއަންޝިޕަށް ތައްޔާރުވަމުންނެވެ. އެ މުބާރާތަށް ޓީމުން ތައްޔާރުވަމުން އަންނަނީ ދަތި އުނދަގުލުގައެވެ. ފަރިތަކުރަނީ އައުޓްޑޯ ކޯޓުގައެވެ. މީގެއިތުރުން އޭވީސީ ސެންޓްރަލް ޒޯނުގެ އަންހެން މުބާރާތް އަންނަ ޑިސެމްބަރު މަހު ބާއްވާއިރު އަދިވެސް ޓީމަށް ފަރިތަކުރުންތައް ފެށޭގޮތެއް ނުވެއެވެ.\nއަންނަ އަހަރުގެ މާޗު މަހު ތައިލެންޑުގައި ބާއްވާ އޭޝިއާގެ އިންޑޯ މުބާރާތުގައި ގައުމީ ނެޓްބޯޅަ ޓީމު ވާދަކުރާގޮތަށް އެބައޮތެވެ. އެހެންކަމުން މި ހުރިހާ ކުޅިވަރެއްގައި ރާއްޖެއިން ތައްޔާރުވެވޭނީ އެކަށީގެންވާ ތަނެއްގައި ފަރިތަކުރެވިގެން ކަމަށް އެ އެސޯސިއޭޝަންތަކުން ބުނެއެވެ.\nސެޕްޓެމްބަރު 14, 2021 19:01\nމި ދެން ކިހާދެރަކަމެއް ހަމަ އެކަނި ކުޅެލަން އޮތް އިންޑޯ ހެލްތު މިނިސްޓްރީއިން ހިސާރު ކޮށްފައި...ދެން ތިކަން ކުރާނެ އެހެންތަނެއް ނެތީތަ!!!


ދިވެހިރާއްޖެ އާއި ޕާކިސްތާނާ ދެމެދު ރަސްމީ ވާހަކަފުޅުތައް ބާއްވަވައިފި - MFA\nދިވެހިރާއްޖެ އާއި ޕާކިސްތާނާ ދެމެދު ރަސްމީ ވާހަކަފުޅުތައް ބާއްވަވައިފި\nލިޔުނީ: ޖުލައި 25 2017\nޕާކިސްތާނުގެ ބޮޑުވަޒީރު މުޙައްމަދު ނަވާޒް ޝަރީފު މިހާރު ރާއްޖެއަށް ކުރައްވަމުން ގެންދަވާ ރަސްމީ ދަތުރުފުޅުގެ ބައެއްގެ ގޮތުން، ރާއްޖެއާއި ޕާކިސްތާނާ ދެމެދު ރަސްމީ ވާހަކަފުޅުތައް ބާއްވަވައިފިއެވެ. މިގޮތުން، ރަސްމީ ވާހަކަފުޅުތަކުގައި ބައިވެރިވެވަޑައިގެންނެވި ދިވެހިރާއްޖޭގެ ވަފުދުގެ އެންމެ އިސްވެރިއެއްގެ ގޮތުގައި ހުންނެވީ ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމެވެ. އަދި ޕާކިސްތާނުގެ ވަފުދުގެ އެންމެ އިސްވެރިއެއްގެ ގޮތުން ރަސްމީ ވާހަކަފުޅުތަކުގައި ބައިވެރިވެވަޑައިގެންނެވީ އެ ޤައުމުގެ ބޮޑުވަޒީރު މުޙައްމަދު ނަވާޒު ޝަރީފެވެ.\nރަސްމީ ވާހަކަފުޅުތަކުގައި މައިގަނޑު ގޮތެއްގައި މަޝްވަރާ ކުރެއްވީ އެކި ދާއިރާތަކުން ރާއްޖެއާއި ޕާކިސްތާނާ ދެމެދު އިތުރަށް ގުޅުން ބަދަހި ކުރެއްވުމާ ބެހޭ ގޮތުންނެވެ. މިގޮތުން، އިޤްތިޞަދީ ދާއިރާ އާއި، ތައުލީމާއި، ސިއްހަތާއި، ފަތުރުވެރިކަމާއި، ޒުވާނުންނާއި ކުޅިވަރުގެ ދާއިރާއިން ދެ ޤައުމުގެ ދެމެދުގައިވާ ގުޅުން އިތުރަށް ވަރުގަދަ ކުރެއްވުމާ ބެހޭ ގޮތުން ފުޅާ ދާއިރާއެއްގައި މަޝްވަރާ ކުރެއްވިއެވެ. އަދި، ބައިނަލްއަޤްވާމީ ގޮތުންނާއި ސަރަހައްދީ ގޮތުން ދެ ޤައުމަށް މުހިންމު އެކިއެކި ކަންކަމާ ބެހާ ގޮތުންވެސް ރައީސުލްޖުމްހޫރިއްޔާ އާއި ޕާކިސްތާނުގެ ބޮޑުވަޒީރު ވާހަކަފުޅު ދެއްކެވިއެވެ.\nދެ ބޭފުޅުން ދެއްކެވި ވާހަކަފުޅުގައިވެސް، އަވަށްޓެރި ޤައުމުތަކުގެ މެދުގައިވާ ޚާރިޖީ ގުޅުން ވަރުގަދަ ކުރުމުގެ މުހިންމު ކަމުގެ މައްޗަށް އަލިއަޅުއްވައިލެއްވިއެވެ. މިގޮތުން، ސާކް ޤައުމުތަކުގެ މެދުގައިވާ ގުޅުން އިތުރަށް ބަދަހި ކުރެވިދާނެ ގޮތްތަކާ ބެހޭގޮތުން ރައީސުލްޖުމްހޫރިއްޔާ އާއި، ޕާކިސްތާނުގެ ބޮޑުވަޒީރު ޚިޔާލު ބަދަލުކުރެއްވިއެވެ. އަދި، ދިމާވާ އެކިއެކި ޚިޔާލު ތަފާތުވުންތައް ހައްލު ކުރުމުގައި މަޝްވަރާގެ މަގު އިސްކުރުމުގެ މުހިންމުކަން ދެ ބޭފުޅުންވެސް ފާހަގަ ކުރެއްވިއެވެ.\nމި ބައްދަލުކުރެއްވުމުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، މި ސަރުކާރުން އެންމެ ބޮޑު އަހަންމިއްޔަތެއް ދެއްވާ ކަމަކީ ރާއްޖެއަށް އިޤްތިޞާދީ ހަމަޖެހުން ގެނައުން ކަމުގައި ވިދާޅުވިއެވެ. މިގޮތުން، ރާއްޖޭގައި ބޮޑެތި އިންވެސްޓްމަންޓްތައް ކުރާ ފަރާތްތަކަށް ލުއިފަސޭހަ ކޮށްދިނުމަށްޓަކައި ސަރުކާރުން އެކުލަވާލާފައިވާ ސިޔާސަތުތަކުގެ މައްޗަށް ރައީސުލްޖުމްހޫރިއްޔާ ބައްލަވައިލެއްވިއެވެ. އަދި އެމަނިކުފާނުގެ އިޤްތިޞާދީ އެޖެންޑާ ބައްޓަންވެފައިވަނީ ބޭރުގެ އިންވެސްޓްމަންޓްތަކުގެ މައްޗަށް ކަމުގައި ވިދާޅުވެ، މިކަން ކުރިއަށް ގެންދެވުމުގައި ސަރުކާރުން ދެއްވެން އޮތް އެއްބާރުލެއްވުމެއް އެންމެ ފުރިހަމަ ގޮތުގައި ދެއްވަމުން ގެންދަވާނެ ކަމުގައިވެސް ރައީސުލްޖުމްހޫރިއްޔާ ވިދާޅުވިއެވެ.\nޕާކިސްތާނުގެ ބޮޑުވަޒީރު މުޙައްމަދު ނަވާޒް ޝަރީފު ދެއްކެވި ވާހަކަފުޅުގައި، ރާއްޖެ އާއި ޕާކިސްތާނާ ދެމެދު ސޮއި ކުރުމަށް ހަމަޖެހިފައިވާ މުހިންމު6އެއްބަސްވުމުގެ މައްޗަށް އަލިއަޅުއްވައިލެއްވިއެވެ. މިގޮތުން، މި އެއްބަސްވުންތައް ރަމްޒުކޮށްދެނީ، ދެ ޤައުމުގެ ދޭތެރޭގައިވާ އިތުބާރާއި، އިހުތިރާމާއި ގާތްކަން ކަމުގައި އެމަނިކުފާނު ވިދާޅުވިއެވެ. މީގެ އިތުރުން، އިންސާނީ ވަސީލަތްތައް ތަރައްޤީ ކުރުމަށާއި، މަސައްކަތުގެ ދާއިރާއަށް ބޭނުންވާ މީހުން ތަމްރީނު ކުރުމަށްޓަކައި ޕާކިސްތާނުން ރާއްޖެއަށް އެހީވެދެއްވުމުގެ ޝައުޤުވެރިކަން ފާޅު ކުރެއްވިއެވެ.\nދިވެހިރާއްޖެއާއި ޕާކިސްތާނާ ދެމެދު ބޭއްވެވި ރަސްމީ ވާހަކަފުޅުތަކުގެ ކުރިން، ރައީސުލްޖުމްހޫރިއްޔާ ޢަބްދުﷲ ޔާމީން ޢަބްދުލްޤައްޔޫމާއި، ޕާކިސްތާނުގެ ބޮޑުވަޒީރު މުޙައްމަދު ނަވާޒް ޝަރީފު ވަކިން ބައްދަލުކޮށްލެއްވިއެވެ


Fuluhunge Noos Bayaanah Balaaliyas Nufooz Foaruvikan Haamavey: Maumoon Hameed | Fenvaru Online\nފާއިތުވެދިޔަ ވެރިކަމުގައި އޭރުގެ އިދިކޮޅު ފަރާތްތަކެއްގެ ދިފާޢީ ވަކީލެއްގެ ގޮތުން މީޑިއާތަކަށސް މައުމޫން ޙަމީދު މައުލޫމާތު ދެއްވަނީ / ފޮޓޯ: ސަން\nފުލުހުންގެ ނޫސްބަޔާނަށް ބަލާލިޔަސް "ނުފޫޒް" ފޯރުވިކަން ހާމަވޭ: މައުމޫން ޙަމީދު\n14:43 - 30 ޖޫން 2020 - 1 ކޮމެންޓް\nހުޅުމާލޭ ސަރަހައްދުގެ ސަފާރީއެއްގައި ހިނގާދިޔަ "ރޭޕް" ގެ ހާދިސާއާއި ގުޅިގެން ކުރެވޭ ތުހުމަތުތައް ދޮގުކޮށް ފުލުހުން ނެރުނު ބަޔާނަށް ހަމަ އެކަނި ބަލާލިޔަސް، އެބަޔާނަކީ މައްސަލައިގެ ހަގީގާތް ހާމަކޮށްދެވުނު ބަޔާނަކަށް ނުވިތަނުގައި، ބާރުގެ ބޭނުން ނަހަމަގޮތުގައި ހިފި "ނުފޫޒު" ފޯރުވިފައިވާކަން ހާމަކޮށްދޭ ބަޔާނެއްކަމުގައި މަޝްހޫރު ގާނޫނީ ވަކީލު އަދި ދިވެހިރާއްޖޭގެ ބާ ކޮމިޝަނުގެ ރައީސް އަލްއުސްތާޛު މައުމޫން ޙަމީދު މިއަދު ވިދާޅުވެއްޖެއެވެ.\nމައުމޫން ޙަމީދު މިއަދު ކުރެއްވި ޓްވީޓް\nރޭޕްގެ ހާދިސާގެ ތުހުމަތުގައި، ދެމިގެންދިޔަ ކުށުގެ ވެއްޓަކުން ހައްޔަރު ކުރެވުނު ދެމީހުން ފުލުހުންގެ ބަަންދުން ދޫކޮށްލުމާއި ގުޅިގެން އުފެދުނުު ކަންބޮޑުވުންތަކުގެ ތެރެއިން، ވިކްޓިމް އާއި ހަވާލާދީ އޮންލައިން ނޫހެއްގައި ހާދިސާގެ ތަފްސީލު ގެނެސްދިނުމާއިއެކު ބޮޑެތި ސީރިއަށް ތުހުމަތުތަކެއް ތިލަވެގެން ދިއުމުން، އެކަން ކަން ދޮގުކޮށް ފުލުހުން ވަނީ ނޫސްބަޔާނެއް ނެރެފައެވެ. އޮންލައިން ނޫހުގައި ގެނެސްދީފައިވާ ތަފްސީލީ ހާދިސާ، ފުލުހުންގެ ބަޔާނުގައި ވިކްޓިމް އާއި ހަވާލާދީ ދޮގުކޮށްފައި ވެއެވެ. ރޭޕް ހާދިސާއާއި ގުޅިގެން އެއްވެސް ނޫހަކަށް މައުލޫމާތު ދީފައި ނުވާނެކަމަށް ވިކްޓިމް ބުނިކަމަށްވެސް ފުލުހުންގެ ބަޔާނުގައި ހާމަކޮށްފައި ވެއެވެ.\nފުލުހުން ނެރުނު ބަޔާނުގައި ހާމަކޮށްފައިވާ ކަންކަމަށް ބާލާއިރުގައިވެސް ނުހަނު ބޮޑެތި ކަންބޮޑުވުންތަކެއް ހުރިކަމަށް ގާނޫނީ ދާއިރާގެ އެހެނިހެން ގިނަ ބޭފުޅުންވެސް ގެންދަވަނީ ވިދާޅުވަމުންނެވެ. ކްރިމިނަލް ކޯޓުގެ އިސްޤާޟީ ޙައިލަމްގެ އިތުރުން ކުރީގެ ޕީޖީ މުޙްތާޒުވެސް ވަނީ ފުލުހުންގެ ބަޔާނާއި މެދު ކަންބޮޑުވުން ފާޅުކޮށްފައެވެ.\n"ރޭޕާއި ގުޅޭ މައްސަލާގައި ފުލުހުންގެ އިހުމާލު ބޮޑު. ހެކި ނެތިއްޖެ. ހެއްކަށް ނުފޫޒު ފޯރުވޭގޮތްތައް މަގުފަހި ކުރުވައިފި." ރޭޕްގެ ހާދިސާއަށް އިޝާރާތް ކުރަށްވައި މުޙްތާޒު އިއްޔަ ކުރެއްވި ޓްވީޓެއްގައި ވިދާޅުވެފައިވެއެވެ.\n"ތުހުމަތު ކުރަން މިވަރު ކާފީ ނުވަނީތޯ؟ ކޯޓަށް ނުގެންދިޔައީ ކީއްވެތޯ؟" ފުލުހުންގެ ބަޔާނާގުއި ހާމަކޮށްފައިވާ ކަންތައްތަކަށް ރިޢާޔަތްކޮށް ޙައިލަމް އިއްޔަ ކުރެއްވި ޓްވީޓެއްގައި ވިދާޅުވެފައި ވެއެވެ.\nރޭޕް މައްސަލައާއި ގުޅިގެން ފުލުހުން ނެރެފައިވާ ނޫސްބަޔާނުގައި ބަޔާންކޮށްފައިވާ މައުލޫމާތުތަކަށް ނިސްބަތް ކުރަށްވައި މައުމޫން ޙަމީދު ކުރެއްވި ޓްވީޓް ތަކުގައި، މައްސަލައާއި ގުޅިގެން އުފެދޭ ތުހުމަތު ތަކުގެ މައްޗަށް ތަފްސީލުގޮތެއްގައި ގާނޫނީ ނަޒަރަކުން ވާހަކަފުޅު ދައްކަވަމުން ވިދާޅުވެފައިވަނީ، ތުހުމަތު ކުރެވުނު މީހުން ފުލުހުންގެ ބަންދުން ދޫކޮށްލުމުން، ހެކިންނަށް ނުފޫޒު ފޯރުވައި ހެކިނައްތާލައި މައްސަލައިގައި އިންސާފަށް ހުރަސް އަޅަން އެ ފަރާތްތަކަށް ފުރުސަތު ފަހިވެގެން ދިޔަކަމުގައެވެ.\nމައުމޫން ޙަމީދު މިއަދު ކުރެއްވި އިތުރު ދެ ޓްވީޓް\nއަދި މިމައްސަލައިގައި ފުލުހުންގެ ފަރާތުން ހިނގާފައިވާ ކަންތައްތަކަކީ އިހުމާލަކަށްވުރެބޮޑަށް، ނުފޫޒާއި ބާރު ބޭނުންކުރުމެއް ކަމަށާއި، ޖިނާއީ ކުށެއް ހުއްޓުވުމުގައި އަދާކުރަން ޖެހުނު ގާނޫނީ ޒިންމާ އަދާކުރުމުގައި ލަދުގަންނަންޖެހޭ ދަރަޖައިގެ ފޭލިވުމެއްކަމުގަވެސް މައުމޫން ޙަމީދު ވިދާޅުވެފައިވެއެވެ.\nރޭޕްމައުމޫން ޙަމީދުފުލުހުންދިވެހިރާއްޖޭގެ ބާ ކައުންސިލް


Vaadhaveri Dortmund Balikoh Bayern Ehvana Ah - Vaguthu\nވާދަވެރި ޑޯޓްމަންޑް ބަލިކޮށް ބަޔާން އެއްވަނައަށް\n2 ހަފްތާ ކުރިން ( ނޮވެމްބަރު 8, 2020 )\nޖަރުމަނު ލީގުގައި ހޮނިހިރު ދުވަހުގެ ރޭ ބޮރޫޝިއާ ބަޔާނުން ކާމިޔާބުކޮށް ލީގު ތަވާލްގެ އެއްވަނައަށް ޖެހިލައިފިއެވެ.\nޑޯޓުމަންޑުގެ އަމިއްލަ ދަނޑުގައި ކުޅުނު މިމެޗު ބަޔާނުން ކާމިޔާބުކުރީ 3-2ގެ ނަތީޖާ އަކުންނެވެ. މި މެޗުގައި ފުރަތަމަ ލަނޑުޖަހާ ލީޑުނެގީ ޑޮޓުމަންޑުންނެވެ. މެޗުގެ 45ވަނަ މިނެޓުގައި ރަފައެލް ގުއެރެއިރޯގެ އެހީއާއެކު މާކޯ ރިއުސް މި ލަނޑު ކާމިޔާބުކުރިއިރު ފުރަތަމަ ހާފުގެ އިތުރު ވަގުތުގައި ބަޔާނުންވަނީ ނަތީޖާ އެއްވަރު ކޮށްފައެވެ. ތޯމަސް މުލާގެ އެހީއާއެކު މި ލަނޑު ކާމިޔާބުކުރީ ޑޭވިޑް އަލަބާއެވެ.\nބަޔާނުން ނަތީޖާ އަނބުރާލީ ދެވަނަ ހާފުގެ ތިންވަނަ މިނެޓުގައެވެ. ލޫކަސް ހެނާންޑޭސް ނަގައިދިން ހުރަހަކުން ލެވަންޑޮސްކީ ބޮލުން މިލަނޑު ކާމިޔާބުކުރިއިރު މެޗުގެ 80ވަނަ މިނެޓުގައި ބަޔާނުންވަނީ ލީޑު ފުޅާކޮށްފައެވެ. ލެވަންޑޮސްކީގެ އެހީއާއެކު މި ލަނޑު ކާމިޔާބުކުރީ ލެރޯއީ ސާނޭއެވެ. އޭގެ ތިން މިނެޓުފަހުން ޑޮޓްމަންޑުން ހާލަންޑު ވަނީ ލަނޑެއް ކާމިޔާބުކޮށް ފަރަގު ކުޑަކޮށްފައެވެ. މިމެޗުގެ ފަހުވަގުތުގައި ލެވަންޑޮސްކީ ކާމިޔާބުކުރި އިތުރު ލަނޑެއް ވީއޭއާރުން ބަލައި ރެފްރީ ވަނީ ބާތިލްކޮށްފައެވެ. މިމެޗުން މޮޅުވުމާއެކު ބަޔާންވަނީ 16-2015 ވަނަ ސީޒަނަށްފަހު ލީގުގައި ކުޅުނު ފުރަތަމަ ހަތްމެޗުން ފަސްމޮޅު ހޯދި ފުރަތަމަ ފަހަރަށް ވެގެންގޮސްފައެވެ.\nމިމެޗުން މޮޅުވެ ބަޔާނުން ވަނީ ލެއިޕްޒިގް ވައްޓާލައި ލީގު ތާވަލްގެ އެއްވަނައަށް ޖެހިލާފައެވެ. ލީގުގައި ކުޅުނު ހަތް މެޗުން ބަޔާނަަށް 18 ޕޮއިންޓު ލިބުނު އިރު ދެވަނާގައި ލިޕްޒިގް އޮތީ 16 ޕޮއިންޓާއެކުގައި އެވެ. މިމެޗުން ބަލިވެ ޑޯޓްމަންޑު ތާވަލުގެ ތިންވަނާގައި އޮތީ ކުޅުނު ހަތް މެޗުން 13 ޕޮއިންޓާއެކުގައި އެވެ.\nމި އަހަރުގެ "ގޯލްޑަން ބޯއި" އެވޯޑް ހާލެންޑް އަށް


Maamage Fattaru Bayah Vureh Ekuverikan Muhiymmu: China Safeer | Hathaavees\nމާމަގެ ފައްޓަރު ބަޔަށްވުރެ އެކުވެރިކަން މުހިއްމު: ޗައިނާ ސަފީރު\nޗައިނާ އިން ރާއްޖެ އަށް ކަނޑައަޅާފައި ހުންނަވާ ސަފީރު ރައީސް ސޯލިހު އާއި ސަލާމް ކުރައްވަނީ: ފޮޓޯ / ރައީސް އޮފީސް\nމާމަގެ ފައްޓަރު ބަޔަކީ ވެސް އަގު ހުރި އެއްޗެއް ކަމަށާއި އެހެންނަމަވެސް އެކުވެރިކަމަކީ އެއަށްވުރެ އަގުހުރި އަދި މުހިއްމު އެއްޗެއް ކަމަށް ޗައިނާ އިން ރާއްޖެ އަށް ކަނޑައަޅާފައި ހުންނަވާ ސަފީރު ޖަންގް ލީ ޖޮންގް ވިދާޅުވެއްޖެއެވެ.\nސަފީރު މިފަދައިން ވިދާޅުވީ މާމަމެންގެ ފައްޓަރުބައި ވިއްކާލައިގެންވެސް ރާއްޖޭގެ ދަރަނި އަދާނުކުރެވޭނެ ކަމަށް ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު ވިދާޅުވެފައި ވަނިކޮށެވެ. ރައީސް ނަޝީދު ވިދާޅުވީ ދަރަނީގެ 80 ޕަސެންޓަކީ ޗައިނާއިން ނަގާފައިވާ ދަރަނި ކަމަށެވެ. އަދި މާމަމެންގެ ފައްޓަރުބައި ވިއްކާލައިގެންވެސް ދަރަނި އަދާ ނުކުރެވޭނެ ކަމަށް ނަޝީދު ވިދާޅުވިއެވެ.\nއެކަމާއި ގުޅިގެން ޗައިނާ ސަފީރު މިއަދު ކުރެއްވި ޓްވީޓެއްގައި ވިދާޅުވީ މާމަގެ ފައްޓަރުބަޔަކީ އަގުހުރި އެއްޗެއް ކަމަށް ގަބޫލުކުރާ ކަމަށާއި ނަމަވެސް އެއީ އަގެއް ނެތި ލިބޭނެ އެއްޗެއް ނޫން ކަމަށެވެ. އޭގެ ބަދަލުގައި ޗައިނާ އިން އިހުތިޔާރު ކުރީ އެކުވެރިކަން ކަމަށާއި އެއީ އަގު ނުކުރެވޭނެ ވަރުގެ ކަމެއް ކަމަށް ސަފީރު ވިދާޅުވިއެވެ.\nވޯލްޑް ބޭންކުންގެ ޖީ-20ގެ ޑެޓް ސާވިސް ސަސްޕެންޝަން އިނީޝިއޭޓިވްގެ ދަށުން، ޗައިނާ އިން ބައެއް ލޯނުތައް ފަސްކޮށްދީފައިވާ ކަމަށް ރައީސް އޮފީހުން ވަނި ބުނެފައެވެ.


"އިޖްތިމާއީ ސިއްހީ އިންޝުއަރަންސް ސްކީމްގެ ދަށުން ހިދުމަތް ދިނުމަށް ރަޖިސްޓްރީވާ ފާމަސީތަކުން އަމަލުކުރަންޖެހޭ އުސޫލު" ތަންފީޒުކުރުމަށް އިތުރު ވަގުތު ދިނުމާއި ގުޅޭ.\nމިއެޖެންސީގެ ނަންބަރު(IUL)199-PLS/199/2019/30 (16 ޖޫން 2019) އިއުލާނާއި ހަވާލާދީ ދަންނަވަމެވެ.\n"އިޖުތިމާޢީ ޞިއްޙީ އިންޝުއަރަންސް ސްކީމްގެ ދަށުން ޚިދުމަތްދިނުމަށް ރަޖިސްޓްރީވާ ފާމަސީތަކުން ޢަމަލު ކުރަންޖެހޭ އުސޫލު" ގައި ބަޔާންކުރާ އިޖުތިމާޢީ ޞިއްޙީ އިންޝުއަރަންސް ސްކީމްގެ ދަށުން ޚިދުމަތް ދިނުމަށް ރަޖިސްޓްރީވާ ފާމަސީތަކުގެ ދަފުތަރުގައި އަލުން ރަޖިސްޓްރީ ކުރުމަށް ހަވާލާދީފައިވާ އިއުލާނުގައި ދީފައިވާ މުއްދަތު، 30 ސެޕްޓެންބަރު 2019 ގެ ނިޔަލަށް އިތުރުކުރެވިފައިވާ ވާހަކަ ދަންނަވަމެވެ.\nމިގޮތަށް މިމުއްދަތު އިތުރު ކޮށްދިނުމުގެ ބޭނުމަކީ ޙިދުމަތްދޭ ފަރާތްތަކުން ހުށަހަޅާފައިވާ ކަންކަމަށް ރިއާޔަތްކޮށް، ޙިދުމަތްދޭ ފަރާތްތަކުގެ ބައިވެރިވުން ފުރިހަމަގޮތެއްގައި ހޯދުމާއި، ދެމެހެއްޓެނެވި ގޮތެއްގައި މިކަން ކުރިއަށް ގެންދިއުމަށް ބޭނުންވާ ތައްޔާރީތައްވުމަށް އާސަންދަ ކުންފުންޏަށް އަދި ޙިދުމަތްދޭ ފަރާތްތަކަށް އިތުރު ފުރުސަތު ދިނުމެވެ.\nއިޖުތިމާޢީ ޞިއްޙީ އިންޝުއަރަންސް ސްކީމްގެ ދަށުން ޚިދުމަތްދޭ ފާމަސީތަކުން ރަޖިސްޓްރީވުމަށް އެދޭ ފޯމު އާސަންދަ ކުންފުނީގެ ކައުންޓަރުންނާއި، އެ ކުންފުނީގެ ވެބްސައިޓް www.aasandha.mv އިން ލިބެން ހުންނާނެއެވެ. އަދި މިކަން ލުއިފަސޭހަގޮތެއްގައި ކުރިއަށް ގެންދިއުމަށް އާސަންދަ ކުންފުންޏާއި މުއާމަލާތްކޮށް، ކުންފުނީގެ އެހީތެރިކަމާއިއެކު ކުރިއަށް ގެންދިއުމަށް ދަންނަވަމެވެ.\nސުންގަޑި: 30 ސެޕްޓެންބަރު 2019 0000


ދިވެހިރާއްޖޭގެ ޕެންޝަނާބެހޭ ޤާނޫނަށް ގެނެވުނު ހަތަރުވަނަ އިސްލާހާ ގުޅިގެން، 2019 މާރިޗު މަހުން ފެށިގެން އަސާސީ ޕެންޝަންގެ ގޮތުގައި ދެވެނީ 5000 ރުފިޔާއެވެ.\n3. އަސާސީ ޕެންޝަން ފިޔަވައި އެހެން ޕެންޝަން ސްކީމަކުން ޕެންޝަން ލިބޭ މީހެއްނަމަ އެމީހަކަށް އަސާސީ ޕެންޝަންގެ ގޮތުގައި ލިބޭނީ ކިހާވަރެއް؟\nއަސާސީ ޕެންޝަން ފިޔަވައި އެހެން ޕެންޝަން ސްކީމަކުން ޕެންޝަން ލިބޭ މީހެއް ނަމަ އެމީހަކަށް އަސާސީ ޕެންޝަންގެ ގޮތުގައި ލިބޭނެ އަދަދު ހިސާބުކުރެވޭއިރު އެހެން ޕެންޝަން ސްކީމުތަކުން ލިބޭ ޕެންޝަނަށް ރިއާޔަތް ކުރެވޭނެއެވެ.\nއެގޮތުން މޯލްޑިވްސް ރިޓަޔަރމަންޓް ޕެންޝަން ސްކީމުން ޕެންޝަން ލިބޭ މީހެއްނަމަ އަސާސީ ޕެންޝަން ހިސާބު ކުރާއިރު ރިޓަޔަރމަންޓް ޕެންޝަން ސްކީމުން ލިބޭ އަދަދުގެ %50 އަސާސީ ޕެންޝަންގެ 5000 ރުފިޔާއިން އުނިކުރެވޭނެއެވެ. އަދި ހަމައެޔާއެކު ދައުލަތުގެ ބަޖެޓުން ޚަރަދުކޮށްގެން ދެވޭ އެހެން ޕެންޝަނެއް ލިބޭ މީހެއްނަމަ އެ ޕެންޝަނުގެ ގޮތުގައި ލިބޭ އަދަދު (%100) އަސާސީ ޕެންޝަނުގެ 5000 ރުފިޔާއިން އުނިކުރެވޭނެއެވެ.\n4. އަސާސީ ޕެންޝަނަށް އެދޭނީ ކޮންއިރަކު؟\nމީލާދީ ގޮތުން އުމުރުން 65 އަހަރު ފުރުމުގެ6މަސް ކުރިން އަސާސީ ޕެންޝަނަށް އެދެވިދާނެއެވެ. އަދި އޭގެފަހުގެ ކޮންމެ ތާރީޚެއްގައި ވެސް އަސާސީ ޕެންޝަނަށް އެދެވިދާނެއެވެ. އުމުރުން 65 އަހަރު ފުރުމުގެ ކުރިން އަސާސީ ޕެންޝަން އެދި ފޯމު ހުށަހަޅާފައިވާނަމަ، އަސާސީ ޕެންޝަން ފޯރުކޮށް ދޭނީ ޕެންޝަން ލިބޭ އުމުރު ހަމަވާ މަހުން ފެށިގެންނެވެ. އުމުރުން 65 އަހަރު ފުރުމުގެ ފަހުން އަސާސީ ޕެންޝަނަށް އެދި ފޯމު ހުށަހަޅައިފިނަމަ، އަސާސީ ޕެންޝަން ލިބޭނީ ފޯމު ހުށަހެޅި މަހުން ފެށިގެންނެވެ.\n5. އަސާސީ ޕެންޝަނަށް އެދޭނީ ކިހިނެއް؟\nއަސާސީ ޕެންޝަނަށް އެދޭނީ ޕެންޝަން އޮފީހުގެ މެންބަރ ޕޯރޓަލް މެދުވެރިކޮށް ނުވަތަ ޕެންޝަނަށް އެދޭ ފޯމް ފުރިހަމަކޮށް އެ ފޯމު ޕެންޝަން އޮފީހަށް ހުށަހަޅައި ގެންނެވެ. މި ފޯމު ޕެންޝަން އޮފީހުގެ އީ މެއިލް (info@pension.gov.mv) ނުވަތަ ވައިބަރ ނަންބަރު (7331441) ން ނުވަތަ ލޯކަލް ކައުންސިލްތަކުގެ އިދާރާތައް މެދުވެރިކޮށް ވެސް ހުށަހެޅިދާނެއެވެ. ފޯމުގެ އަސްލު ޕެންޝަން އޮފީހަށް ފޮނުވުން ލާޒިމެއް ނޫނެވެ.\nމެންބަރ ޕޯރޓަލް މެދުވެރިކޮށް ފޯމު ހުށަހަޅާ ލިންކް:\nޕެންޝަނަށް އެދޭ ފޯމު ޑައުންލޯޑް ކުރާ ލިންކް:\n6. އަސާސީ ޕެންޝަންގެ ފައިސާ ދޫކުރަނީ ކިހިނެއް؟\nއަސާސީ ޕެންޝަންގެ ފައިސާ ޖަމާކުރާނީ ޕެންޝަން އެދޭ ފޯމުގައި ޕެންޝަނަށް އެދޭ ފަރާތުން ދީފައިވާ ބޭންކު އެކައުންޓަށެވެ. މިއެކައުންޓަކީ ޕެންޝަން ލިބޭ މީހާގެ ނަން ހިމެނޭ ގޮތަށް ހުޅުވާފައިވާ ސިންގަލް ނުވަތަ ޖޮއިންޓް އެކައުންޓަކަށް ވާންވާނެއެވެ. އަދި، މިއެކައުންޓަކީ ދިވެހިރާއްޖޭގައި ހިންގާ ބޭންކެއްގައި ހުޅުވާފައިވާ ދިވެހި ފައިސާގެ އެކައުންޓަކަށް ވެސް ވާން ޖެހޭނެއެވެ.\n8. ޕެންޝަން ލިބޭފަރާތަކުން ޕެންޝަން އޮފީހަށް ދީފައިވާ ބޭންކް އެކައުންޓު ނުވަތަ އެނޫންވެސް މަޢުލޫމާތެއް ބަދަލުކުރަން ޖެހިއްޖެ ޙާލަތެއްގައި އަމަލުކުރާނީ ކިހިނެއް؟\nޕެންޝަން ލިބޭފަރާތަކުން ޕެންޝަން އޮފީހަށް ދީފައިވާ ބޭންކު އެކައުންޓު ބަދަލު ކުރުމަށް ހުށަހަޅާނީ ޕެންޝަން އޮފިހުގެ މެންބަރ ޕޯރޓަލް މެދުވެރިކޮށް ނުވަތަ ''ބޭންކު އެކައުންޓު ބަދަލުކުރުމަށް އެދޭ ފޯމް'' މެދުވެރިކޮށެވެ. ބޭންކު އެކައުންޓާއި ގުޅޭ މައުލޫމާތު ފިޔަވައި އެހެން މަޢުލޫމާތުތައް ބަދަލުކުރުމަށް ހުށަހަޅާނީ ''މަޢުލޫމާތު ބަދަލުކުރަން އެދޭ ފޯމު'' މެދުވެރިކޮށެވެ. މިފޯމު މެދުވެރިކޮށް ހުށަހަޅާ މަޢުލޫމާތުތަކުގެ ތެރެއިން ޕެންޝަނަރުގެ މަޢުލޫމާތު ދޭނެ ފަރާތް ނުވަތަ "ކޮންޓެކްޓް ޕާރސަން"ގެ މައުލޫމާތު ބަދަލުކުރުމަށް މެންބަރ ޕޯރޓަލް މެދުވެރިކޮށްވެސް ހުށަހެޅޭނެއެވެ.\nމެންބަރ ޕޯރޓަލް މެދުވެރިކޮށް ބޭންކު އެކައުންޓް ނުވަތަ އެހެނިހެން މަޢުލޫމާތު ބަދަލުކުރުމަށް ހުށަހަޅާ ލިންކް:\nބޭންކު އެކައުންޓު ބަދަލުކުރުމަށް އެދޭ ފޯމު ޑައުންލޯޑް ކުރާ ލިންކް:\nމައުލޫމާތު ބަލަދުކުރުމަށް އެދޭ ފޯމު ޑައުންލޯޑް ކުރާ ލިންކް:\n9. ޕެންޝަނަށް އެދޭ ފޯމު ހުށަހެޅުމުން ޕެންޝަން ލިބެންފަށާނީ ކޮން އިރަކުން ފެށިގެންތޯ؟\nކޮންމެ މަހަކު 10 ވަނަ ދުވަހުގެ ކުރިން ލިބޭ ފޯމުތައް ނުވަތަ މެންބަރ ޕޯރޓަލް މެދުވެރިކޮށް ޕެންޝަނަށް އެދޭ ފަރާތްތަކުގެ މައުލޫމާތު ޕްރޮސެސްކޮށް، ހުށަހެޅި މައުލޫމާތުގައި އެއްވެސް މައްސަލައެއް ނެތްނަމަ، އެމަހުގެ އެންމެ ފަހު ހަފްތާތެރޭގައި ޕެންޝަން ޖަމާކޮށްދެވޭނެއެވެ.\nހުށަހެޅި މައުލޫމާތުގައި އެއްވެސް މައްސަލައެއް ފާހަގަކުރެވިއްޖެނަމަ، އެކަން ޕެންޝަނަށް އެދިވަޑައިގަތް ފަރާތަށް ނުވަތަ އެފަރާތުގެ މައުލޫމާތުދެވޭނެ ފަރާތް ކަމުގައި ފޯމުގައި ލިޔެފައިވާ ފަރާތަށް އަންގާނެއެވެ. އަދި ފޯމު އިސްލާހުކުރަންވީ ކަންކަން އަންގައި އީ-މެއިލް ކުރާނެއެވެ.\n10. އަސާސީ ޕެންޝަން ލިބޭ ފަރާތެއް ނިޔާވެއްޖެނަމަ އެކަން ޕެންޝަން އޮފީހަށް އަންގަންޖެހޭނެތޯ؟\nޕެންޝަން ލިބޭ ފަރާތެއް ނިޔާވެއްޖެނަމަ، އެފަރާތުގެ މަރުފޯމުގެ ކޮޕީ ވީހާވެސް އަވަހަކަށް ޕެންޝަން އޮފީހަށް ފޮނުވަންވާނެއެވެ. މިމަޢުލޫމާތު ޕެންޝަން އޮފިހުގެ މެންބަރ ޕޯރޓަލް (https://members.pension.gov.mv) ނުވަތަ ޕެންޝަން އޮފީހުގެ އީމެއިލް (info@pension.gov.mv) ނުވަތަ ވައިބަރ ނަންބަރު (7331441) މެދުވެރިކޮށް ވެސް ހުށަހެޅޭނެއެވެ.\nޕެންޝަން ލިބޭ ފަރާތް ނިޔާވެ އެކަން ނާންގަވާ އޮތުމުގެ ސަބަބުން ނިޔާވި ބޭފުޅާގެ އެކައުންޓަށް އިތުރަށް ޕެންޝަން ފައިސާ ޖަމާވެފައިވާނަމަ އެފައިސާ ޕެންޝަން އޮފީހަށް ހަވާލުކުރަން ޖެހޭނެއެވެ. މިކަމުގެ ޒިންމާ އަދާކުރަންޖެހޭނީ ނިޔާވި ފަރާތުގެ ވާރުތަ ވެރިންނެވެ. ނުވަތަ ބަލަދުވެރިންނެވެ.\n1. މޯލްޑިވްސް ރިޓަޔަރމަންޓް ޕެންޝަން ސްކީމް (އެމް.އާރު.ޕީ.އެސް) އަކީ ކޮބާ؟\nމޯލްޑިވްސް ރިޓަޔަރމަންޓް ޕެންޝަން ސްކީމް (އެމް.އާރު.ޕީ.އެސް) އަކީ ދިވެހިރާއްޖޭގެ ޕެންޝަނާ ބެހޭ ޤާނޫނުގައިވާ ގޮތުގެ މަތިން، ދިވެހިރާއްޖޭގައި ވަޒީފާ އަދާކުރާ މީހުންނާއި، އަމިއްލަ މަސައްކަތް ކުރާ މީހުންނަށް، ޕެންޝަން ލިބިދިނުމަށްޓަކައި ގާއިމް ކުރެވިފައިވާ ޑިފައިން ކޮންޓްރިބިއުޝަން ޕެންޝަން ސްކީމެކެވެ.\nމިޕެންޝަން ސްކީމް ހިންގަނީ ވަޒީފާދޭފަރާތާއި ވަޒީފާއަދާކުރާ ފަރާތުން ޕެންޝަން ކޮންޓްރިބިއުޝަންގެ ގޮތުގައި ދައްކާ ފައިސާ އާއި އެފައިސާ އިންވެސްޓްކޮށްގެން ލިބޭ ފައިދާ އިންނެވެ.\n2. ޑިފައިން ކޮންޓްރިބިއުޝަން ޕެންޝަން ސިސްޓަމަކީ ކޮބާ؟\nޑިފައިން ކޮންޓްރިބިއުޝަން ޕެންޝަން ސިސްޓަމަކީ ވަޒީފާދޭ ފަރާތާއި ވަޒީފާއަދާކުރާ މީހުން ކަނޑައެޅިފައިވާ ވަކި އަދަދަކަށް ފައިސާ ޖަމާކޮށް އެފައިސާ އިންވެސްޓްކޮށްގެން ލިބޭ ފައިދާއިން ހިންގޭ ޕެންޝަން ސްކީމަކަށް ކިޔާނަމެކެވެ.\nވަޒީފާއަދާކުރާ ކޮންމެ މުވައްޒަފެއްގެ ނަމުގައި އެމް.އާރް.ޕީ.އެސް އަށް ކޮންޓްރިބިއުޝަންގެ ގޮތުގައި ދައްކަން ޖެހޭނި މަދުވެގެން ކޮންމެ މަހަކުވެސް އެ މުވައްޒަފެއްގެ އަސާސީ މުސާރައިގެ %14 (އެއީ ވަޒީފާދޭފަރާތުން ދައްކާ %7 އާއި ވަޒީފާ އަދާކުރާ ފަރާތުން ދައްކާ %7) އެވެ.\n4. ޕެންޝަން ސްކީމަށް ދައްކަންޖެހޭ ފައިސާގެ މިންވަރު ކަނޑައެޅުމަށް ބަލާ މުސާރަ (ޕެންޝަނަށް ބަލާ މުސާރަ) އަކީ ކޮބާ؟\nމުވައްޒަފެއްގެ ޕެންޝަނަށް ބަލާ މުސާރައަކީ އެމީހެއްގެ އަސާސީ މުސާރައެވެ. އަސާސީ މުސާރައަކީ ވަޒީފާގެ އެއްބަސްވުމުގައި އަސާސީ މުސާރަކަމަށް ބަޔާން ކޮށްފައިވާ ދިވެހި ރުފިޔާގެ އަދަދެވެ.\n5. ވަޒީފާގެ ބަޔާނުގައި އަސާސީ މުސާރަ ކަނޑައެޅިފައި ނެތްނަމަ ޕެންޝަން ކޮންޓްރިބިއުޝަން ދެއްކުމަށްޓަކައި އަމަލު ކުރާނީ ކިހިނެތް؟\nޕެންޝަނާ ބެހޭ ގާނޫނުގެ ދަށުން ހެދިފައިވާ ދިވެހިރާއްޖޭގެ ރިޓަޔަރމަންޓު ޕެންޝަން ސްކީމުގެ ގަވާއިދުގެ ދަށުން ޕެންޝަން ސްކީމަށް ދެއްކުމަށް މުސާރައިން އުނިކުރާ މިންވަރު ވަޒީފާގެ ބަޔާނުގައި ހިމަނަންޖެހެއެވެ. އެހެންކަމުން ވަޒީފާގެ ބަޔާނުގައި އަސާސީ މުސާރައެއް ކަނޑައެޅިފައި އޮތުމަކީ ލާޒިމު ކަމެކެވެ.\n6. މަހު މުސާރައަކީ ކޮބާ؟\nރިޓަޔަރމަންޓް ޕެންޝަން ސްކީމުގެ މަޤްޞަދަށްޓަކައި "މަހު މުސާރަ" އަކީ ކޮންމެ މަހަކު އެއްފަހަރު ދެވޭ މުސާރަޔަށް ނުވަތަ މުވައްޒަފަކަށް މުސާރަދޭއިރު ކޮންމެ ދުވަހަކަށް މުސާރަދެވޭނަމަ އެ މުސާރަ މަހަކަށް ހިސާބުކުރުމުން ޖެހޭ މުސާރަޔަށް، ނުވަތަ ކޮންމެ ހަފުތާއަކުން މުސާރަދެވޭނަމަ އެމުސާރަ، މަހަކަށް ހިސާބުކުރުމުން ޖެހޭ މުސާރަޔަށް، ނުވަތަ މިނޫންވެސް އުސޫލަކުން ދެވޭ މުސާރަ މަހަކަށް ހިސާބުކުރުމުން ޖެހޭ މުސާރައެވެ.\n7. މުވައްޒަފެއް ނުވަތަ ވަޒީފާ އަދާކުރާ މީހެއް ކަމުގައި ބެލެވެނީ ކޮން ފަރާތްތަކެއް؟\nރިޓަޔަރމަންޓް ޕެންޝަން ސްކީމުގެ މަޤްޞަދަށްޓަކައި "ވަޒީފާ އަދާކުރާ ފަރާތް" ނުވަތަ "މުވައްޒަފު" ކަމަށް މާނަ ކުރެވެނީ، ވަޒީފާދޭ ފަރާތުން އުޖޫރަދޭ އަދި ވަޒީފާދޭ ފަރާތަށް ޖަވާބުދާރީވާން ޖެހޭގޮތަށް މަސައްކަތްކުރާ ނުވަތަ އިދާރީ އޮނިގަނޑުގެ ތެރޭގައި ހިމެނިގެން މަސައްކަތްކުރާ ކޮންމެ ފަރުދަކަށެވެ. މި މާނަކުރުމުގައި ވަގުތީ މުވައްޒަފުންނާއި ކޮންޓްރެކްޓް މުވައްޒަފުންވެސް ހިމެނެއެވެ.\nކުންފުނިތަކާއި އަމިއްލަ މުއައްސަސާ ތަކުގެ ވެރިންނާއި ބޯޑު ޑައިރެކްޓަރުން މުސާރައެއް ނުވަތަ އުޖޫރައެއް ނަގާނަމަ، ބެލެވޭނި ކުންފުނީގެ މުވައްޒަފުންގެ ގޮތުގައެވެ. އެހެންކަމުން އެފަދަ ފަރާތްތަކުންވެސް ޕެންޝަން ސްކީމުގައި ބައިވެރިވެ ޕެންޝަނަށް ކޮންޓްރިބިއުޝަން ދައްކަންޖެހޭނެއެވެ.\n8. އެމް.އާރް.ޕީ.އެސްގައި ބައިވެރިވާންޖެހޭ ފަރާތްތަކަކީ ކޮބާ؟\nޕެންޝަނާބެހޭ ޤާނޫނުގެ ދަށުން، ރާއްޖޭގައި ވަޒީފާ އަދާކުރާ އުމުރުން 16 އަހަރާ 65 ދެމެދުގެ ހުރިހާ ދިވެހިންނާއި ވަޒީފާދޭ ފަރާތްތަކުން މިސްކީމުގައި ބައިވެރިވުމަކީ ލާޒިމް ކަމެކެވެ.\n9. އެމް.އާރް.ޕީ.އެސް ގައި ބައިވެރިވުމަށްޓަކައި އިދާރީ ގޮތުން ކުރަންޖެހޭ ކަންތައްތަކަކީ ކޮބާ؟\nވަޒީފާއަދާކުރާ މީހެއްނަމަ އެމީހަކު ޕެންޝަން ސްކީމުގައި ރަޖިސްޓްރީކޮށް ކޮންޓްރިބިއުޝަން ދެއްކުމަށް އިދާރީގޮތުން ކުރަންޖެހޭ ހުރިހާ ކަމެއް ކުރާނީ ވަޒީފާދޭ ފަރާތުންނެވެ. އަމިއްލަ މަސައްކަތް ކުރާ މީހެއްނަމަ ޕެންޝަން މޯބައިލް އެޕް ނުވަތަ މެންބަރސް ޕޯރޓަލް މެދުވެރިކޮށް ސްކީމުގައި ބައިވެރިވެ ކޮންޓްރިބިއުޝަން ދެއްކޭނެއެވެ.\n10. ޕެންޝަން ފައިސާ އިންވެސްޓް ކުރުމުގެ ޒިންމާ އަދާ ކުރަނީ ކޮން ފަރާތަކުން؟\nމިވަގުތު ޕެންޝަން އެސެޓް އިންވެސްޓް ކުރުމުގެ ޒިންމާ އަދާކުރާ ފަރާތަކީ ޕެންޝަން އޮފީހެވެ. މިކަމަށްޓަކައި އެސެޓް މެނޭޖަރުން އައްޔަން ކުރުމުގެ އިޚްތިޔާރުވެސް ޕެންޝަން އޮފީހަށް ލިބިގެންވެއެވެ.\n11. ޕެންޝަން އެސެޓް އިންވެސްޓް ކުރެވޭ ގޮތް ބެލުމަކީ ކޮން ފަރާތެއްގެ މަސްއޫލިއްޔަތެއް؟\nޕެންޝަން އެސެޓް އިންވެސްޓް ކުރެވޭ ގޮތް ބެލުމަކީ ޕެންޝަން އޮފީހުގެ ޑިރެކްޓަރުންގެ ބޯޑުގެ މަސްއޫލިއްޔަތެކެވެ. މީގެ އިތުރުން ޕެންޝަން އެސެޓްސް އިންވެސްޓް ކުރެވޭ ގޮތާއި، އިންވެސްޓްމަންޓްތަކުގެ ޕާރފޯމަންސް ކެޕިޓަލް މާރކެޓް ޑިވެލޮޕްމަންޓް އޮތޯރިޓީގައި ގާއިމުކުރެވިފައިވާ ޕެންޝަން ސުޕަރވިޝަން ޑިޕާރޓްމަންޓުން ވެސް ބަލަމުންދާނެއެވެ.\n12. ޕެންޝަން އެސެޓް އިންވެސްޓް ކުރެވެނީ ކޮން ގޮތަކަށް؟\nޕެންޝަން އެސެޓް އިންވެސްޓް ކުރެވެނީ ޕެންޝަނާބެހޭ ޤާނޫނުގައިވާ ގޮތުގެ މަތިން، މިސްކީމުގެ ބައިވެރިންނަށާއި ބެނެފިޝަރީންނަށް އެންމެ ބޮޑު ފައިދާއެއް ލިބޭނެ ގޮތެއްގެ މަތިންނެވެ.\n13. ޕެންޝަން އެސެޓް އިންވެސްޓް ކުރެވެނީކޮންކޮން ތަންތަނެއްގައި؟\nޕެންޝަނާބެހޭ ޤާނޫނުގެ ދަށުން ޕެންޝަން އެސެޓް އިންވެސްޓް ކުރެވެނީ (1) މޯލްޑިވްސް މަނިޓަރީ އޮތޯރިޓީ (އެމް.އެމް.އޭ) އިން ލައިސަންސް ލިބިގެން ހިންގާ ބޭންކް ޑިޕޮސިޓާއި (2) ސަރުކާރުން ގެރެންޓީ ކޮށްފައިވާ މިންވަރަކަށް ސަރުކާރުގެ ފަރާތުން ދޫކުރާ ސެކިއުރިޓީސްއާއި (3) ލައިސަންސް ލިބިގެން ހިންގޭ ސްޓޮކް އެކްސްޗޭންޖެއްގައި ރަސްމީކޮށް ވިއްކަމުންގެންދާ ވިޔަފާރިތަކުގެ ސެކިއުރިޓީސްއާއި (5) ދިވެހިރާއްޖޭގައި ހުއްދަލިބިގެން ހިންގޭ މިއުޗުއަލް ފަންޑާއި އިންވެސްޓްމަންޓް ފަންޑްތަކުގައެވެ.\n14. ޕެންޝަން އެސެޓްތައް އިންވެސްޓް ކުރުމުގައި ޕެންޝަން އޮފީހުގެ ޑިރެކްޓަރުންގެ ބޯޑުން ބަލަންޖެހޭ މައިގަނޑު ކަންކަމަކީ ކޮބާ؟\n15. ޕެންޝަން ކޮންޓްރިބިއުޝަންގެ ގޮތުގައި ދައްކާ ފައިސާގެ ރައްކާތެރިކަމާ މެދު އޮތީ ކިހާވަރެއްގެ ޔަގީން ކަމެއް؟\nޕެންޝަން އޮފީހުގެ ބޯޑުގެ އިތުރުން ސްކީމް ހިންގުމުގެ ނުވަތަ ޕެންޝަން އެސެޓް މެނޭޖް ކުރުމާއި ތަސައްވަރުކުރުމުގެ އިޚްތިޔާރުލިބިފައިވާ ކޮންމެފަރާތަކީ މިޤާނޫނުގެ ދަށުން ސްކީމް ގެ ބެނެފިޝަރީންގެ ކުރިމަތީގައި ފައިޑިއުޝަރީންކަމުގައި ބެލެވޭނެ އެވެ. އަދި ޕެންޝަން އެސެޓް ރައްކާތެރިކޮށް ބެލެހެއްޓުމަށްޓަކައި ކަސްޓޯޑިއަނުން އައްޔަން ކުރުމުގެ އިތުރަށް ޕެންޝަން އެސެޓް އިންވެސްޓް ކުރެވެމުން ދަނީ ޕެންޝަން ގާނޫނާއި، ސްޓޭޓްމަންޓް އޮފް އިންވެސްޓްމަންޓް ޕްރިންސިޕަލްސް އާ އެއްގޮތައްތޯ ކެޕިޓަލް މާރކެޓް ޑިވެލޮޕްމަންޓް އޮތޯރިޓީ އިން ބަލަމުންގެންދާނެއެވެ.\nމިގޮތުން ޕެންޝަން އޮފީހާއި ޕެންޝަން އެސެޓް ގެ ކަސްޓޯޑިއަނުން ގެ މަސައްކަތްތައް ދާ ގޮތް ބެލުމުގެ އިޚްތިޔާރު ކެޕިޓަލް މާރކެޓް ޑިވެލޮޕްމަންޓް އޮތޯރިޓީއަށް ލިބިގެން ވެއެވެ. މީގެ އިތުރުން އަހަރަކު އެއްފަހަރު އޮޑިޓް ކޮށްފައިވާ އަހަރީ ހިސާބު ޕެންޝަން އޮފީހުން ޢާންމުކޮށް ޝާއިއު ކުރަންޖެހެއެވެ.\n16. ޕެންޝަން ފައިސާ އިންވެސްޓް ކުރުމަށް ހެދިފައިވާ ޕޯރޓްފޯލިއޯ ތަކަކީ ކޮބާ؟\nއެމް.އާރު.ޕީ.އެސް އަށް ޖަމާކުރެވޭ ފައިސާ އިންވެސްޓް ކުރުމަށްޓަކައި ޝަރީއާ ފަންޑަކާއި އިންވެސްޓްމަންޓް ފަންޑެއް ޤާއިމް ކުރެވި ތަފާތު ދެގޮތަކަށް އިންވެސްޓް ކުރެވެއެވެ. މިގޮތުން ޝަރީއާ ފަންޑުގެ މެންބަރުންގެ ފައިސާ އިންވެސްޓް ކުރެވެނީ ހަމައެކަނި ޝަރީއާގެ ޢުޞޫލުތަކާ އެއްގޮތްވާ ގޮތަށް ފަރުމާ ކުރެވިފައިވާ އިންސްޓްރޫމަންޓަތަކުގައެވެ. އަދި އިންވެސްޓްމަންޓް ފަންޑުގެ މެންބަރުންގެ ފައިސާ އިންވެސްޓް ކުރެވެމުން ދަނީ ކޮންވެންޝަނަލް މާލީ އިންސްޓްރޫމަންޓްތައް ކަމުގައިވާ ޓީބިލާއި، ބޮންޑާއި، ބޭންކް ޑެޕޮސިޓް އަދި ކުންފުނިތަކުގެ ހިއްސާގައެވެ. އިންވެސްޓްމަންޓް ޕޯރޓްފޯލިއޯ ގައި އިންވެސްޓް ކުރާ މެންބަރުންނަށް ޕެންޝަން ލިބޭ އުމުރު ހަމަވުން އެމީހުންގެ ފައިސާ އިންވެސްޓްކުރެވޭނީ ކޮންޒަވެޓިވް ޕޯރޓްފޯލިއޯގައެވެ. އަދި ޝަރީއާ ފަންޑުގެ މެންބަރުންނަށް ޕެންޝަން ލިބޭ އުމުރު ހަމަވުން އެމީހުންގެ ފައިސާ އިންވެސްޓް ކުރެވެނީ ޝަރީޢާ ކޮންޒަވެޓިވް ޕޯރޓްފޯލިއޯގައެވެ.\n17. ޕެންޝަން ފައިސާ އިންވެސްޓްކުރެވޭ ޕޯރޓފޯލިއޯ ބަދަލު ކުރާނީ ކިހިނެއް؟\n18. ރިޓަޔަރމަންޓް ސޭވިންގްސް އެކައުންޓްގައި ހުރި ފައިސާގެ ތަފްސީލް އެނގޭނީ ކިހިނެއް؟\nޕެންޝަން އޮފީހުގެ ވެބްސައިޓް އަދި މޯބައިލް އެޕް މެދުވެރިކޮށް ރިޓަޔަރމަންޓް ސޭވިންގްސް އެކައުންޓްގެ ތަފްސީލް ބެލޭނެ އިންތިޒާމް ވަނީ ހަމަޖެހިފައެވެ. އަދި ރިޓަޔަރމަންޓް ސޭވިންގްސް އެކައުންޓްގެ ޚުލާސާ ޕްރިންޓް ކުރެވިފާ ސްޓޭޓްމަންޓެއްގެ ގޮތުގައި ބޭނުންފުޅުވާނަމަ، ޕެންޝަން އޮފީހުގެ ވެބްސައިޓުން އަދި މޯބައިލް އެޕުން ޑައުންލޯޑުކުރެވޭނެއެވެ.\n19. ރިޓަޔަރމަންޓް ޕެނަޝަން ސްކީމުގެ ދަށުން ސްކީމުގެ ބައިވެރިއަކަށް ލިބޭނެ ފައިސާގެ މިންވަރު ކަނޑައަޅާނީ ކިހިނެތް؟\nޕެންޝަނަށް ބަލާ އުމުރު ހަމަވުމުން ރިޓަޔަރމަންޓް ޕެންޝަންގެ ގޮތުގައި ކޮންމެ މަހަކު ލިބޭނެ ފައިސާގެ އަދަދު ބިނާވާނީ އެމީހެއްގެ ރިޓަޔަރމަންޓް ސޭވިންގްސް އެކައުންޓްގައި ހުރި ފައިސާއެއްގެ މައްޗަށެވެ.\nމިގޮތުން އިންތިގާލީ މަރުހަލާގައި ސްކީމް ގެ ބައިވެރި އަކަށް މަހެއްގެ މައްޗަށް ލިބޭނެ ޢަދަދަކީ އެމީހެއްގެ އުމުރުން 65 އަހަރު ވާއިރު އެމީހެއްގެ ރިޓަރަޔަރމަންޓް ސޭވިންގްސް އެކައުންޓްގައި ހުރި ފައިސާ، 14 އަހަރަށް ބަހާލުމުން މަހެއްގެ މައްޗަށް ޖެހޭ އަދަދެކެވެ. އެހެންނަމަވެސް އެ އަދަދު 5000 ރުފިޔާއަށްވުރެ މަދުނަމަ، 14 އަހަރަށް ބަހާލުމުން މަހެއްގެ މައްޗަށް ޖެހޭ އަދަދުގެ ތެރެއަށް އިތުރުކޮށްގެން، ރިޓަޔަރމަންޓު ޕެންޝަނުގެ ގޮތުގައި ދޫކުރާނީ 5000 ރުފިޔާއެވެ. މި ހާލަތުގައި 14 އަހަރު ވުމުގެ ކުރިން ޕެންޝަނަށް ޖަމާކުރި ފައިސާ ހުސްވާނެއެވެ.\n20. ރިޓަޔަރމަންޓް ސޭވިންގްސް އެކައުންޓްގައި ވާ ފައިސާ ދޫކުރަނީ ކިހިނެތް؟\nރިޓަޔަރމަންޓް ސޭވިންގްސް އެކައުންޓަށް ޖަމާކުރެވިފައިވާ ފައިސާ ދޫކުރާނީ އުމުރުން 65 އަހަރު ވުމުން، ނުވަތަ އަރލީ ޕެންޝަން ވިތްޑްރޯވަލް އަށް ޝަރުތު ހަމަވެ ޕެންޝަނަށް އެދި ހުށަހެޅުމުން މަހުންމަހަށް ލިބޭ ޕެންޝަންގެ ގޮތުގައެވެ.\nފަރުޟު ހައްޖުވުމަށް ޕެންޝަން ފައިސާ ބޭނުނުން ކުރުމަށް ޝަރުތު ހަމަވާނަމަ، އެކަމަށް ޕެންޝަން ފައިސާ ދޫކުރަން އޮންނަ އުސޫލުގެ ދަށުންވެސް ޕެންޝަން ފައިސާ ދޫކުރާނެވެ.\n21. ރިޓަޔަރމަންޓް ސޭވިންގްސް އެކައުންޓަށް ޖަމާކުރެވިފައިވާ ފައިސާ ގެދޮރުގަތުމަށް ބޭނުންކުރެވެނީ ކިހިނެއް؟\nގެދޮރު ގަތުމަށް ބޭންކުން ނަގާލޯނުގެ ޑައުންޕޭމަންޓުގެ ގޮތުގައި ރިޓަޔަރމަންޓް ސޭވިނގް އެކައުންޓުގައިވާ ފައިސާ ކޮލެޓްރަލައިޒް ކުރެވިދާނެއެވެ.\n22. އަރލީ ޕެންޝަން ވިތްޑްރޯވަލް ނުވަތަ 55 އަހަރުގައި ޕެންޝަނަށް އެދެވިދާނެ ހާލަތްތަކަކީ ކޮބާ؟\nމިވަގުތު މި ޝަރުތު ހަމަވާނީ ރިޓަރަޔަރމަންޓް ސޭވިންގްސް އެކައުންޓްގައި 2.64 މިލިއަން ރުފިޔާ ހުރިނަމައެވެ.\nޕެންޝަން ކަލްކިއުލޭޓަރ ލިންކު:\n23. ރިޓަޔަރމަންޓް ޕެންޝަނަށް އެދި ހުށަހަޅާނީ ކިހިނެއް؟\nރިޓަޔަރމަންޓް ޕެންޝަނަށް އެދޭނީ ޕެންޝަން އޮފިހުގެ މެންބަރސް ޕޯރޓަލް މެދުވެރިކޮށް ނުވަތަ ޕެންޝަނަށް އެދޭ ފޯމް ފުރިހަމަކޮށް އެ ފޯމު ޕެންޝަން އޮފީހަށް ހުށަހަޅައި ގެންނެވެ. މި ފޯމު ޕެންޝަން އޮފީހުގެ އީމެއިލް (info@pension.gov.mv) ނުވަތަ ވައިބަރ ނަންބަރު (7331441) ނުވަތަ ލޯކަލް ކައުންސިލްތަކުގެ އިދާރާތައް މެދުވެރިކޮށް ވެސް ހުށަހެޅިދާނެއެވެ. ފޯމުގެ އަސްލު ޕެންޝަން އޮފީހަށް ފޮނުވުން ލާޒިމެއް ނޫނެވެ.\nމެންބަރސް ޕޯރޓަލް މެދުވެރިކޮށް ފޯމު ހުށަހަޅާ ލިންކް:\n24. ރިޓަޔަރމަންޓް ޕެންޝަންގެ ފައިސާ ދޫކުރަނީ ކިހިނެއް؟\nރިޓަޔަރމަންޓް ޕެންޝަންގެ ފައިސާ ޖަމާކުރާނީ ޕެންޝަން އެދޭ ފޯމުގައި ޕެންޝަނަށް އެދޭ ފަރާތުން ދީފައިވާ ބެންކު އެކައުންޓަށެވެ. މިއެކައުންޓަކީ ޕެންޝަން ލިބޭ މީހާގެ ނަން ހިމެނޭ ގޮތަށް ހުޅުވާފައިވާ ސިންގަލް ނުވަތަ ޖޮއިންޓް އެކައުންޓަކަށް ވާންވާނެއެވެ. އަދި، މިއެކައުންޓަކީ ދިވެހިރާއްޖޭގައި ހިންގާ ބޭންކެއްގައި ހުޅުވާފައިވާ ދިވެހި ފައިސާގެ އެކައުންޓަކަށް ވެސް ވާން ޖެހޭނެއެވެ.\n25. ރިޓަޔަރމަންޓް ޕެންޝަން ލިބޭ އުމުރު ހަމަވުމަށް ފަހު ފޯމު ހުށަނާޅާ ފާއިތުވާ މުއްދަތުގެ ފައިސާ ދޫކުރާނެ ހެއްޔެވެ؟\nރިޓަޔަރމަންޓް ޕެންޝަން ސްކީމުން ފައިސާ ދޫކުރާ ފުރަތަމަ މަހު ޕެންޝަން ލިބޭ އުމުރު ހަމަވުމަށްފަހު ޕެންޝަނަށް ނޭދި ފާއިތުވާ މުއްދަތުގެ ފައިސާ އެއްކޮށް ޖަމާކޮށްދެވޭނެއެވެ.\n26. ޕެންޝަން ލިބޭފަރާތަކުން ޕެންޝަން އޮފީހަށް ދީފައިވާ ބޭންކް އެކައުންޓް ނުވަތަ އެނޫންވެސް މަޢުލޫމާތެއް ބަދަލުކުރަން ޖެހިއްޖެ ޙާލަތެއްގައި އަމަލުކުރާނީ ކިހިނެއް؟\nޕެންޝަން ލިބޭފަރާތަކުން ޕެންޝަން އޮފީހަށް ދީފައިވާ ބޭންކް އެކައުންޓް ބަލަދުކުރުމަށް ހުށަހަޅާނީ ޕެންޝަން އޮފިހުގެ މެންބަރސް ޕޯރޓަލް މެދުވެރިކޮށް ނުވަތަ ''ބޭންކު އެކައުންޓް ބަދަލުކުރުމަށް އެދޭ ފޯމް'' މެދުވެރިކޮށެވެ. ބެންކު އެކައުންޓާ ގުޅޭ މައުލޫމާތު ފިޔަވައި އެހެން މަޢުލޫމާތުތައް ބަދަލުކުރުމަށް ހުށަހަޅާނީ ''މަޢުލޫމާތު ބަދަލުކުރަން އެދޭ ފޯމު'' މެދުވެރިކޮށެވެ. މިފޯމު މެދުވެރިކޮށް ހުށަހަޅާ މަޢުލޫމާތުތަކުގެ ތެރެއިން ޕެންޝަނަރުގެ މަޢުލޫމާތު ދޭނެ ފަރާތް ނުވަތަ ކޮންޓެކްޓް ޕާރސަންގެ މައުލޫމާތު ބަދަލުކުރުމަށް މެންބަރސް ޕޯރޓަލް މެދުވެރިކޮށް މެދުވެރިކޮށްވެސް ހުށަހެޅޭނެއެވެ.\nމެންބަރސް ޕޯރޓަލް މެދުވެރިކޮށް ބޭންކު އެކައުންޓް ނުވަތަ އެހެނިހެން މަޢުލޫމާތު ބަދަލުކުރުމަށް ހުށަހަޅާ ލިންކް:\nބޭންކް އެކައުންޓް ބަލަދުކުރުމަށް އެދޭ ފޯމު ޑައުންލޯޑް ކުރާ ލިންކް:\n27. ޕެންޝަނަށް އެދޭ ފޯމު ހުށަހެޅުމުން ޕެންޝަން ލިބެންފަށާނީ ކޮން އިރަކުން ފެށިގެންތޯ؟\nކޮންމެ މަހަކު5ވަނަ ދުވަހުގެ ކުރިން ލިބޭ ފޯމުތައް ޕްރޮސެސްކޮށް, އެއްވެސް މައްސަލައެއް ނެތް ފޯމުތަކުގެ ވެރިންނަށް، އެމަހުގެ އެންމެ ފަހު ހަފްތާތެރޭގައި ޕެންޝަން ޖަމާކޮށްދެވޭނެއެވެ.\nއެއްވެސް މައްސަލައެއް ފާހަގަވެއްޖެނަމަ އެކަން ޕެންޝަނަށް އެދިވަޑައިގަތް ފަރާތަށް ނުވަތަ އެފަރާތުގެ މައުލޫމާތުދެވޭނެ ފަރާތް ކަމުގައި ފޯމުގައި ލިޔެފައިވާ ފަރާތަށް އަންގާނެއެވެ. އަދި ފޯމު އިސްލާހުކުރަންވީ ކަންކަން އަންގައި އީމެއިލް ކުރާނެއެވެ.\n28. ޕެންޝަން ލިބޭ ފަރާތެއް ނިޔާވެއްޖެނަމަ އެކަން ޕެންޝަން އޮފީހަށް އަންގަންޖެހޭނެތޯ؟\nޕެންޝަން ލިބޭ ފަރާތެއް ނިޔާވެއްޖެނަމަ، އެފަރާތުގެ މަރުފޯމުގެ ކޮޕީ ވީހާވެސް އަވަހަކަށް ޕެންޝަން އޮފީހަށް ފޮނުވަންވާނެއެވެ. މިމަޢުލޫމާތު ޕެންޝަން އޮފިހުގެ މެންބަރސް ޕޯރޓަލް (https://members.pension.gov.mv) ނުވަތަ އީމެއިލް (info@pension.gov.mv) ނުވަތަ ވައިބަރ ނަންބަރު (7331441) މެދުވެރިކޮށް ވެސް ހުށަހެޅޭނެއެވެ. އަދި ޕެންޝަން ލިބޭ ފަރާތް ނިޔާވެ އާއިލާއިން އެކަން ޕެންޝަން އޮފީހަށް ނާންގާ އޮތުމުގެ ސަބަބުން ނިޔާވި ބޭފުޅާގެ އެކައުންޓަށް އިތުރަށް ޕެންޝަން ފައިސާ ޖަމާވެފައިވާނަމަ އެފައިސާ ޕެންޝަން އޮފީހަށް ހަވާލުކުރަން ޖެހޭނެއެވެ. މިކަމުގެ ޒިންމާ އަދާކުރަންޖެހޭނީ ނިޔާވި ފަރާތުގެ ވާރުތަ ވެރިންނެވެ. ނުވަތަ ބަލަދުވެރިންނެވެ.\n29. ރިޓަޔަރމަންޓް ޕެންޝަން ސްކީމުގެ ބައިވެރިޔަކު ނިޔާވެއްޖެނަމަ އެމީހެއްގެ ރިޓަޔަރމަންޓް ސޭވިންގްސް އެކައުންޓުގައި ވާ ފައިސާ އަށް ވާނި ކިހިނެއް؟\nރިޓަޔަރމަންޓް ޕެންޝަން ސްކީމުގެ ބައިވެރިޔަކު ނިޔާވެއްޖެނަމަ އެމީހެއްގެ ރިޓަޔަރމަންޓް ސޭވިންގްސް އެކައުންޓުގައި ވާ ފައިސާ ޝަރުޢީ ކޯޓުގެ މެދުވެރިކޮށް އެމީހެއްގެ ވާރިސްނުނާއި ހަވާލުކުރެވޭނެއެވެ.\nމިފައިސާ ހޯދުމަށް ނިޔާވި ފަރާތުގެ ވާރިސުންނަށް ކޯޓަށް ހުށަހެޅިދާނެއެވެ. ސްކީމުގެ މެންބަރަކު ނިޔާވުމަށްފަހު އެމީހެއްގެ އެކައުންޓުގެ ތަފްސީލުވެސް އެމީހެއްގެ ވާރިސުންނާއި ހިއްސާކުރާނީ ފައިސާ ދޫކުރުމުގެ މަސައްކަތް ކުރިޔަށް ގެންދާއިރު ކޯޓުމެދުވެރިކޮށެވެ.\nޕެންޝަން ފައިސާ ކޮލެޓަރަލައިޒް ކުރެވޭނީ އިމާރާތްކޮށް ނިންމައި، އާންމުކޮށް ހުޅުވާލައިގެން ވިއްކާ ގެ، އެޕާރޓްމަންޓް، ރޯހައުސް ފަދަ އާންމު ދިރިއުޅުމަށް ވިއްކާ އިމާރާތްތައް ގަތުމަށެވެ.\nމިވަގުތު ހަމަޖެހިފަ އޮތް އުސޫލުގެ ދަށުން މި ސްކީމުގެ ދަށުން ފުރުސަތު ހުޅުވާ ލެވިފައިވަނީ އާންމުކޮށް ހުޅުވާލައިގެން ވިއްކާ އިމާރާތް ގަތުމަށްޓަކައި ބޭންކުން ނެގޭ ލޯނުތަކަށް އެކަންޏެވެ.\nދިވެހިރާއްޖޭގެ ކޮންމެ ސަރައްދަކުންވެސް އާންމުކޮށް ހުޅުވާލައިގެން ވިއްކާ އިމާރާތްތައް ގަތުމަށް ބޭންކުން ލޯނެއް ނަގާނަމަ, ލޯނުގެ ޑައުންޕޭމަންޓުގެ ބަދަލުގައި މި ސްކީމުގެ ދަށުން ޕެންޝަން ފައިސާ ރަހުނު ކުރެވިދާނެއެވެ.\nބެންކް އޮފް މޯލްޑިވްސް (ބީ.އެމް.އެލް)،\nމޯލްޑިވްސް އިސްލާމިކް ބެންކު (އެމް. އައި.ބީ)،\nހައުސިން ޑިވަލޮޕްމަންޓް ފައިނޭންސް ކޯޕަރޭޝަނުން (އެޗް.ޑި.އެފް.ސީ)،\nކޮމާޝާލް ބޭންކް އޮފް މޯލްޑިވްސް (ސީ.ބީ.އެމް)،\nއަދި މޮރިޝަސް ކޮމާޝަލް ބޭންކް އޮފް މޯލްޑިވްސް (އެމް.ސީ.ބީ)\nމަތީގައިވާ މާލީ5މުއައްސަސާއިން ކުރެ މުއައްސަސާއަކުން ގެދޮރުގަތުމަށް ލޯނު ހަމަޖެއްސުމަށް ޕެންޝަން ފައިސާ ކޮލެޓަރަލައިޒް ކުރެވިދާނެއެވެ.\nޕެންޝަން ފައިސާ ކޮލެޓަރަލައިޒް ކުރެވޭނީ މިކަމަށްޓަކައި ޕެންޝަން އޮފީހާއިއެކު އެމްއޯޔޫ އެއްގައި ސޮއިކޮށް އެކަމުގެ ހުއްދަ ލިބިފައިވާ ލޯނުދޭ މާލީ މުއައްސަސާއަކުން ލޯނު ނެގުމަށެވެ. ޕެންޝަން ފައިސާ ކޮލެޓަރަލައިޒް ކުރުމަށް ހުށަހަޅާނީ ލޯނު ހަމަޖެއްސުމަށް ބޭންކަށް ހުށަހަޅާ ފޯމު މެދުވެރިކޮށެވެ.\nޕެންޝަން ފައިސާ ކޮލެޓަރަލައިޒް ކޮށްގެން ނަގާ ލޯނަކަށް ފައިސާ ދައްކަމުންނުދާނަމަ, ލޯނު ބޭނުންކޮށްގެން ގަނެފައިވާ އިމާރާތެއް ވިއްކާލެވޭނެއެވެ. ކޮލެޓަރަލައިޒް ކުރެވިފައިވާ ފައިސާ ލޯނުދޭ މުއައްސަސާއަކަށް ނެގޭނީ މިދެންނެވި އުސޫލުން އިމާރާތް ވިއްކާލައިގެން ލޯނުގެ އަދަދު ހަމަނުކުރެވޭ ނަމަ، ލޯނުގެ އަދަދު ހަމަކުރުމަށް ބޭނުންވާ މިންވަރަށެވެ.\nލޯނުދޫކުރާ ފަރާތުން ލޯނުގެ ކޯ އެޕްލިކެންޓުންގެ ގޮތުގައި ލޯނުގައި ބައިވެރިވެވޭނޭ ކަމަށް ކަނޑައަޅާފައިވާ މީހުންގެ ޕެންޝަންފައިސާ ކޮލެޓަރަލައިޒް ކުރެވޭނެއެވެ.\n10.ހައުސިން ލޯނު ނަގާއިރު ކޮލެޓެރަލްގެ ގޮތުގައި ބެހެއްޓޭނީ ޕެންޝަން ފައިސާގެ ކިހާ މިންވަރެއް؟\nހައުސިން ލޯނު ނަގާއިރު ކޮލެޓެރަލްގެ ގޮތުގައި ބެހެއްޓޭނެ ޕެންޝަން ފައިސާގެ މިންވަރު ބިނާވަނީ އެ މެންބަރެއްގެ އުމުރު ފުރާއަށެވެ. 60 އަހަރު ފުރިފައިވާ މެންބަރުންނަށް ޕެންޝަން ފައިސާ ބޭނުންކޮށްގެން ހައުސިން ލޯނު ނެގުމުގެ ފުރުސަތު ނޯވެއެވެ.\n11. ޕެންޝަން ފައިސާ ކޮލެޓެރަލްގެ ގޮތުގައި ބަހައްޓައިގެން ހައުސިން ލޯނު ނެގުމަށްފަހު, އެލޯނު ދައްކާ ނިމުމުން އެހެން ހައުސިންގ ލޯނެއް ނެގުމަށް ދެވަނަ ފަހަރަށް ޕެންޝަން ފައިސާ ބޭނުން ކުރެވޭނެތޯ؟\n"ގެދޮރު ގަތުމަށްޓަކައި ޕެންޝަން ފަންޑުގައި ހުރި ފައިސާ ކޮލެޓަރަލައިޒް ކުރުމާ ބެހޭ ގަވާއިދު"ގެ ދަށުން ގެދޮރު ގަތުމަށްޓަކައި އެ މެންބަރެއްގެ އާރުއެސްއޭގައި ހުރި ފައިސާ ކޮލެޓަރަލައިޒް ކުރެވޭނީ އެންމެ ފަހަރަކުއެވެ.\n1. ހައްޖު ސްކީމަކީ ކޮބާ؟\nމިއީ، މޯލްޑިވްސް ރިޓަޔަރމަންޓް ޕެންޝަން ސްކީމުގެ ބައިވެރިންގެ ރިޓަޔަރމަންޓް ސޭވިންގްސް އެކައުންޓުގައި ޖަމާކުރެވިފައިވާ ފައިސާ، ފަރުޟު ޙައްޖުގެ އަޅުކަން އަދާކުރުމަށް ދޫކުރުމާއި ބެހޭ ސްކީމެކެވެ.\n2. ހައްޖަށް ދިއުމަށް ޕެންޝަން ފައިސާ ބޭނުންކުރެވޭނެ ހާލަތަކީ ކޮބާ؟\nޕެންޝަން ލިބޭ އުމުރު ހަމަވާއިރު މަހަކު -/2000( ދެހާސް) ރުފިޔާ، މޯލްޑިވްސް ރިޓަޔަރމަންޓް ޕެންޝަން ސްކީމުން ދިނުމަށް ބޭނުންވާ އެންމެ މަދު މިންވަރު ކަމުގައިވާ -/336,000( ތިންލައްކަ ތިރީސް ހަހާސް) ރުފިޔާ، ޙައްޖުވުމަށް ފައިސާ ދޫކުރުމަށް އެދި ހުށަހަޅާއިރު، ރިޓަޔަރމަންޓް ސޭވިންގްސް އެކައުންޓުގައި ޖަމާވެފައި ހުންނަންޖެހޭނެއެވެ.\n3. ފަރުޟު ޙައްޖުވެފައިވާ މީހަކަށް ޕެންޝަން ފައިސާ ބޭނުންކޮށްގެން އިތުރު ހައްޖެއް ކުރުމަށް އެދެވިދާނެތަ؟\nޕެންޝަން ފައިސާ ބޭނުންކޮށްގެން ދެވޭނީ ފަރުޟު ހައްޖުވުމަށެވެ. ފަރުޟު ހައްޖުކޮށްފައިވާ މީހަކަށް ޕެންޝަން ފައިސާ ބޭނުންކޮށްގެން ހައްޖަށް ދިއުމުގެ ފުރުސަތެއް ނޯވެއެވެ.\n4. ޕެންޝަން ފައިސާ ބޭނުންކޮށްގެން ހައްޖުވުމަށް ދޫކުރަނީ ކިހާ މިންވަރެއްތޯ؟\nފަރުޟު ޙައްޖުގެ އަޅުކަން އަދާކުރުމަށް ދޫކުރެވޭނީ، ޙައްޖަށް ގެންދިއުމުގެ ރަސްމީ އަގުގެ ގޮތުގައި ސަރުކާރުން އެ އަހަރަކަށް ކަނޑައަޅައިފައިވާ ޢަދަދުގެ %80 (އަށްޑިހަ އިންސައްތަ)އަށްވުރެ އިތުރުނުވާ މިންވަރެކެވެ.\n5. ޕެންޝަން ފައިސާ ބޭނުންކޮށްގެން ހައްޖުވުމަށް ދެވޭނީ ކޮން ތަންތަނެއް މެދުވެރިކޮށްތޯ؟\nޕެންޝަން ފައިސާ ބޭނުންކޮށްގެން ހައްޖުވުމަށް މިވަގުތު ދެވޭނީ ހަމައެކަނި ހައްޖު ކޯޕަރޭޝަން މެދުވެރިކޮށެވެ.\n6. ފަރުޟު ޙައްޖުވުމަށް ދިއުމަށް އެހެން މެންބަރެއްގެ ޕެންޝަން ފައިސާ ބޭނުންކުރެވިދާނެތޯ؟\nފަރުޟު ޙައްޖުވުމަށް ދޫކުރެވޭނީ ހަމައެކަނި އެ ބައިވެރިއެއްގެ ނަމުގައި ހުޅުވާފައިވާ ރިޓަޔަރމަންޓް ސޭވިންގްސް އެކައުންޓުގައި ޖަމާކުރެވިފައިވާ ފައިސާއެވެ. އެހެންކަމުން އެހެން މީހެއްގެ ޕެންޝަން ފައިސާ ބޭނުންކޮށްގެން ފަރުޟު ހައްޖުކުރުމަށް ދިއުމުގެ ފުރުސަތެއް ނޯވެއެވެ.\n7. ޕެންޝަން ފައިސާ ބޭނުންކޮށްގެން ހައްޖުވުމަށް ދިއުމަށް ޖާގަ ހަމަޖައްސަން އެދެންޖެހޭނީ ކޮން ފަރާތެއްގައި؟\nޕެންޝަން ސްކީމުގެ ބައިވެރިން ފަރުޟު ޙައްޖަށް ދިއުމުގެ ޖާގަ ހަމަޖައްސައިދިނުމަށް އެދި ހުށަހަޅަންވާނީ ޕެންޝަން އޮފީހާއެކު އެއްބަސްވުން ޤާއިމުކޮށްފައިވާ ޙައްޖަށް ގެންދިއުމުގެ ޚިދުމަތް ފޯރުކޮށްދޭ ފަރާތަކަށެވެ. މިގޮތުން މިވަގުތު ހުށަހަޅަންޖެހޭނީ ހައްޖު ކޯޕަރޭޝަނަށެވެ.\n8. ޕެންޝަން ފައިސާ ބޭނުންކޮށްގެން ހައްޖަށް ދިއުމަށް ބޭނުންވާ ފައިސާ ޕެންޝަން ފަންޑުން ދޫކުރާނީ ކޮން ފަރާތަކަށް؟\nޕެންޝަން ފައިސާ ބޭނުންކޮށްގެން ހައްޖަށް ދިއުމަށް ބޭނުންވާ ފައިސާ ޕެންޝަން ފަންޑުން ދޫކުރާނީ ޕެންޝަން އޮފީހާއެކު އެއްބަސްވުން ޤާއިމުކޮށްފައިވާ ޙައްޖަށް ގެންދިއުމުގެ ޚިދުމަތް ފޯރުކޮށްދޭ ފަރާތަކަށެވެ. މިގޮތުން މިވަގުތު ޕެންޝަން އޮފީހުން ފައިސާ ހަވާލުކުރާނީ ހައްޖު ކޯޕަރޭޝަނަށެވެ. މެންބަރުންގެ އަތަށް ފައިސާ ދޫނުކުރާނެއެވެ.\n9. ފަރުޟު ޙައްޖުވުމަށް ފައިސާ ދޫކުރެވުނު ބައިވެރިއަކު އެއްވެސް ސަބަބަކާހުރެ އެ އަހަރަކު ޙައްޖަށް ނުދެވިއްޖެނަމަ، އެފައިސާއަށްވާނީ ކިހިނެތް؟\nފަރުޟު ޙައްޖުވުމަށް ފައިސާ ދޫކުރެވުނު ބައިވެރިއަކު އެއްވެސް ސަބަބަކާހުރެ އެ އަހަރަކު ޙައްޖަށް ނުދެވިއްޖެނަމަ، އެ އަހަރެއްގެ ޙައްޖު ދުވަހުގެ ފަހުން އެ ބައިވެރިއަކު ޙައްޖަށް ގެންދިއުމަށް ދޫކުރެވުނު އެންމެހައި ފައިސާ، ޙައްޖަށް ގެންދިއުމުގެ ޚިދުމަތް ފޯރުކޮށްދޭ ފަރާތުން ޕެންޝަން އޮފީހަށް އަނބުރާ ރައްދު ކުރާނެއެވެ. އަދި އެފައިސާ ނިސްބަތްވާ ބައިވެރިއެއްގެ ރިޓަޔަރމަންޓް ސޭވިންގްސް އެކައުންޓަށް ޖަމާކުރާނެއެވެ.\n10. މޯލްޑިވްސް ރިޓަޔަރމަންޓް ޕެންޝަން ސްކީމުން ފަރުޟު ޙައްޖުވުމަށް ފައިސާ ދޫކުރުމާ ބެހޭގޮތުން ޕެންޝަން އޮފީހާއެކު އެއްބަސްވުން ޤާއިމުކޮށްފައިވަނީ ކޮންކޮން ފަރާތްތަކެއް؟\nމޯލްޑިވްސް ރިޓަޔަރމަންޓް ޕެންޝަން ސްކީމުން ފަރުޟު ޙައްޖުވުމަށް ފައިސާ ދޫކުރުމާ ބެހޭގޮތުން ޕެންޝަން އޮފީހާއެކު އެއްބަސްވުން މިވަގުތު ޤާއިމުކޮށްފައިވަނީ ހަމައެކަނި ހައްޖު ކޯޕަރޭޝަނުންނެވެ.


postmortem hedhumuge ihuthiyaaru fuluhunnah dhinumah faaskohfi – Iru\nޕޯސްޓުމޯޓަމް ހެދުމުގެ އިހުތިޔާރު ފުލުހުންނަށް ދިނުމަށް ފާސްކޮށްފި\nނޭނގޭ މަރުތަކުގެ ހަގީގަތް ދެނެގަތުމަށްޓަކައި މަރުވެފައިވާ މީހާގެ ހަށިގަނޑުގެ ޕޯސްޓް-މޯޓަމް ހެދުމުގެ އިހުތިޔާރު ފުލުހުންނަށް ދިނުމަށް ޖިނާއީ އިޖުރާއަތުގެ ގާނޫނަށް ކޮމިޓީން ގެނައި އިސްލާހާއެކު އެ ބިލު ފާސްކޮށްފިއެވެ.\nމި ބިލު ފާސްވެފައިވަނީ ވޯޓުގައި ބައިވެރިވި 59 މެންބަރުންގެ އިއްތިފާގުންނެވެ.\nދެ ބިލު ހުށަހެޅުއްވިއިރު އެއްވެސް މެންބަރެއްގެ ބިލުގައި ޕޯސްޓު-މޯޓަމް ހެދުމުގެ މާއްދާއެއް ހިމަނާފައި ނުވުމާއެކު ބިލަށް އިތުރު ކޮށްފައިވާ މި މާއްދާއަކީ ކޮމިޓީން ގެނައި އިސްލާހެކެވެ.


Vote alun gunumun ves Georgia gai kuri libunee Biden ah\nވޯޓު އަލުން ގުނުމުން ވެސް ޖޯޖިއާގައި ކުރި ލިބުނީ ބައިޑަން އަށް\nމިހާރުގެ ރައީސް ޓްރަމްޕްގެ މައްޗަށް ބައިޑެން ކުރި ހޯއްދެވީ 12،284 ވޯޓުގެ ތަފާތުން\nޖޯޖިއާގެ ވޯޓުގެ ނަތީޖާ ކަށަވަރުކުރީ ހުރިހާ ވޯޓުތައް އަލުން އަތުން ގުނުމަށް ފަހު\nޖޯ ބައިޑަންއަށް ކަށަވަރުވެފައިވާ އިލެކްޓޯރަލް ވޯޓުގެ އަދަދު ވަނީ 306 އަށް އިތުރުވެފައި\nކ. މާލެ | 20 ނޮވެންބަރ 2020 | ހުކުރު 12:05 | 4,419\nޖޯޖިއާގައި ބޭއްވި ކެމްޕެއިން ހަފްލާއެއްގައި ޖޯ ބައިޑެން ސަޕޯޓަރުންނާ މުހާތަބު ކުރައްވަނީ - އޭޕީ\nއެމެރިކާގެ ރިޔާސީ އިންތިހާބުގެ ވޯޓުގައި، ޖޯޖިއާ ސްޓޭޓް ކާމިޔާބު ކުރެއްވީ ޑިމޮކްރެޓިކް ކެނޑިޑޭޓް ޖޯ ބައިޑަން ކަމަށް އެ ސްޓޭޓުން އިއުލާންކޮށްފިއެވެ.\nޖޯޖިއާގެ ސެކެޓްރީ އޮފް ސްޓޭޓުުގެ އޮފީހުން ނެރުނު ނޫސް ބަޔާނެއްގައި ބުނެފައި ވަނީ، ޓްރަމްޕްގެ މައްޗަށް ބައިޑެން ކުރި ހޯއްދެވީ 12،284 ވޯޓުގެ ތަފާތުން ކަމަށެވެ. އެ ސްޓޭޓުގެ ނަތީޖާ ކަށަވަރުކޮށްފައި ވަނީ ހުރިހާ ވޯޓުތަކެއް ވަކިވަކިން އަތުން ގުނުމަށް ފަހުގައެވެ. މިއީ ބިލް ކްލިންޓަނަށް ފަހު ޑިމޮކްރެޓިިކް ޕާޓީގެ ކެނޑިޑޭޓަކު އެ ސްޓޭޓް ކާމިޔާބުކުރި ފުރަތަމަ ފަހަރެވެ.\nޖޯޖިއާގެ ވޯޓުތައް އަލުން ގުނަން ނިންމީ ވޯޓުގެ ނަތީޖާގެ ފަރަގު ކުޑަވުމުންނެވެ. އެ ސްޓޭޓުގެ ގާނޫނު ބުނާ ގޮތުން ވޯޓު ކާމިޔާބުކުރީ %0.5 ތަފާތުން ކަމުގައި ވަނީ ނަމަ، ވޯޓުތައް އަލުން ގުނޭނެއެވެ. ބައިޑަން އެ ސްޓޭޓް ކާމިޔާބު ކުރައްވާފައި ވަނީ %0.2 ގެ ތަފާތަކުން ކުރި ހޯއްދަވައިގެންނެވެ.\nވޯޓުގެ ނަތީޖާ އަލުން ގުނުމުން ބައިޑަންއަށް ލިބިވަޑައިގެންނެވި ވޯޓުގެ އަދަދުތައް ކޮންމެވެސް ވަރަކަށް މަދުވި ނަމަވެސް، އިންތިހާބީ އޮފިޝަލުން ވަނީ އިންތިހާބުގައި ބޮޑެތި އޮޅުވާލުންތަކެއް ހިނގާފައި ނުވާކަން ކަށަވަރުކޮށްދީފައެވެ.\nއެމެރިކާގެ މިހާރުގެ ރައީސް ޑޮނަލްޑް ޓްރަމްޕް ގެންދަވަނީ އިންތިހާބުގައި ބޮޑެތި އޮޅުވާޅުންތަކެއް ހިނގާފައިވާ ކަމަށް ތުހުމަތު ކުރައްވާ ބަލި ގަބޫލުކުރައްވަން ދެކޮޅު ހައްދަވަމުންނެވެ. ޓްރަމްޕްގެ މި ވާހަކަތައް، އޭނާ ނިސްބަތްވެވަޑައިގަންނަވާ ރިޕަބްލިކަން ޕާޓީގެ ބައެއް އިސް ފަރާތްތަކުން ވެސް ވަނީ ތާއީދުކޮށްފައެވެ.\nނަމަވެސް، އިންތިހާބުގައި އޮޅުވާލުންތަކެއް ހިނގާފައިވާ ކަމަށް ސާބިތު ކުރެވޭ ވަރުގެ ހެއްކެއް މިހާތަނަށް ދެއްކިފައެއް ނުވެއެވެ. އަދި ބައެއް ސްޓޭޓްތަކުގައި އޮޅުވާލުންތަކެއް ހިނގާފައިވާ ކަމަށް ތުހުމަތުކޮށް، ކޯޓުތަކަށް ހުށައެޅި މައްސަލަތަކުގެ ތެރެއިން ގިނަ މައްސަލަތައް ސާބިތުނުވެ ނިމިފައިވާ ކަމަށް "ދަ ގަރޑިިއަން" ނޫހުން ވަނީ ރިޕޯޓްކޮށްފައެވެ.\n"އެސޯސިއޭޓަޑް ޕްރެސް" އިން ރިޕޯޓްކުރާ ގޮތުގައި، ޖޯޖިއާގައި ބައިޑަން ހޯއްދެވި ކާމިޔާބީއާއެކު އޭނާއަށް ލިބިވަޑައިގެންނެވި އިލެކްޓޯރަލް ވޯޓުގެ އަދަދަކީ 306 އެވެ. ޓްރަމްޕަށް ކާމިޔާބު ކުރެވުނީ 232 އިލެކްޓޯރަލް ވޯޓެވެ. 2016 ވަނަ އަހަރުގެ އިންތިހާބުގައި ޓްރަމްޕަށް 306 އިލެކްޓޯރަލް ވޯޓު ލިބިވަޑައިގެންނެވިއިރު، ވާދަކުރެއްވި ކެނޑިޑޭޓް ހިލަރީ ކްލިންޓަނަށް ލިބިވަޑައިގަތީ 232 ވޯޓެވެ.


ޗައިނާގަ ފެތުރެމުންދާ ކޮރޯނާ ވައިރަސްގަ މަރުވީ މީހުންގެ އަދަދު9އަށް! ބަލިޖެހުނުކަން ޔަޤީންކުރެވުނު އަދަދު ހަތަރު ސަތޭކަ ސާލިސް އަށް!\nޗައިނާގައި މިހާރު ފެތުރެމުންދާ ކޮރޯނާ ވައިރަސް ޒާތުގެ ބަލީގައި އަންގާރަ ދުވަހުގެ ނިޔަލަށް9މީހުން ވަނީ މަރުވެފައެވެ. 440 އަށްވުރެ ގިނަ މީހުންނަށް ބަލިޖެހިފައިވާކަން ވަނީ ޔަޤީންކުރެވިފައެވެ. 2200 މީހުންނަށް ބަލިޖެހިފައިވާކަމަށް ވަނީ ތުހުމަތު ކުރެވިފައެވެ.\nބަލި ފެތުރުން ކޮންޓްރޯލްކުރުމަށް އަޅާ ފިޔަވަޅެއްގެ ގޮތުން އެންމެ ހޫބެލަ ޕްރޮވިންސްގައި މިހާރުވަނީ ގިނަ މީހުން އެއްތަނަކަސް އެއްވެ އުޅުން މަނާކޮށްފައެވެ.\nހުބެލްގެ ވޫހަން ސިޓީން މިދިއަ އަަހރު ފެނުނު މި ބަލި މިހާރު ވަނީ ޝައިނާގެ ވެރިރަށް ބީޖިން އަށާއި ޝަންހާއީއަށް ފެތރުމުގެ އިތުރުން އެމެރިކާ، ޖަޕާން، ތައިލަންޑް ދެކުނު ކޮރެއާ އަދި ޓައިވާނަށްވެސް ފޯރައިފައެވެ.\nޗައިނާއަކީ ދުނިޔޭގެ ފަތުރުވެރިކަމަށް އެންމެ ބޮޑަށް ހިއްޞާކުރާ އެއް ޤައުމުކަމުގައިވުމުން އަދި ވިޔަފާރީގެ ބޭނުންތަކަށްވެސް އެންމެ ގިނަ ބައަކު ދަތުރުކުރާ ޤަުމުކަމަށް ބަލި ދުނިޔެއަށް ފެތުރިގެން ހިނގައިދާނެ ކަމުގެ ބިރު މިހާރު ވަނީ ވަރަށް ބޮޑުވެފައިކަމަށް ރިޕޯޓްތައް ބުނެއެވެ.


ކިތާބުލް މުޤައްދަސް ޕަތަރަސްގެ ދެވަނަ ސިޓީ 1\nޕަތަރަސްގެ ދެވަނަ ސިޓީ\nޕަތަރަސް ލިޔެފޮނުވި ދެވަނަ ސިޓީ\nޕަތަރަސްގެ ދެވަނަ ސިޓީގައި ފުޅާ ދާއިރާއެއްގައި ވާހަކަ ދައްކާފައި ވަނީ މަސީޙީންގެ ތެރެއިން ފުރަތަމަ ކޮޅުގައި އީމާންތެރިކަމުގައިވާ ފަރާތްތަކަށެވެ. މައިގަނޑު ހަނގުރާމައެއްގެ ގޮތުގައި ވިސްނާފައި ވަނީ ދޮގު އެދުރުންގެ އަމަލުތަކުގެ މައްޗަށެވެ. އަދި އެފަދަ އެދުރުންގެ އުނގަންނައި ދިނުންތަކުން ފާފަވެރިކަމަށް ހުށަހެޅި ލިބިދޭ ނަތީޖާ އާއި މެދުގައެވެ. މި ހުރިހާ މައްސަލަތަކަށް އޮތް ހަމައެކަނި ޖަވާބަކީ މާތްރަސްކަލާނގެ އާއި މާތްސާހިބާ އީސާ އަލްމަސީޙާއި މެދު ވީ ތެދު ޚަބަރުތަކުން އީމާންތެރިކަމުގައި ސާބިތުވެ ތިބުން ކަމުގައި ބަޔާން ކޮށްފައިވެއެވެ. މި ޚަބަރުތަކުގެ ފުރިހަމަ ބޭނުން ހިފުމަކީ އީސާގެފާނުގެ އުނގަންނަވައި ދެއްވުންތަކާއި އެކަލޭގެފާނު ފެނިދެނިވެ ތިބި އެކަލޭގެފާނުގެ މަންދޫބުންގެ މަޢުލޫމަތުތަކަށް ތަބާވެ ތިބެ ކުރިއަށް ދިއުން ކަމުގައި ބުނެދީފައިވެއެވެ. ޕަތަރަސްގެ ޝަކުވާތަކުގެ ތެރޭގައި އަލްމަސީޙުގެ އެނބުރި ވަޑައިގަތުމާއިމެދު ޚިޔާލު ތަފާތުކުރުވާ ފަރާތްތަކާ މެދު ކަންބޮޑުވެއެވެ. މިކަމުގައި ޕަތަރަސްގެ ފުރިހަމަ ޖަވާބަކި އެކަލޭގެފާނުގެ އެނބުރި ވަޑައިގެންނެވުން ފަސްވެގެންވަނީ މީސްތަކުންނަށް ވަގުތު ދެއްވައި ތައުބާ ވުމުގެ ފުރުސަތެއް ދެއްވުމަށެވެ. އަދި އިންޒާރެއް ނެތި އަލްމަސީޙު އެނބުރި ވަޑައިގަންނަވާ ހިނދު މާތްރަސްކަލާނގެ އެކަލާނގެ ޚަލްޤުތަކުން ނެތި ކުރެއްވުމަށް އެދިވޮޑިގެންނުވާތީއެވެ.\nމަސީޙީންގެ ޙާލަތު (1:3-11)\nހ. އީމާންތެރިކަމުގައިވާ ފަރާތްތަކަށް ލިބިދޭ ނަފާ (1:3-4)\nށ. އީމާންތެރިކަމުގައިވާ ފަރާތްތަކުގެ އެދުން (1:5-9)\nނ. އީމާންތެރިކަމުގައިވާ ފަރާތްތަކުން ލާއިޤުވުން (1:10-11)\nމަސީޙީންނާއި މެދު ފަހުބަސް (1:12-21)\nހ. ހަނދުމަ ކޮށްދިނުމުގެ ބޭނުން (1:12-15)\nށ. މަންދޫބުންގެ ގަރީނާތަކަށް ތެދުވެރިކަމާއެކު އިތުބާރު ކުރުން (1:16-18)\nނ. އިލާހީ ފަތްފުށްތަކުގެ ބިންގާ (1:19-21)\nމަސީޙީންގެ މެދުގައި ވާ ނުރައްކާތެރިކަން (2:1-22)\nހ. ދޮގު އެދުރުންގެ މިޒާޖާއި ތަބީޢަތު (2:1-3)\nށ. ދޮގު އެދުރުންނަށް ލިބިދޭ ޖަޒާ (2:4-9)\nނ. ދޮގު އެދުރުންގެ އަޚުލާގާއި ސުލޫކު (2:10-19)\nރ. ދޮގު އެދުރުންގެ ފާޑުކިޔުން (2:20-22)\nމަސީޙީންގެ އަމާޒު (3:1-16)\nހ. ސިޓީގެ މަގުސަދު (3:1-2)\nށ. ފަހުޒަމާނުގައި މީސްތަކުން ކުރާނޭ މަލާމާތް (3:3-6)\nނ. ދުނިޔެ ނިމޭ ހިނދުގެ ޙާދިސާތައް (3:7-10)\nރ. ކުރިމަގުގެ އަމާޒު (3:11-16)\n1 މި ސިޓީއަކީ އީސާ އަލްމަސީޙުގެ ޚާދިމު އަދި އެކަލޭގެފާނުގެ މަންދޫބެއް ކަމުގައިވާ ޝަމްއޫނު ޕަތަރަސްގެ ފަރާތުން ލިޔެފޮނުވާ ސިޓީ އެކެވެ.\nމި ސިޓީ މިލިޔަނީ އަހަރެމެންނަށް ދެއްވި ފަދައިން މާތްކަލާނގެއާއި އަހަރެމެން ދިންނެވުން ފަރާތް އީސާއަލްމަސީޙުގެ ސާލިހުވަންތަކަމުން އީމާންތެރި އަގުބޮޑު ހަދިޔާ ދެއްވާފައިވާ މީސްތަކުންނަށެވެ.\n2 ތިޔަބައިމީހުންނަށް ނިޢުމަތާއި ޞުލުޙަވެރިކަން އޭގެ އެންމެ ފުރިހަމަގޮތުގައި ދެއްވާށިއެވެ. އެއީ ތިޔަބައިމީހުންނަށް މާތްރަސްކަލާނގެ އަދި އަހަރެމެންގެ މާތްސާހިބު އީސާގެފާނު އެނގިގެންވުމުންނެވެ.\n3 އަހަރެމެންނަށް ފުރިހަމަ ގޮތުގައި އީސާގެފާނު އެނގިގެންވުމުން އެކަލޭގެފާނުގެ އިލާހީ ކުޅަދުންވަންތަކަމުން މާތްރަސްކަލާނގެ މަގުގައި ޙަޔާތް ވޭތުކުރުމާއި އެކަލާނގެއަށް ޚިދުމަތް ކުރުމުގައި ބޭނުންވާނޭ އެންމެހާ ތަކެއްޗެއް އަހަރެމެންނަށް ދެއްވިއެވެ. އެކަލޭގެފާނު އަހަރެމެންނަށް ދަޢުވަތު ދެއްވީ އެކަލޭގެފާނުގެ ޢަޖާއިބެއްފަދަ ޖަލާލަތުކަމާއި* 1:3 ޖަލާލަތު ރަމްޒު ކޮށްދެނީ މާތްކަލާނގެ މަތިވެރިކަމާއި ކުޅަދުންވަންތަކަމާ، ފުރިހަމަވަންތަކަމާއި، ޝަރަފުވެރިކަން ފާޅުވެ ވޮޑިގަތުން. ހެޔޮކަމުގައި އަހަރެމެން ވެސް ޙިއްސާ ވުމަށެވެ.4މިގޮތުގެ މަތީން އެކަލާނގެ އަހަރެމެންނަށް ވަނީ އެކަލާނގެ ވަޢުދުފުޅު ކުރެއްވިފަދައިން އަގުހުރި ހަދިޔާތަކެއް ދެއްވާފައެވެ. އެއީ މިހަދިޔާތަކުގެ އެހީގައި ދުނިޔޭގައިވާ ފާހިޝް ފަނާކުރަނިވި އެދުންތަކުން ކަލޭމެން ސަލާމަތްވާނެ ފަދައިން ވުމަށެވެ. އަދި ކަލޭމެންނަށް އެކަލާނގެ އިލާހީ ފިތުރަތުގައި ހިއްސާވާނެ ހެން ވުމަށް ވެސް މެއެވެ.\n5 މި ސަބަބަށްޓަކާ ކަލޭމެންގެ އީމާންތެރިކަމާ ހެޔޮކަން ގުޅުވުމަށް ކުރަންޖެހުނު ކޮންމެ ކަމެއް ކުރާށެވެ. އެފަދައިން ކަލޭމެންގެ ހެޔޮކަމާ އިލްމު ގުޅުވަން ވެސް މަސައްކަތް ކުރާށެވެ.6ކަލޭމެންގެ އިލްމާ އަމިއްލަ ނަފްސުގެ މައްޗަށް ބާރުހިންގުން ގުޅުވާށެވެ. އަދި ނަފްސުގެ މައްޗަށް ބާރު ހިންގުމާ، ސާބިތުކަމާ ކެތްތެރިކަން ގުޅުވާށެވެ. އަދި ސާބިތުކަމާ ކެތްތެރިކަމާ ކަލާނގެ ރުހިވޮޑިގަންނަވާ ގޮތްތައް ގުޅުވާށެވެ.7ކަލާނގެ ރުހިވޮޑިގަންނަވާ ގޮތްތައް އަޚުވަންތަކަމުގެ ކުލުނާ އެކުލައްވާށެވެ. އެ އަޚުވަންތަކަމުގެ ކުލުނުގައި ލޯބި ހިމަނާށެވެ. 8 ތިޔަބައިމީހުން މިފަދައިން ހެދި ބޮޑެތި ވަމުން ދާނަމަ މާތްސާހިބު އީސާ އަލްމަސީޙު ތިޔަބައިމީހުންގެ ޙަޔާތަކީ ބޭނުންތެރި އަދި މަޢުނައިން ފުރިގެންވާ ޙަޔާތެއްގެ ގޮތުގައި ހައްދަވައި އަދި އެކަލޭގެފާނާއިމެދު ތިޔަބައިމީހުންނަށް އެނގިގެންވާ މިންވަރު ހާމަވާނެއެވެ.\n9 ނަމަވެސް މި އުސޫލުތަކުގެ މަތީގައި ހެދި ބޮޑުވަމުންނުދާ ފަރާތްތައް ވަނީ ދުރުނުފެންނަ ކަނު ބައެއްގެ ގޮތުގައެވެ. އަދި އެބައިމީހުން ވަނީ މާޒީވެ ދިޔަ އެބައިމީހުންގެ ޙަޔާތުގެ ފާފަތައް މާތްރަސްކަލާނގެ ޢަފޫ ކޮށްދެއްވިކަން ހަނދާންނެތިފައެވެ.\n10 އެހެންވީމާ، މަގޭ އަޚުންނާއި އުޚުތުންނޭވޭ! މީސްތަކުންގެ ތެރެއިން މާތްރަސްކަލާނގެ ގޮވާލައްވާ، ތިޔަބައިމީހުން ޚިޔާރު ކުރެއްވި ގޮތާއިމެދު ސާބިތުކޮށްދިނުމަށް ގަދައަޅައި މަސައްކަތްކުރާށެވެ. މި ގޮތުގައި ތިޔަބައިމީހުން ތިބެއްޖެނަމަ ފާފައިގެ ތެރެއަށް ފުރޮޅިގެންނެއް ނުދާނެއެވެ. 11 އަދި އަހަރެމެންގެ މާތްސާހިބާ، ދިންނެވުން ދެއްވާ ފަރާތްކަމުގައިވާ އީސާ އަލްމަސީޙުގެ ނިމުމެއް ނުވާ ރަސްކަންފުޅަށް ވާސިލުވުމަށްޓަކައި ތިޔަބައިމީހުންނަށް ފުޅާވެގެންވާ ދޮރުކޮޅެއް މާތްރަސްކަލާނގެ ހުޅުއްވައި ދެއްވާނެއެވެ.\nމުޤައްދަސް ފަތްފުށްތަކާއިމެދު ސަމާލުވުން\n12 މިތަކެތި ތިޔަބައިމީހުންނަށް އަބަދާއަބަދު ހަނދުމަ ކޮށްދިނުމަށް އަހަރެން ބޭނުންވެއެވެ. ހަމައެއާއެކު މި ތަކެއްޗަކީ ތިޔަބައިމީހުންނަށް އެނގިގެންވާ ތަކެތިވެސް މެއެވެ. އަދި އެތަކެތީގެ މަތީގައި ތެދުވެރި ކަމާއިއެކު ތިޔަބައިމީހުން ގާއިމުވެތިބި ތަކެތިވެސްމެއެވެ. 13 އަހަރެން ދިރިހުރިހާ ހިނދަކު މިތަކެތި ތިޔަބައިމީހުންނަށް ހަނދުމަކޮށްދިނުމުގައި ދެމިހުރުމަކީ އަހަރެން ގަބޫލުކުރާ ގޮތެވެ. 14 ނަމަވެސް އަހަރެންގެ ޙަޔާތުގައި މާގިނަ މުއްދަތެއް ނުވާކަމުގައި މާތްސާހިބު އީސާ އަލްމަސީޙު އަހަރެންނަށް ދައްކުވައި ދެއްވައިފިއެވެ. އަހަރެންގެ ނިމުން މިވަނީ ވަރަށް ކައިރީގައެވެ. 15 މިތަކެތި ތިޔަބައިމީހުންނަށް ހާމަކޮށްދިނުމަށް ގަދައަޅައި އަހަރެން މަސައްކަތް މިކުރަނީ އެހެން ވެގެންނެވެ. އަހަރެން މި ދުނިޔޭގައި ނެތް ދުވަހެއް އަތުވެއްޖެނަމަ ތިޔަބައިމީހުން މިތަކެތި ހަނދުމަ ކުރުން މަތީގައި ދެމިތިބުމަކީ އަހަރެންގެ އެދުމެވެ.\n16 މާތްސާހިބު އީސާ އަލްމަސީޙުގެ ކުޅެދުންތެރި ކަމުގެ ވާހަކަ އާއި އެކަލޭގެފާނުގެ އެނބުރި ވަޑައިގަތުމާއިމެދު އަހަރެމެން ތިޔަބައިމީހުންނަށް ބުނެދޭ ވާހަކަތަކަކީ ހަދަހަދައިގެން އަހަރެމެންގެ ޙިކުމަތުން ބުނެދޭ ވާހަކަތަކެއްނޫނެވެ. އެކަލޭގެފާނުގެ ޢިއްޒަތްވަންތަކަންގެ ސާބިތު ހެކި އަހަރެމެންގެ ލޯތަކަށް ވަނީ ފެނިފައެވެ. 17 މާތްރަސްކަލާނގެ އިއްޒަތްތެރި ޖަލާލަތު ކަމާއިއެކު އެކަލާނގެ ވަޙީ ބަސްފުޅު މިފަދައިން އަހަރެމެންނަށް އިވިގެން ދިޔަ އެވެ. ”ތިޔައީ ތިމަންކަލާނގެ ލޯބިވެ ވޮޑިގެންވާ ތިމަންކަލާނގެ ދަރިކަލުން. ތިޔަ ދަރިކަލުންގެ މައްޗަށް ތިމަންކަލާނގެ ރުހިވޮޑިގަތުން ވޭ.“ އެހިނދު އީސާގެފާނަށް މާތްރަސްކަލާނގެ ބައްޕާފުޅުގެ މަތިވެރިވެގެންވާ ޝަރަފާއި ޖަލާލަތު ލިބިވަޑައިގެންނެވިއެވެ. 18 އެކަލޭގެފާނުގެ އަރިހުގައި މާތްވެގެންވާ ފަރުބަދައިގައި އަހަރެމެން ވީހިނދު އުޑުން ބާވައިލެއްވި މި ވަޙީބަސްފުޅު އަހަރެމެންގެ ތެރެއިންވީ އެންމެތަކުންނަށް އިވިގެންވިއެވެ.\n19 އެފަދަ ތަޖުރިބާކަތުގެ ސަބަބުން އަހަރެމެންނަށް ނަބީން ގެންނެވި ބަސްފުޅުތަކާމެދު އިތުރު އިތުބާރެއް ލިއްބާދެއެވެ. އެބޭކަލުން ލިޔުއްވާފައިވާ ބަސްފުޅުތަކާއިމެދު ސަމާލުވާށެވެ. އެބޭކަލުންގެ ބަސްފުޅުތައް އަނދިރި ތަނެއްގައި ބަބުޅަމުންދާ އަލިކަންފަދައިން ވެއެވެ. އަލްމަސީޙު ފައުޅުވެ ވަޑައިގަންނަވާ އަދި އެކަލޭގެފާނުގެ ފަނޑުވުމެއްނެތް ދޯދިތަކުން ތިޔަބައިމީހުންގެ ހިތްތަކުގައި ފަޖުރުތަރި ފަދައިން ވިދާ ބަބުޅާލުމަށް ދާންދެނެވެ. 20 މި ބަޔާންވެދިޔަ އެންމެހާ ތަކެއްޗަށް ބަލައި ބުނަމެވެ. ތިޔަބައިމީހުން ދޭހަވެ ދަސްކުރަންވީ ނަބީބޭކަލުން ގެނެސްދެއްވި ފަތްފުށްތަކުގައި ވާ އިލާހީ ވަޙީބަސްފުޅުތަކަކީ އެބޭކަލުންގެ އަމިއްލަ ނަފްސުން ހާމަކޮށްދެއްވި ތަކެއްޗެއް ނޫންކަމެވެ. 21 އެހެނީ އެއްވެސް ރިސާލަތެއް އިންސާނާގެ އަމިއްލަ އިޚްތިޔާރަކުން ނުގެނެވެއެވެ. އެކަމަކު މީސްތަކުން މާތްރޫޙުފުޅުގެ ބާރު ދަށަށް އައުމުން އެމީހުން ބުނާބަސްތައް މާތްކަލާނގެ ރިސާލަތުކަމުގައި ވެދެއެވެ.\n*1:3 1:3 ޖަލާލަތު ރަމްޒު ކޮށްދެނީ މާތްކަލާނގެ މަތިވެރިކަމާއި ކުޅަދުންވަންތަކަމާ، ފުރިހަމަވަންތަކަމާއި، ޝަރަފުވެރިކަން ފާޅުވެ ވޮޑިގަތުން.


Roadha Mahuge Furathama Dhuvas: Male' Ge Komme Dhimaalakah Balaaliyas Fenunee Falhukan! | Hathaavees\nރޯދަ މަހުގެ ފުރަތަމަ ދުވަސް: މާލޭގެ ކޮންމެ ދިމާލަކަށް ބަލާލިއަސް ފެނުނީ ފަޅުކަން!\nމާލޭގެ ބޮޑުތަކުރުފާނު މަގު: ފޮޓޯ / އަވަސް އޮންލައިން\nމިއީ އާއްމު ގޮތެއްގައި މާލެތެރެ އޮންނަ ގޮތެއް ނޫނެވެ. އާއްމު ގޮތެއްގައި ރަމަޟާން މަހެއް އަންނަކަން މާލެ ތެރެއަށް ބަލާލުމުން އެނގިގެން ދާނެއެވެ. އެތައް ބަޔަކު އަވަދިނެތި އުޅޭނީ ބާޒާރު ކުރުމުގައެވެ. ތަފާތު އެކި ބާވަތް ބާވަތުގެ ލިސްޓުތައް ހަދާ ބަދިގެއަށް ކެއްކުމަށް ބޭނުންވާ ސާމާނުތައް ގަތުމަށް އަވަދިނެތި އުޅޭއިރު މާލެތެރޭގައި އެއް އަޑަކަށް ބަރުގޮނުގެ އަޑު ނީވި ނުދާނެއެވެ. ރަމަޟާން މަހާއި އެކުގައި ބާޒާރު މަތިވެސް ތާޒާ މޭވާއާ ތަރުކާރިން ފަޅު ފިލުވާލާއިރު މިއަދު މުޅި ދުނިޔޭގައި ހަލުވިކަމާއި އެކުގައި ފެތުރެމުން އަންނަ ކޮވިޑް19 ގެ ވިލާގަނޑު ރާއްޖެ މަތީގައި އޮވެމެ ކުއްލިއަކަށް ތޫފާނާކަށް ބަދަލު ކޮށްލުމާއި އެކު ރަމަޟާން މަހުގެ ފުރަތަމަ ދުވަސް މާލޭގައި އުޅޭ ގިނަ ދިވެހިންނަށް ނިމިގެން ދިޔައިރު ރޯދައަށް ހުރިހެންވެސް ހީނުވާ ކަހަލައެވެ.\nބާޒާރު މައްޗަށް ފަޅުކަމެއް:\nއާއްމު ގޮތެއްގައި ކޮންމެ ރަމަޟާން މަހެއްގައި ވެސް އެންމެ ބާރު ބޮޑުވާ އެއް ތަނަކީ މާލޭގެ ބާޒާރު މައްޗެވެ. މާރުކޭޓު ތަކުގައި ތޮއް ޖެހިފައިވާ މީހުން ގިނަކަމުން ނޭވާ ނުލެވޭ ވަރަށް މީހުން ތަކެތި ގަތުމަށް ގޮސް ތިބޭއިރު މިއަދު މާލޭގެ ބާޒާރު މަތިން ފެންނަނީ ފަޅުކަމެވެ. ތާޒާ މޭވާއާ ތަރުކާރީގެ ބާވަތްތައް ކޮވިޑް19 ގެ ސަބަބުން ރަށްރަށުން މާލެ ގެނެވޭނެ ގޮތެއް ނެތި ދަނޑުވެރިންނަށް ވެސް ލިބިގެން ދިޔައީ އެތައް ގެއްލުމެކެވެ.\nމީގެކުރިން ނަމަ ބޭނުންވާ އެއްޗެއް ރޯދަ ވީއްލަން ހަދާލުމަށް ގަތުމުގެ ފުރުސަތު އޮތް ނަމަވެސް މިއަދު ގޭގައި ބޭނުން އެއްޗެއް ކައްކާލައިގެން ކެއުމުގެ ނަސީބު މިވަނީ ގެއްލިފައެވެ. ސަބަބަކީ ކޮވިޑް19 އެވެ. މި ނުރައްކާތެރި ބަލީގެ ސަބަބުން ފިހާރަތަކަށް ވެސް ދިއުމުގެ މިނިވަންކަން ގެއްލިފައިވާއިރު ފިހާރަތަކަށް ދެވެން އަންނަނީ ކަމާ ބެހޭ އިދާރާތަކުގެ ހުއްދަ ލިބިގެންނެވެ.\nރެސްޓޯރަންޓުތަކުގެ ސުފުރާ މަތި ފަޅަށް:\nރަމަޟާން މަސް އަންނަކަން އެނގުމާއި އެކު އޮފީސްތަކުގެ މުވައްޒަފުން އެންމެ ބޭނުންވާ އެއްކަމަކީ އޮފީސް ރޯދަ ވީއްލުމެއް ބާއްވާލުމެވެ. ކޮންމެވެސް ހިތްގައިމު މާހައުލަކަށް ގޮސް ރޯދަ ވީއްލުމަކީ ފަހަކަށް އައިސް ދިވެހިންގެ ތެރޭގައި ހިފާފައިވާ އާދައެކެވެ. އެކަމުގެ ސަބަބުން ކޮންމެ އަހަރެއްގައިވެސް އެންމެ ރަނގަޅު މެނޫ އެއް ހުންނަ ރެސްޓޯރަންޓުތައް ބަލައެވެ. ހުރިހާ މުވައްޒަފުންތައް އެކުވެ އެންމެންގެ އަތުން ޗަންދާ ނެގުމަށްފަހު އެންމެ ރަނގަޅު ރެސްޓޯރަންޓަކަށް ރޯދަ ވީއްލުމަށް ދުވަސްތައް ކަނޑައަޅައެވެ.\nއޮފީސްތަކުގެ އިތުރުން އާއިލާތައް ވެސް ރޯދަ މަހުގެ ކޮންމެ ވެސް އެއް ދުވަހެއްގައި އެންމެން އެއްކޮށް ރޯދަ ވީއްލުމަށް ކޮންމެވެސް ތަނަކަށް ދިއުމަކީ މިހާރު އޮންނަ އާދައެކެވެ. ނަމަވެސް ކޮވިޑްގެ ސަބަބުން ރެސްޓޯރަންޓުތަކުގެ ސުފުރާ މަތިތައް ފަޅުވެފައިވާތާ ދުވަސްތަކެއް ވެއްޖެއެވެ. ތަނަކަށް ރޯދަ ވީއްލަން ނުދެވޭ ތަނުގައި އެންމެ ކުޑަ މިނުން އާއިލާ އެންމެން އެކުގައި އެއް ގެއެއްގައި ރޯދަ ވީއްލުމުގެ ފުރުސަތުވެސް މިވަނީ މިއަހަރު ގޮސްފައެވެ. ކުރިޔަށް އަދި ވާނެ ގޮތެއް ނޭނގޭތީއެވެ.\nމިސްކިތްތައް ފަޅުވެ، ތަރާވީސް ނަމާދުގެ އަޑު ތާޅަފިލިތަކުން ކެނޑިފައި!\nމިއީ ބަރަކާތްތެރި މަހެކެވެ. ކޮންމެ އަހަރެއްގައިވެސް އެންމެ ފަހަރަކު ހުރިހާ މުސްލިމުންނަށް ބައްދަލުކުރާ މި މައްސަރުގެ މާތްކަމާއި މި މައްސަރުގެ ބޭނުން ހެޔޮ ގޮތުގައި ހިފުމަށް ގިނަބަޔަކު ގަދަ އަޅާ މަސައްކަތް ކުރެއެވެ. ހާއްސަ ގޮތެއްގައި މިސްކިތްތަކުގައި ޖަމާއަތުގައި ނަމާދު ކުރުމާއި، ނަމާދަށްފަހު ގުރުއާން ކިޔެވުމާއި ދީނީ ދަރުސްތައް ދިނުން އޮވެއެވެ.\nރޯދަ ވީއްލައިގެން އިޝާ ނަމާދަށްފަހު އޮންނަ ތަރާވީހް ނަމާދަކީ ގިނަ އަދަދެއްގެ ބަޔަކު އެ ނަމާދެއްގައި ބައިވެރިވާ ނަމާދެކެވެ. އެހެންނަމަވެސް ފަހުގެ ތާރީހެއްގައި މިސްކިތްތަކުން ދެމުން ގެންދާ ދީނީ ނަސޭހަތްތަކާއި ދަރުސްތަކާއި ތަރާވީހް ނަމާދާއި ދަމު ނަމާދުގެ އަޑުތައް މިސްކިތްތަކުގެ ތާޅަފިލިން މިވަނީ ކޮވިޑް19 ގެ ސަބަބުން ކެނޑިގެން ގޮސްފައެވެ. މުޅި އިންސާނީ އުއްމަތަށް ކުރިމަތިވެފައި މިވާ ބަލާ އާފާތުގެ ސަބަބުން މިއަދު މިސްކިތުގައި ޖަމާއަތުގެ ނަމާދު ކުރުން މިވަނީ މެދުކެނޑިފައެވެ.


Kunfuneege baheh nuhoadhaa habaru jehumakee zinmaadhaaru kuda kameh: Fenaka\nކުންފުނީގެ ބަހެއް ނުހޯދާ ހަބަރު ޖެހުމަކީ ޒިންމާދާރު ކުޑަކަމެއް: ފެނަކަ\n13 ޖެނުއަރީ 2021 - 17:56:02\nކުންފުނީގެ ބަހެއް ނުހޯދާ "ދިޔަރެސް" ނޫހުގައި، ކޮންޓްރެކްޓަރުން ކުރި މަސައްކަތަށް ފައިސާ ނުދީ ފައިސާ ހިފަހެއްޓި ކަމަށް ބުނެ ޖެހި ހަބަރަކީ ޒިންމާދާރު ކުޑަ އަމަލެއްގެ ގޮތުގައި ފެނަކަ ކޯޕަރޭޝަން ލިމިޓެޑުން ބުނެފިއެވެ.\nފެނަކައިން މިހެން ބުނެފައިވަނީ ދިޔަރެސް ނޫހުގައި، "ފައިދާވި ފެނަކައަށް މަސައްކަތްކުރި ކޮންޓްރެކްޓަރުންނަށް މިލިއަނުން ފައިސާ ނުދީ އެބަހުރި" ގެ ނަމުގައި ޝާއިއު ކުރި އާޓިކަލާއި ގުޅިގެން މިއަދި ނެރުނު ނޫސްބަޔާނެއްގައެވެ.\nއެގޮތުން އެ ކުންފުނީގެ ފަރާތުން ހިންގާ މަޝްރޫއުތަކުގައި، ކުންފުންޏާއެކު ވެވޭ އެއްބަސްވުމާއި ގުޅިގެން ކުރާ މަސައްކަތްތަކަށް ކޮންޓްރެކްޓަރުންނަށް ލިބެން ޖެހޭ ފައިސާ، އެއްބަސްވުމުގެ ރޫހާއި އެއްގޮތްވާ ގޮތުގެ މަތިން އަމަލު ކުރާ ކޮންމެ ކޮންޓްރެކްޓަރަކަށް، އުސޫލުތަކާއި ހަމަތަކުގެ ތެރެއިން ފައިސާ ދޫކުރަމުން އަންނަ ކަމަށް ފެނަކައިން ބުނެފައިވެއެވެ.\nފެނަކައިން ބުނީ މި މައްސަލައިގައި އެ ނޫހުން މި ހަބަރު ލިޔެފައިވަނީ އެ ކުންފުނީގެ ބަހެއް ނުހޯދާ ކަމަށެވެ. އެގޮތުން "ހަމަހަމަ ކަމާއި ޒިންމާދާރުކަމާއެކުު" ކުރާ ނޫސްވެރިކަމެއްގައި އެ ކުންފުނީގެ ބަހެއް ނުހޯދާ ހަބަރު ޝާއިއު ކުރުމަކީ ވަކި ކޮޅަކަށް ބުރަވުން ކަމަށް ފެނަކައިން ބުނެފައިވެއެވެ. އަދި މިއީ ސިޔާސީ ގޮތުން އެ ކުންފުންޏާ މެދު އާންމުންގެ މެދުގައި ޝައްކާއި ވަހުމު އުފެއްދުމުގެ އިތުރުން ކުންފުނީގެ ނަން ކިލަނބު ކުރުމަށް ކުރި ނާތަހުޒީބު ފިނޑި އަމަލެއް ކަމަށް ފެނަކައިން ބުނެފައިވެއެވެ.\nއެ ކުންފުނިން ވަނީ މިފަދަ ޒިންމާދާރު ކުޑަކޮށް މަސައްކަތް ކުރާ ހަބަރު ފަތުރާ ވަސީލަތްތަކުން ޝާއިއު ކުރާ ހަގީގަތެއް ނެތް ވާހަކައަކުން އިހުލާސްތެރިކަމާއި، ތެދުވެރިކަމާ، އަމާނާތްތެރި ކަމާއެކު ރައްޔިތުންނަށް ދެމުންދާ އަސާސީ ހިދުމަތްތައް ފޯރުކޮށްދިނުމުގައި ފަސްނުޖެހި މަސައްކަތް ކުރާނެ ކަމަށް ބުނެފައެވެ.


Qasim Nahula Ah Emme Ginain Muhaathabu Kurahvva Dhenamakee "Dhooni" Adhi "kanbaa Aisa" - Vaguthu\nގާސިމް ނަހުލާއާ އެންމެ ގިނައިން މުޚާތަބު ކުރައްވާ ދެނަމަކީ "ދޫނި" އަދި "ކަނބާ އައިޝާ"\nރާއްޖޭގެ ސިޔާސީ މަޝްރަހުގައި ވެސް ފާހަގަކޮށްލެވޭ ޖޯޑުތަކެއް އެބަތިއްބެވެ. އޭގެ ތެރެއިން މީހުންގެ ސަމާލުކަން އެންމެ ބޮޑަށް ހުއްޓިފައި ވަނީ ޓްރާންސްޕޯޓް މިނިސްޓަރ އައިޝަތު ނަހުލާ (އައިޝާ) އަދި ރައްޔިތުންގެ މަޖިލީހުގެ މާމިގިލީ ދައިރާގެ މެންބަރު ގާސިމް އިބްރާހިމް އަށެވެ.\nގާސިމް އައި ނަހުލާގެ ޒަވާޖީ ހަޔާތަށް6ބެއިން މިހާތަނަށް ލިބިފައިވެއެވެ. ގާސިމްގެ ދެކަނބަލުންގެ ބައެއް ވާހަކަތަކުންނާއި އަދި ބައެއް ހަރަކާތްތަކުން ފެނިފައިވާ ގޮތުގައި އެދެކަނބަލުންނަކީ އެކަކު އަނެކަކަށް ގަދަރުކޮށް ލޯބިކުރާ ދެކަނބަލުންނެވެ.\nމިނިސްޓަރ ނަހުލާ ރާއްޖެޓީވީގެ "ފަށާއިރު" ޕްރޮގްރާމްގައި ޕްރެޒެންޓަރ ކުރެއްވި ސުވާލަކަށް ޖަވާބު ދެއްވަމުން ވިދާޅުވީ ގާސިމް އެކަމަނާ އާއި އެންމެ ގިނައިން މުހާތަބު ކުރައްވަނީ "ދޫނި" ނުވަތަ "ކަނބާއައިސަ"ގެ ނަމުން ކަމަށެވެ.\nމީގެ އިތުރުންވެސް ނަހުލާ ވަނީ މިހާތަނަށް ހިއްސާކޮށްފައި ނުވާ ގިނަ މައުލޫމާތުތަކެއް އެ ޕްރޮގްރާމްގައި ހިއްސާކޮށްފައެވެ. އެތުން ނަހުލާ ވަނީ ގާސިމް އާއި އަލަށް ދިމާވި ގޮތް ހިއްސާކޮށްފައެވެ. ނަހުލާ ވިދާޅުވީ ގާސިމްއާ އަލަށް ދިމާވީ ވިލާ ކުންފުނީގެ ކުރީގެ ހެޑް އޮފީހުން އެކަމަނާގެ ދޮންބައްޕަ އާއި އެކު ވަޑައިގަތް ފަހަރަކު ކަަމަށެވެ. އަދި އެންމެ ފުރަތަމަ ކައިވެނި ކުރުމަށް އެދިވަޑައިގަތީވެސް ގާސިމް ކަމަށް ނަހުލާ ވަނީ ވިދާޅުވެފައެވެ.\nނަހުލާ ވިދާޅުވި ގޮތުގައި ބިޒީކޮށް ދުވަސްތައް ހޭދަކުރެއްވި ނަމަވެސް އާއިލާ އަށް އެކަމަނާ ވަގުތު ދެއްވައެވެ. މިނިސްޓަރ ނަހުލާ ވިދާޅުވީ ކުދިންނާ އެކު ވަގުތު ހޭދަކޮށް އެކުގައި ފޮޓޯ ނަންގަވައި ހަދާކަމަށެވެ. އަދި އާއިލާގެ ހާއްސަ ދުވަސްތައް ފާހަގަކުރާކަމަށް ވެސް ނަހުލާ ވިދާޅުވިއެވެ.\nފާއިތުވި އަހަރު ތަކުގައި މެރިޓައިމް ދާއިރާއަށް ވަނީ ވަރަށް ބޮޑަށް އިހުމާލުވެފަ\nތިއީ ރާއްޖޭގެ ސީރީނު ފަރުޙާދު.\nއޮކްޓޯބަރ 22, 2019 22:21\nމަރުވިއްޔާ ޝަރަފުގާ މަރުވާނަށް މިލަވަވެސް ކިޔަންވާނެ ގާސިމްބޭ އޭރުން ލޯބި އިތުރު ވާނީ ވަރަށް ގުޅޭ ތިދެދޫނި ނިދީގަ މިލަވަވެސް ކިޔަންވާނެ މިހިރިއްޔެހާލަކީއުޅޭ\nއޮކްޓޯބަރ 22, 2019 22:29\n"ގާސިމް ނަހުލާއާ އެންމެ ގިނައިން މުޚާތަބު ކުރައްވާ ދެނަމަކީ "ދޫނި" އަދި "ކަނބާ އައިސަ\n39 މިނެޓް ކުރިން ( އޮކްޓޯބަރ 22, 2019 )\nޤަސިމު ބުނި އެއީ ގަހެކޭވެސް . ތިވާއެއްޗެއް ނޭގެއެއްނު.\nއޮކްޓޯބަރ 23, 2019 08:16\nބައެއް ފަހަރު ކިޔާ ފަލިޖަހާއައިސާ ވެސް،\nއޮކްޓޯބަރ 22, 2019 22:31\nގާސިމް: ދޫނީ.. ދޫނީ\nނަހުލާ: ބުރުމާ.. ބުރުމާ..\nއޮކްޓޯބަރ 23, 2019 08:26\nމަގޭ ލޯބި އައިޝާ\nއޮކްޓޯބަރ 22, 2019 23:22\nނަމަނަމަ އައިޝާ ލޯބިންވެސް "ސޭޓޭ" ނުބުނާތި! މަޖުލިސް މެމްބަރަކަށް ހެދިގޮތަށް ސަމާސައަކަށް ހަދާފަ ހޫރާލާއަތުންޖެހި ހޭނެތިދާނެ!\nއޮކްޓޯބަރ 22, 2019 23:27\nއަހަރެންގެ އަންހެނުން އަހަރެންނަށް އަދިމާ ހައިރާ ންވާ ޒާތްޒާތުގެ ނަންނަމުން މުޚާތަބު ކޮށްއުޅޭ. ވަކިން ޚާއްޞަ ވަގުތު ތަކުގައި. އެކަމަކު މޮޔައެއް ނޫނީ އެކަހަލަ ވާހަކަ ޢާއްމު ކުރާނެތަ؟\nއޮކްޓޯބަރ 22, 2019 23:28\nކަނބާ އައިޝާ ދެރައީ ޓޫރިޒަމް މިނިސްޓްރީގެ މުވައްޒަފުންނަށް ނޯޓިސް ދީ ވަޒީފާގެ ބިރު ދައްކާތީ. އެހެން ނޫން ނަމަ ވަރަށް ކަމުދޭ\nއޮކްޓޯބަރ 22, 2019 23:39\nބޯގޮވި ބުރުމާ. ބާގީ ބުރުމާ. މޮޔަ ބުރުމާ. ދެއަތައް އެބުރޭ މޮޔަ ބުރުމާ. އިރާދަކުރެއްވިޔާ ދުވަހަކުވެސް މި ވެރިކަމެއް ނުލިބޭނެ..\nއޮކްޓޯބަރ 23, 2019 00:11\nނަހުލާ ގާސިމައް އެންމެގިނައިން މުޚާތަބު ކުރަނީ.. ބުރުމާގަނޑާ ތޯ..؟\nއޮކްޓޯބަރ 23, 2019 00:17\nއޮކްޓޯބަރ 23, 2019 04:52\nވާހަކަ ބަދަލުކުރަން މަސައްކަތް ނުކުރޭ. އެ މްޑީއެން ރިޕޯޓު ވާހަކަ މުހިން މީ\nއޮކްޓޯބަރ 23, 2019 06:26\nއޮކްޓޯބަރ 23, 2019 07:05\nސޭޓުއަންހެނުންގެ ފިރިމީހާ އުޅޭވައްތަރެއް ހާތް އަމައްޔާތް ޖަހާފާނަމޭ ބުންޏަސް ޖަހާކައް ނުނޭ އެހެންމިބުނީކީ ސޭޓޫ\nއޮކްޓޯބަރ 23, 2019 07:09\nސޭޓުއަންހެނުންގެ ފިޜިމީހާ އުޅޭގޮތެއް ސޭޓޫ ސޭޓު ހީކުޜީތަ\nއޮކްޓޯބަރ 23, 2019 08:11\nޤާސިމަށް ދޫންޏަކަށް ވާނަމަ "ދޫނީ" މާކަނަޔަކަށް ވާނަމަ "ކަނާ" ކިއުއްވުމަކީ އެހެންމީހުން އެކަން ބޮޑު މައުލޫދަކަށް ހަދާގެން އުޅެންވީ މަސްއަލައެއްނޫން. ޤާސިމް ހަމަ މުޚާތަބު ކުރައްވާނެ ގޮތަކަށް ކުރައްވާނެ.\nއައިސާ އެގޮޑިޔާ ހިސާބަށް ފޯރީވެސް ކަބާގެން... ފަލިޖަހާގެން . ހަމަ ސާބަސް ނޫން އެއްޗެއްނެތް.\nއޮކްޓޯބަރ 23, 2019 08:14\nއެހާލޯބިން އުޅުއްވިއިރު ގާސިމް ކައިރިން ވަރިވާން ކޯޓަށް ދިޔައީ ކީއްވެތޯ؟\nއޮކްޓޯބަރ 23, 2019 09:58\nއެނބުރޭ ވަހުތާނު؟ ނަހޫއަށް ހީވާނީ ކާފަބެ "ދޫނި" ގޮވާހެން.\nއޮކްޓޯބަރ 23, 2019 11:23\nކީއްވެބާ ލޯބިން ލައުރާ ނުކިޔަނީ..\nއޮކްޓޯބަރ 23, 2019 11:25\nއޮކްޓޯބަރ 23, 2019 12:38


Maseeh javaabudhaareevaane vaguthu kanda elhun buraasfathi dhuvahu | Mihaaru\nމަޖިލީހުގެ ރައީސް އަބްދުﷲ މަސީހް. - ފޮޓޯ: މިހާރު\nމަސީހު ޖަވާބުދާރީވާނެ ވަގުތު ކަނޑައެޅުން ބުރާސްފަތި ދުވަހު\n17 ޖުލައި 2017 - 15:16 12 comments\nރައްޔިތުންގެ މަޖިލީހުގެ ރައީސް އަބްދުﷲ މަސީހްގެ އިތުބާރު ނެތް ކަމުގެ މައްސަލައިގައި ޖަވާބުދާރީވުމަށް އެ މަނިކުފާނަށް ދެއްވާނެ ވަގުތު ކަނޑައެޅުމަށް އާންމު ކޮމެޓީގެ ބައްދަލުވުމެއް ބާއްވަން ނިންމައިފި އެވެ.\nމަޖިލީހުން މިއަދު ބުނި ގޮތުގައި ކޮމެޓީގެ ބައްދަލުވުން އޮންނާނީ އަންނަ ބުރާސްފަތި ދުވަހު އެވެ.\nކޮމެޓީ ބައްދަލުވުމުގައި މަސީހަށް ޖަވާބުދާރީވުމަށް ދޭނެ ވަގުތާއި އެ މަނިކުފާނުގެ އިތުބާރު ނެތް ކަމުގެ މައްސަލަ އަށް މެމްބަރުން ބަހުސް ކުރާނެ ވަގުތު ކަނޑައަޅާނެ އެވެ. ނަމަވެސް މަސީހް ވަކި ކުރުމުގެ މައްސަލަ އެޖެންޑާ ކުރާނެ ވަކި ތާރީހެއް މަޖިލީހުން އަދި އިއުލާނެއް ނުކުރެ އެވެ.\nއާންމު ކޮމެޓީގެ ބައްދަލުވުމެއް ބާއްވަން ތާވަލުކޮށްފައި މިވަނީ މަސީހް ވަކި ކުރި މައްސަލަ ބާތިލް ކުރަން ޖެހޭ ކަމަށް ވެރިކަން ކުރާ ޕީޕީއެމްގެ އިސް ބޭފުޅުން ވިދާޅުވަމުން ގެންދަވަނިކޮށެވެ. އެއީ އެ ބޭފުޅުން ވިދާޅުވި ގޮތުގައި ބައެއް މެމްބަރުންގެ ސޮއި "ވަގަށް" ހޯދި ކަމަށް ބުނެ އެވެ. އެ މެމްބަރުން މިސާލެއްގެ ގޮތުގައި ނެންގެވީ އިސްދޫ ދާއިރާގެ މެމްބަރު އަހުމަދު ރަޝީދެވެ. ނަމަވެސް މަސީހު މަގާމުން ވަކި ކުރަން ސޮއި ނުކުރައްވާ ކަމަށް ވިދާޅުވެ އިތުރުފުޅު ހެއްދެވި ކަމަށް އޭނާ ފަހުން ވަނީ އެއްބަސްވެވަޑައިގެންފަ އެވެ.\nމަޖިލީހަށް ހުށަހަޅާ އިތުބާރު ނެތް ކަމުގެ މައްސަލަތަކުގައި މަޖިލީހުގެ ރައީސަށް ޖަވާބުދާރީވުމަށް އާންމު ކޮމެޓީން މީގެ ކުރިން ކަނޑައަޅާފައި ވަނީ 30 މިނެޓެވެ. އެއީ ބަހުސް ފެށުމާއެކު ލިބޭ 10 މިނެޓާއި ބަހުސްގެ މެދު ތެރެއިން ލިބޭ 10 މިނެޓާއި ބަހުސް ނިމުމާއެކު މަޖިލީހުގެ ރައީސަށް ލިބޭ 10 މިނެޓެވެ.\nއާންމު ގޮތެއްގައި މަޖިލީހުގެ ރައީސްގެ އިތުބާރު ނެތް ކަމުގެ މައްސަލައިގެ ބަހުސަށް ދެ ގަޑިއިރު ހޭދަވާނެ އެވެ. އޭގެ ތެރެއިން ދޮޅު ގަޑިއިރަކީ މެމްބަރުންނަށް ވާހަކަ ދައްކަވަން ލިބޭ ފުރުސަތެވެ.\nމަސީހުގެ އިތުބާރު ނެތް ކަމަށް ފާސް ކުރާނެ ކަމަށް އިދިކޮޅު ފަރާތްތަކުން ބުނަމުން އަންނައިރު، ސަރުކާރަށް ތާއީދު ކުރައްވާ މެމްބަރުން ވިދާޅުވަނީ އެ ވޯޓު ނާކާމިޔާބުކޮށްލާނެ ކަމަށެވެ.\nމަޖިލީހުގެ ރައީސްގެ މައްޗަށް އިތުބާރު ނެތް ކަމަށް ފާސްވާނީ އެ ދުވަހެއްގެ ޖަލްސާއެއްގައި ވޯޓުގައި ބައިވެރިވާ މެމްބަރުންގެ އަޣުލަބިއްޔަތުން ފާސްވުމުންނެވެ. މަސީހް ވަކި ކުރުމުގެ މައްސަލަ މަޖިލީހަށް ހުށަހެޅީ ޕީޕީއެމްގެ 11 މެމްބަރުން ހިމެނޭ ގޮތަށް 45 މެމްބަރުންގެ ސޮޔާއެކުގަ އެވެ. އެކަމަކު އަހުމަދު ރަޝީދު ފިޔަވައި ދެން ސޮއި ކުރެއްވި ޕީޕީއެމްގެ ހުރިހާ މެމްބަރުން ވެސް މިހާރު ވަނީ ޕާޓީން ވަކިވެޑައިގެންފަ އެވެ.\nއިތުރު ލިޔުންތައް ރައްޔިތުންގެ މަޖިލިސް އިތުބާރުނެތްކަމުގެ ވޯޓް މަޖިލީހުގެ މެމްބަރުން އަބްދުﷲ މަސީހް މުހައްމަދު


ކާށިދޫގައި ޝީޝާ ބާރ އެއް، ގާފަރުގައި ސޫޝީ ބާރ އެއް ހަދާނަން: ޖާބިރު | Jazeera\tކާށިދޫގައި ޝީޝާ ބާރ އެއް، ގާފަރުގައި ސޫޝީ ބާރ އެއް ހަދާނަން: ޖާބިރު - Jazeera\nކާށިދޫގައި ޝީޝާ ބާރ އެއް، ގާފަރުގައި ސޫޝީ ބާރ އެއް ހަދާނަން: ޖާބިރު\nސަދާ ސައީދު April 12, 2019 122 views0\nނިމިދިޔަ ރައްޔިތުންގެ މަޖިލިސް އިންތިހާބުގައި ކާށިދޫ ދާއިރާގެ ގޮނޑި ކާމިޔާބު ކުރެއްވި އަބްދުﷲ ޖާބިރު ގާފަރުގައި ޝީޝާ ބާ އެއް، އަދި ކާށިދޫގައި ސޫޝީ ބާއެއް ހެދުމުގެ މަސައްކަތް ކުރައްވަމުން ގެންދަވާކަމަށް، ވިދާޅުވެއްޖެއެވެ.\nޕީއެސްއެމްއަށްދިން އިންޓަވިއުއެއްގައި ވާހަަކަ ދައްކަވަމުން ޖާބިރު ވިދާޅުވީ ކޮންމެ ވާހަކައެއް ދައްކާއިރަށް އޭގައި ހުންނަ ނެގެޓިވިޓީ އަށް ވިސްނާ އެ ވާހަކަތަކަށް ޖޯކު ޖަހަން ނުޖެހޭ ކަމަށާއި ސީދާ ޕޮއިންޓަށް ދިޔައީމައި ނިމުނީކަމަށެވެ. އޭނާ ވިދާޅުވީ ކާށިދޫއާއި ގާފަރާ ދެމެދު ދަތުރުފަތުރުގެ ނިޒާމަކުން ގުޅުވާލުމަށް ކޭބަލް ކާރު އަޅަން ވިދާޅުވުމަކީ ޖޯކެއް ނޫން ކަމަށެވެ.\n"އަޅުގަނޑު މިހާރު ގާފަރުގައި މި ހަދަނީ ޝީޝާ ބާ އޭ. ދެން އަޅުގަނޑު ކާށިދޫގައި ހަދާނީ ސޫޝީ ބާ އެކޭ. ބާ އެކޭ ބުނީމަ އެތަނުގައި ރަލެއް ނުހުންނާނެ. އޮޅިގެން ނޫޅެވޭނެ. ކޮންމެ އެއްޗެއް ބުނާ އިރަށް އޭގައި ހުންނަ ނެގެޓިވިޓީ އަށް ނުވިސްނާށޭ." ޖާބިރު ވިދާޅުވިއެވެ.\nމީގެ އިތުރުން ޖާބިރި ވިދާޅުވީ، އަމިއްލަ ޓީވީ ޗެނަލްއެއް އުފައްދަން އުޅޭ ކަމަށާއި، އެއީ ކާށިދޫ އާއި އެދާއިރާގެ ރަށްތައް ތަަރައްގީކުރާގޮތް ރައްޔިތުންނާއި ހިސާބަށް ގެނެސްދޭން ކަމަށެވެ.


"ރާއްޖޭގެ ޝަރުއީ ދާއިރާއަށް އިތުބާރު ގެއްލުނީ ސުޕްރީމް ކޯޓުގެ އަމަލުތަކުގެ ސަބަބުން" ރިޕޯޓް | | Sangu News\n"ރާއްޖޭގެ ޝަރުއީ ދާއިރާއަށް އިތުބާރު ގެއްލުނީ ސުޕްރީމް ކޯޓުގެ އަމަލުތަކުގެ ސަބަބުން" ރިޕޯޓް\n10 އޮކްޓޯބަރ 2019 - 13:59\nސުޕްރީމް ކޯޓުގެ ފަނޑިޔާރުންގެ މައްސަލަތަކެއް ޖޭއެސްސީން ބަލަނީ\nޝަރުއީ ދާއިރާ އިސްލާހު ކުރަން ފުރަތަމަ ކުރަންވީ ކަމަކީ ސުޕްރީމް ކޯޓުގައި ތިއްބެވި ފަނޑިޔާރުން ވަކި ކުރުން ކަމަށް ރާއްޖޭގެ ޝަރުއީ ދާއިރާއާ ގުޅޭ ގޮތުން ސައުތު އެފްރިކާގެ ރިޓަޔާޑް ޖަސްޓިސް ޔޮހާން ކްރީގްލާ އެކުލަވައިލެއްވި "އެސެސްމެންޓް އޮފް ދަ ޖަސްޓިސް ސެކްޓާ ރިފޯމް ޕްރޮޕޯޒަލްސް" ރިޕޯޓުގައި ބުނެފިއެވެ.\nޔޮހާން ކްރީގްލާ އަކީ، 1994 ވަނަ އަހަރު ސައުތު އެފްރިކާގެ ކޮންސްޓިޓިއުޝަނަލް ކޯޓު އުފެދުނީއްސުރެ 2002 ވަނަ އަހަރުގެ ނިޔަލަށް އެ ކޯޓުގެ ފަނޑިޔާރުކަމުގެ މަގާމު އަދާ ކުރައްވާފައިވާ، ސައުތު އެފްރިކާގައި ގާނޫނީ ދާއިރާގައި 25 އަހަރު މަސައްކަތް ކުރައްވާފައިވާ ބޭފުޅެކެވެ. އަދި ކޮންސްޓިޓިއުޝަނަލް ކޯޓުގެ ފަނޑިޔާރެއްގެ ހައިސިއްޔަތުން މަސައްކަތް ކުރެއްވުމުގެ އިތުރުން، އޭނާ ވަނީ އެ ގައުމުގެ ޕްރޮވިންޝަލް އަދި އެޕެލެޓް ކޯޓުތަކުގައި ވެސް ފަނޑިޔާރެއްގެ ގޮތުގައި މަސައްކަތް ކުރައްވާފައިވެއެވެ.\nސަރުކާރަށް ހުށަހެޅި ކަންތަކުގެ ތެރޭގައި ޝަރުއީ ދާއިރާ އާއި ގުޅުން ހުރި ގާނޫނުތަކުގައި އަދި އެ ގާނޫނުތައް ތަންފީޒު ކުރުމުގައި ހުރި ގޮންޖެހުންތައް ދިރާސާރ ކުރުމާއި ޝަރުއީ ދާއިރާގެ މިހާރުގެ އޮނިގަނޑާއި، އެ ދާއިރާގެ އެކި މުއައްސަސާތައް އެކުލެވިގެންވާ ގޮތް މުރާޖައާ ކުރުމާއި، ފަނޑިޔާރުން އައްޔަން ކުރުމާއި ފަނޑިޔާރުންގެ ސުލޫކީ މައްސަލަތައް ބަލައި ފިޔަވަޅު އެޅުމުގެ ނިޒާމު މުރާޖައާ ކުރުމާއި، ޝަރުއީ ދާއިރާ އިސްލާހު ކުރުމަށްޓަކައި ސަރުކާރުން ހުށަހަޅާފައިވާ ހުށަހެޅުންތައް ވަޒަންކޮށް، އެކަމާގުޅޭ ހުށަހެޅުންތަކެއް ސަރުކާރަށް ހުށަހަޅާފައިވެ އެވެ.\nރިޕޯޓުގައި ބުނެފައިވަނީ، ޝަރުއީ ދާއިރާއަށް ރައްޔިތުންގެ އިތުބާރު ގެއްލުނީ ސުޕްރީމް ކޯޓުގެ ސަބަބުން ކަމަށެވެ. އަދި ސުޕްރީމް ކޯޓުގެ ފަނޑިޔާރުންނަކީ ސިޔާސީ ބައެއްގެ ގޮތުގައި ސިފަކޮށް، ކޯޓުގައި ތިއްބެވި ފަނޑިޔާރުންނަށް ކޮރަޕްޝަންގެ ތުހުމަތުތައް އަމާޒުވެފައިވާ ކަމަށާއި ސިޔާސީ ފައިދާއަށް އެ މީހުން ބޭނުންކޮށްފައިވާކަމަށް ވަނީ ބުނެފައެވެ. އޭގެއިތުރުން އެކެއް ފެބުރުއަރީ އަމުރުގެ ކަންބޮޑުވުން ވެސް ރިޕޯޓްގައި ފާހަގަކޮށްފައިވެ އެވެ. އެ އުމުރާއެކު ސުޕްރީމް ކޯޓުން ރާއްޖޭގެ ސިޔާސީ މައިދާނުގެ ތެރެއަށް ވަދެފައިވާ ކަމަށް ރިޕޯޓްގައިވެ އެވެ.\nރިޕޯޓުގައި ބުނެފައިވާ ގޮތުން ގާނޫނު އަސާސީގެ ރައްކާތެރި ކަމާއި ހަމަޖެހުން ގާއިމް ކުރުމަށް ސުޕްރީމް ކޯޓަކީ ފެއިލް ވެފައިވާ ތަނެެކެވެ. އަދި އެއީ ރައްޖޭގެ ޑިމޮކްރަސީއަށް އޮތް ބިރެއް ކަމަށާއި އެހެން ވެފައިވަނީ ގާނޫނު އަސާސީ އާއި އާ ގާނޫނުތަކުގެ މައްސަލައަކުން ނޫން ކަމަށް ވެސް ވަނީ ބުނެފައެވެ. ޔޮހާން ލިޔުއްވާފައިވާ ރިޕޯޓުގައި ބުނެފައި ވަނީ އެއީ ވޭތުވެ ދިޔަ 10 އަހަރުގެ ތެރޭގައި ވެސް ސުޕްރީމް ކޯޓުގެ ހާލަތު ކަމަށެވެ.\nސުޕްރީމް ކޯޓުން އަމިއްލައަށް އިސް ނަގައިގެން ސޫމޯޓޯކޮށް މައްސަލަތައް ބެލުމަށް ފާޑުކިޔާ ރިޕޯޓުގައި ބުނެފައި ވަނީ ސުޕްރީމް ކޯޓަށް ލިބިގެންވާ ބާރެއް ނޫން ކަމަށެވެ. އަދި ސުޕްރީމް ކޯޓުގެ ފަނޑިޔާރެއްގެ މައްސަލައެއް، ނުވަތަ ސުލޫކީ މައްސަލަތަށް ޖުޑީޝިއަލް ސާވިސް ކޮމީޝަން ޖޭއެސްސީން ބަލަން ޖެހޭނެ ކަމަށް ވެސް ވަނީ ބުނެފައެވެ. ނަމަވެސް، އެއީ ގާނޫނު އަސާސީއާއި ގާނޫނުގައި ވާ ގޮތުގެ މަތީންކަމަށް ބުނެފައިވެއެވެ.\nކްރީގްލާގެ ރިޕޯޓަށް ރިއާޔަތް ކުރުމަށް ފަހު ޖޭއެސްސީއިން ވަނީ އުއްތަމަ ފަނޑިޔާރު ހިމެނޭ ގޮތަށް ސުޕްރީމް ކޯޓުގެ ހަތަރު ފަނޑިޔާރުންގެ މައްސަލަ ބަލަން ނިންމާފަ އެވެ. ޖޭެއެސްސީން ހާމަކޮށްފައިވާ ގޮތުން ބެލުމަށް ނިންމާފައިވަނީ ސުޕްރީމް ކޯޓުން އިހުތިސޯސުން ބޭރު ކޮށްފައިވާ ކަންކަން ބަލަން އެ ކޮމިޝަނުން އެކުލަވާލި ކޮމެޓީގެ ރިޕޯޓްގައި ހިމެނޭ މައްސަލަތަކުގައި ހިމެނޭ ފަނޑިޔާރުންގެ މައްސަލަތަކެވެ. ނަމަވެސް، އެ ފަނޑިޔާރުންގެ ނަމެއް ޖޭއެސްސީން ޙާމަކޮށްފައި ނުވެއެވެ.\nޖޭއެސްސީއިން ސުޕްރީމް ކޯޓާ ގުޅޭ ގޮތުން ތައްޔާރުކުރި ރިޕޯޓް އާންމުކޮށް ރައްޔިތުންގެ މަޖިލީހަށް ހިއްސާކޮށްފައިވެ އެވެ. އެ ރިޕޯޓްގައިވާ ގޮތުން 17 މައްސަލައެއް ފާހަގަ ކޮށްފައިވެ އެވެ.\nރިޕޯޓް އެކުލަވާލަން އޭނާ ވަނީ ދެ ފަހަރެއްގެ މަތިން ރާއްޖެ ވަޑައިގެން، ޝަރުއީ ދާއިރާ އާއި، ދައުލަތުގެ މުއައްސަސާތަކާއި، ރައްޔިތުންގެ މަޖިލީހުގެ ކަމާބެހޭ ކޮމިޓީތަކާއި، މަދަނީ ޖަމްއިއްޔާތަކާއި، ސިޔާސީ ޕާޓީތަކާއި، އެނޫން ވެސް ކަމާބެހޭ ފަރާތްތަކާ ބައްދަލު ކުރައްވާފަ އެވެ.\nބަންޑާރަ ނައިބުގެ އޮފީހުން އާންމު ކޮށްފައިވާ އެ ރިޕޯޓްގައި ޔޮހާން ކްރީގްލާ ލިޔުއްވާފައިވާ ސުޕްރީމް ކޯޓުން ގާނޫނު އަސާސީ ނުބައިކޮށް މާނަކޮށް، ދުސްތޫރީ މައްސަލަތައް ބެލުމުގެ ނަމުގައި ގާނޫނު އަސާސީން ދީފައި ނުވާ ބާރުތައް އަމިއްލަ އަށް ހޯދާފައިވާ ކަމަށެވެ.\nޔޮހާން ވިދާޅުވެފައިވަނީ މިއަހަރުގެ އޮގަސްޓު މަހު އޭނާ އެ ރިޕޯޓު ރައްޔާރު ކުރުމާއި ހަމައަށް ކޯޓުގައި ތިއްބެވި ފަނޑިޔާރުންނަކީ އެތައް ތުހުމަތުތަކެއް ކުރެވިފައިވާ ބައެކެވެ.\nއަދި އެ މައްސަލަތައް ބަލަން ގާނޫނުން މަތިކޮށްފައިވާ ޖޭއެސްސީގެ އިހުތިސޯސް ތެރެއަށްވަދެ، ރައްޔިތުންގެ މަޖިލީހަށް ބަސްބުނުމުގެ ބާރެއް އެ ކޯޓަށް ލިބިގެން ނުވާކަމަށް ވެސް އެ ރިޕޯޓުގައި ބުނެފައިވެ އެވެ. މިއީ ގާނޫނު އަސާސީގެ މައްސަލައެއް ނޫން ކަމަށް ބުނެ ޔޮހާން ވަނީ ރައްޖޭގެ ޝަރުއީ ދާއިރާ އިސްލާހު ކުރެވޭނީ ފަނޑިޔާރުން ވަކިކޮށް އެ މަގާމަށް ނަޒާހަތްތެރި އާ ފަނޑިޔާރުންތަކެއް ގެނެސްގެން ކަމަށެވެ.\nނަމަވެސް، މިއީ އެއްވެސް ހާލެއްގައި ބަޔަކާއި މެދު ޒާތީ ހަސަދައާއި ބަދަލު ހިފުމުގެ ނިޔަތުގައި ކޮށްގެންވާނެ ކަމަށް ނޫން ކަމަށް ބުނެފައިވެއެވެ. އެގޮތުން އެ ފިޔަވަޅަކީ އެއީ މުޅި ޖުޑީޝިއަރީ ދާއިރާއާއި ދާއިރާގައި ތިބި "ކޮރަޕްޓު" ފަނޑިޔާރުންނަށް ފިލާވަޅެއްގެ ގޮތުގައި ކަމަށް ޔޮހާން ވިދާޅުވެފައިވެއެވެ.\nޖޭއެސްސީއިން ސުޕްރީމް ކޯޓާ ގުޅޭ ގޮތުން ތައްޔާރުކުރި ރިޕޯޓް އާންމުކޮށް ރައްޔިތުންގެ މަޖިލީހަށް ހިއްސާކޮށްފައިވޭ. އެ ރިޕޯޓްގައިވާ ގޮތުން 17 މައްސަލައެއް ފާހަގަކޮށްފައިވެއެވެ. އޭގެ ތެރޭގައި ރައްޔިތުންގެ މަޖިލީހުގެ ކުރީގެ ނައިބު ރައީސް އަދި ދިއްގަރު ދާއިރާގެ މެމްބަރު އަހުމަދު ނާޒިމްގެ މައްޗަށް ދައުވާކޮށް ކްރިމިނަލް ކޯޓަށް ހުށެހެޅި މައްސަލަ ބަލައި ނުގަތުމަށް ނިންމި ނިންމުމަށް ހައިކޯޓުން ތާއިދުކޮށް، އެ މައްސަލަ ސުޕްރީމް ކޯޓުގައި އިސްތިއުނާފު ކުރުމުގެ މުއްދަތު ހަމަވިތާ ހަތް މަސް ފަހުން ދައުލަތުން ކުރި އިސްތިއުނާފު ސުޕްރީމް ކޯޓުން ބަލައިގަނެ ނާޒިމްގެ މައްޗަށް ކުށް ސާބިތުވާކަމަށް ކަނޑައެޅުމަށްފަހު އެ ނިންމުން ތިން އަހަރު ފަހުން އަލުން ބަލައި ބަދަލުކުރީ ގާނޫނާ ހިލާފަށް ކަމަށް ވެސް ޖޭއެއްސީގެ އެ ރިޕޯޓުގައިވެއެވެ.\nމީގެ އިތުރަށް ރިޕޯޓުގައި ބުނީ އިސްތިސްނާފުކުރުމުގެ މުއްދަތު ކުޑަކޮށް، އެ މުއްދަތާ ގުޅޭގޮތުން ކޯޓު ތަކުގެ ގާނޫނާއި ވަޒީފާއާ ބެހޭ ގާނޫނާއި ޓެކްސް ނެގުމާއި ބެހޭ އިދާރީ ގާނޫނާއި މައުލޫމާތު ހޯދައި ލިބިގަތުމުގެ ގާނޫނުގައި ކަނޑައަޅާފައިވާ މާއްދާތައް ސުޕްރީމް ކޯޓުން ބާތިލް ކޮށްފައިވަނީ ގާނޫނާ ހިލާފަށް ކަމަށެވެ. އަދި ރައީސުންނާއި ނައިބު ރައީސުންނާއި ވަޒީރުންނާއި މިނިވަން މުއައްސަސާތަކުގެ މެމްބަރުންނާއި މަޖިލީހުގެ ރައީސުންނާއި އަދި ފަނޑިޔާރުންގެ އިތުބާރު ނެތް ކަމާމެދު ރައްޔިތުންގެ މަޖިލީހުން ނިންމާ ކޮންމެ ނިންމުމެއް ސައްހަވާނީ އެ ނިންމުމެއް ސުޕްރީމް ކޯޓުން ކަނޑައެޅި ނިންމުމަކީ ވެސް ގާނޫނާއި ހިލާފު ނިންމުމެއް ކަމަށް ރިޕޯޓުގައި ބުނެފައިވެއެވެ.\nމީގެކުރިން ޖޭއެސްސީއިން ވަނީ ސުޕްރީމް ކޯޓުގެ ފަނޑިޔާރު ކަމުގެ ހުންނެވި އަބްދުﷲ ދީދީގެ މައްސަލައެއް ބަލައި އޭނާ ވަކި ކުރަން ރައްޔިތުންގެ މަޖިލީހަށް ހުށަހަޅަން ނިންމާފައެވެ. އޭނާ މިހާރު ވަނީ ފަނޑިޔާރު ކަމުން ވަކިކޮށްފަ އެވެ. އޭގެ އިތުރުން އުއްތަމަ ފަނޑިޔާރު ޑރ.އަހުމަދު އަބްދުﷲ ދީދީ، ޖޭއެސްސީގެ ރައީސްކަން ވެސް ކުރައްވާ ސުޕްރީމް ކޯޓުގެ ފަނޑިޔާރު އަބްދުﷲ އަރީފާއި ފަނޑިޔާރު އާދަމް މުހައްމަދުގެ މައްސަލައެއް ބެލުމަށްފަހު އެ ތިން ފަނޑިޔާރުންނަށް ނަސޭހަތް ދިނުމަށް ވެސް ޖޭއެސްސީއިން ވަނީ ނިންމާފައެވެ.


SunOnline: Lafaakuri varah Aamdhanee nulibunu\nލަފާކުރި ވަރަށް އާމްދަނީ ނުލިބުނު\nމަރުކަޒީ ބޭންކް، އެމްއެމްއޭ އިމާރާތް. -- ފައިލް ފޮޓޯ\nބޭންކްތަކުގެ ފައިދާއިން ނަގާ ޓެކްސް، ބޭންކް ޕްރޮފިޓް ޓެކުހުން ލިބުނު އާމްދަނީ ދަށަށް ދިޔުމާ އެކު ދައުލަތަށް ލިބޭނެ ކަމަށް ލަފާކުރި ވަރަށްވުރެ އާމްދަނީ ދަށަށް ހިނގައްޖެ އެވެ.\nދައުލަތުގެ ޓެކްސް އިދާރާ، މީރާ އިން އާންމުކުރި މިދިޔަ މަހުގެ ތަފާސްހިސާބުތަކުގައިވާ ގޮތުގައި މިދިޔަ މަހު ލިބުނު 1.09 ބިލިއަން ރުފިޔާ އަކީ، އެ މުއްދަތުގައި ލިބޭނެ ކަމަށް މީރާއިން ލަފާކުރި އަދަދަށް ވުރެ 5.5 ޕަސެންޓް ދަށް އަދަދެކެވެ.\nއެކަމުގެ ސަބަބެއްގެ ގޮތުގައި މީރާއިން ބުނީ، ބޭންކް ޕްރޮފިޓް ޓެކްސްގެ އާމްދަނީ ދަށްވުމެވެ. ތަފާސްހިސާބުތައް ދައްކާ ގޮތުން، މިދިޔަ މަހު ބޭންކް ޕްރޮފިޓް ޓެކްހުގެ ގޮތުގައި ލިބިފައި ވަނީ 20.1 މިލިއަން ރުފިޔާ އެވެ. އެއީ މިދިޔަ އަހަރު ބޭންކް ޕްރޮފިޓް ޓެކުހުން ލިބުނު 98.71 މިލިއަން ރުފިޔާއާ އަޅާބަލާއިރު، 79 ޕަސެންޓްގެ ދަށްވުމެކެވެ.\nމީގެ ކުރިން ބޭންކް ޕްރޮފިޓް ޓެކުހަކީ މަހެއްގެ އާމްދަނީގެ 9.4 ޕަސެންޓެވެ. އެހެން ނަމަވެސް، އެ އަދަދު މިދިޔަ މަހު ވަނީ، 1.9 ޕަސެންޓަށް ވެއްޓިފަ އެވެ.\nލަފާކުރި ވަރަށް އާމްދަނީ ނުލިބުނު ނަމަވެސް، މިދިޔަ މަހު ލިބުނު އާމްދަނީ އަކީ އޭގެ ކުރީ އަހަރުގެ އެ މުއްދަތުގައި ލިބުނު އާމްދަނީއަށް ވުރެ 3.4 ޕަސެންޓް އިތުރު އަދަދެކެވެ.\nމީރާއިން ބުނި ގޮތުގައި މިދިޔަ އަހަރަށް ވުރެ އާމްދަނީ އިތުރުވި މައިގަނޑު ސަބަބުތަކަކީ މިދިޔަ އަހަރަށް ވުރެ ޓޫރިސްޓުން އައި މިންވަރު 36.3 ޕަސެންޓް މިއަހަރު އިތުރުވެފައިވުމެވެ. އޭގެ ސަބަބުން ބީޕީޓީ، ޖީއެސްޓީ އަދި ގްރީން ޓެކުހުގެ އާމްދަނީ ވަނީ އިތުރުވެފަ އެވެ.\nމޭ މަހުގެ އާމްދަނީގެ އެންމެ ބޮޑު ބައެއް ހިއްސާ ކުރީ ޖީ.އެސް.ޓީއިން ވަނީ 666.90 މިލިއަން ރުފިޔާ ލިބިފަ އެވެ. ދެން އެންމެ ބޮޑު އާމްދަނީއެއް ލިބިފައިވަނީ ވިޔަފާރީގެ ފައިދާގެ ޓެކްސް، ބީޕީޓީ އިންނެވެ. އެއީ އާމްދަނީގެ 8.8 ޕަސެންޓަށްވާއިރު، އެ ޓެކުހުން 95.40 މިލިއަން ރުފިޔާވަނީ ލިބިފަ އެވެ.\nމީގެ އިތުރުން، ގްރީން ޓެކުހުގެ ގޮތުގައި 77.66 މިލިއަން ރުފިޔާ ލިބުނު އިރު، އެއާޕޯޓު ޑިވަލޮޕްމަންޓް ފީގެ ގޮތުގައި 64.84 މިލިއަން ރުފިޔާ، އެއަރޕޯޓު ސާވިސް ޗާޖްގެ ގޮތުގައި 64.27 މިލިއަން ރުފިޔާ އަދި އެހެނިހެން ޓެކުހާއި ފީގެ ގޮތުގައި ލިބިފައިވާ 116.62 މިލިއަން ރުފިޔާ ލިބިފައިވެ އެވެ.\nމިދިޔަ މަހުގެ އާމްދަނީގެ ގޮތުގައި 43 މިލިއަން ޑޮލަރު ވެސް ވަނީ ލިބިފަ އެވެ.\nމިއަހަރުގެ މޭ މަހާ ހަމަޔަށް، އާމްދަނީގެ ގޮތުގައި ވަނީ، 7.33 ބިލިއަން ރުފިޔާ ލިބިފަ އެވެ.\nޓޫރިޒަމް ކުރިއެރިއިރު ކޮންސްޓްރަކްޝަން ދަށަށް


Faisal campaign ah Trivandrum ah vadaigenfi | Mihaaru\nކެމްޕެއިން އިވެންޓެއްގައި ފައިސަލް ވާހަކަ ދައްކަވަނީ: ސްރީ ލަންކާ އަށް ވެސް އިދިކޮޅު ކެމްޕެއިން ދަތުރުތައް ވަނީ ކޮށްފައި -- މިހާރު ފައިލް ފޮޓޯ\n01 ސެޕްޓެމްބަރ 2018 - 21:079comments\nއިދިކޮޅު ކޯލިޝަންގައި ހިމެނޭ ޖުމްހޫރީ ޕާޓީގެ ތަރުޖަމާން އަލީ ސޯލިހު މިއަދު ވިދާޅުވީ، ޓްރިވެންޑްރަމްގައި ދިރިއުޅޭ ދިވެހިންގެ ތާއީދު އެ ކޯލިޝަނަށް ހޯދުމުގެ ތަފާތު ހަރަކާތްތަކެއް މި ދަތުރުގައި ފައިސަލް ކުރިއަށް ގެންދަވާނެ ކަމަށެވެ.\n"އިންޑިއާގެ އެކި ދިމަދިމާލުގައި އުޅޭ ދިވެހިންނާ ބައްދަލު ކުރައްވާނެ. އަދި ކެމްޕެއިން ހިންގާ ފަރާތްތަކާ ވެސް ފައިސަލް ބައްދަލުކުރައްވާނެ،" އޭނާ ވިދާޅުވި އެވެ.\nGulhifaivaa Siyaasee Party thakuge Running Mate @FaisalNasym India ga dhiriulhuvva Rayyithunna naai, Badhdhalukurevvumah India ah Vadaigathun #HappeningNow#IbuFaisal2018#JazeeraRaajje#CandidateNo2 pic.twitter.com/dub8eGC7Ya\n— JP Chief Spokesperson (@jpspokesperson) September 1, 2018\nއިންޑިއާގައި އެންމެ ގިނަ ދިވެހިން ދިރިއުޅޭ އަދި ބޭސްފަރުވާއަށް ގިނަ ދިވެހިންތަކެއް ދަތުރުކުރާ ޓްރިވެންޑްރަމްގައި ކެމްޕެއިން ކުރެއްވުމަށް ފައިސަލް ވަޑައިގެންނެވިއިރު، ރިޔާސީ ކެންޑިޑޭޓް އިބޫ މިވަގުތު ކެމްޕެއިން ދަތުރެއްގައި އުޅުއްވަނީ ގއ. އަތޮޅުގަ އެވެ.\nމި މަހުގެ 23 ގައި ބާއްވާ ރިޔާސީ އިންތިޚާބުގައި ޓްރިވެންޑްރަމްގައި ވެސް ވޯޓު ފޮއްޓެއް ބަހައްޓަން އިލެކްޝަންސް ކޮމިޝަނުން ވަނީ ނިންމައިފަ އެވެ.\nއިދިކޮޅު ކެންޑިޑޭޓް އިބޫ މިދިޔަ ހަފުތާގައި ވަނީ ޓްރިވެންޑްރަމަށް ފަހު، ރާއްޖެއިން ބޭރުގައި ދެން އެންމެ ގިނަ ދިވެހިން ދިރިއުޅޭ ސްރީ ލަންކާގައި ކެމްޕެއިން ޖަލްސާއެއް ބާއްވައިފަ އެވެ.\nފައިސަލް ކެމްޕެއިނަށް ޓްރިވެންޑްރަމަށް މި ވަޑައިގަތީ މިދިޔަ ތިން ދުވަހު ބ. އަތޮޅުގައި ކެމްޕެއިން ކުރެއްވުމަށް ފަހު އެވެ.\nއިތުރު ލިޔުންތައް އިދިކޮޅު ފަރާތްތައް ޓްރިވެންޑްރަމް ރައީސް އިބްރާހިމް މުހައްމަދު ސޯލިހް އިދިކޮޅު އިއްތިހާދު ނައިބު ރައީސް ފައިސަލް ނަސީމް އިންޑިއާ ރާއްޖެ-އިންޑިއާ


Anna Majilis gai alhugandu ihnaane: Nasheed\nއަންނަ މަޖިލީހުގައި އަޅުގަނޑު އިންނާނެ: ނަޝީދު\nރައީސް ނަޝީދު މީގެކުރިން ބޭއްވި ކެމްޕެއިން ހަރަކާތެއްގައި -- އަހުމަދު ޝުރާއު | އަވަސް\nނަވާރަ ވަނަ ރައްޔިތުންގެ މަޖިލީހުގެ މެންބަރުންގެ ތެރޭގައި ހިމެނޭނެ ކަމަށް ކުރީގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nއެމްޑީޕީގެ ވެސް ރައީސް ނަޝީދު މިހެން ވިދާޅުވީ އެމަނިކުފާނަށް އަމާޒުކޮށް ރައްޔިތުންގެ މަޖިލީހަށް ބިލެއް ހުށަހަޅާފައިވަނިކޮށެވެ. ދިއްދޫ ދާއިރާގެ މެންބަރު އަބްދުލް ލަތީފް މުހައްމަދު ހުށަހަޅުއްވާފައިވަނީ ކުރީގެ ރައީސުންނަށް މެންބަރުކަން ނުކުރެވޭނެ ގޮތް ހެދުމަށް ގާނޫނަށް އިސްލާހެކެވެ.\nއައްޑޫ މީދޫ ދާއިރާގެ އެމްޑީޕީ ޕްރައިމަރީގައި ވާދަކުރާ ހަސަން ޝާހިދުގެ ކެމްޕެއިން ހަރަކާތުގައި ބައިވެރިވެވަޑައިގެން ވާހަކަފުޅު ދައްކަވަމުން ރައީސް ނަޝީދު ވިދާޅުވީ އަންނަ މަޖިލީހުގައި އެމަނިކުފާނު އިންނަވާނެ ކަމަށެވެ. އަންނަ މަޖިލީހަކީ ތަފާތު، ގާބިލް މަޖިލީހަކަށް ވެގެން ދާނެ ކަމަށެވެ.\nއެ މަޖިލީހަކީ ރައީސް އިބްރާހިމް މުހައްމަދު ސޯލިހުގެ ސިޔާސަތުތައް ތަންފީޒުކުރުމަށް އެހީތެރިވާނެ، ރައްޔިތުން އުއްމީދު ކުރާ ފަދަ މަޖިލީހަކަށް ވާނެ ކަމަށް ވެސް ރައީސް ނަޝީދު ވިދާޅުވި އެވެ.\nލަތީފް ބިލް ހުށަހެޅުއްވި ފަހުން ރައީސް ނަޝީދު ފުރަތަމަ ފަހަރަށް އާންމުންގެ ތެރެއަށް ނުކުމެވަޑައިގެން ވާހަކަފުޅު ދައްކަވަމުން އެކަމަށް ސީދާ އިޝާރަތް ކުރައްވައި އެއްވެސް އެއްޗެއް ވިދާޅެއް ނުވެ އެވެ. ނަމަވެސް އަންނަ މަޖިލީހުގެ މެންބަރުންގެ ސިފަތައް އެމަނިކުފާނު ވިދާޅުވެ ދެއްވި އެވެ.\n"ނަވާރަވަނަ މަޖިލީހުގައި ތިބޭނީ ތަންދޮރު ދަންނަ، ގާބިލް، ދުނިޔޭގެ ކަންކަން ދަންނަ މެންބަރުން، ރައްޔިތުން ހަގީގަތުގައި ބޭނުންވާ މަޖިލީހަކަށްވާނެ،" ރައީސް ނަޝީދު ވިދާޅުވި އެވެ.\nލަތީފްގެ ބިލާ ގުޅޭ ގޮތުން އޭނާގެ ޕާޓީ ޖުމްހޫރީ ޕާޓީގެ ޕީޖީ ލީޑަރު އަބްދުﷲ ރިޔާޒު ވެސް ވަނީ ކަންބޮޑުވުން ފާޅު ކުރައްވައި، އެ ބިލް އަނބުރާ ނެގުމަށް އަންގަވާފަ އެވެ.\nއެ މައްސަލާގައި މިއަދު އެމްޑީޕީއިން ވެސް ވަނީ ނޫސްވެރިންގެ ބައްދަލުވުމެއް ބާއްވައި ނުރުހުން ފާޅުކޮށްފަ އެވެ. އެމްޑީޕީގެ ޗެއާޕާސަން ހަސަން ލަތީފް ވިދާޅުވީ އެއީ ގާނޫނު އަސާސީއާ ފުށު އަރާ ބިލެއް ކަމަށާއި އެ ބިލް ފާސްވިޔަ އެމްޑީޕީއިން ނުދޭނެ ކަމަށެވެ.\nއެމްޑީޕީ ރައީސް މުހައްމަދު ނަޝީދު އެމްޑީޕީގެ ރިޔާސީ ޕްރައިމަރީ + މަޖިލިސް އިންތިހާބު 2019\nމަޖިލީހުގެ ބޮޑު ބައެއް އެމްޑީޕީއަށް ލިބެން ޖެހޭ: ރައީސް\nމަޖިލީހުގެ އަގުލަބިއްޔަތު އެމްޑީޕީއިން ނަގާނަން: ނަޝީދު\nރައީސް ނަޝީދު އެމްޑީޕީގެ ޓިކެޓް ކަށަވަރު ކުރައްވައިފި\nރައްޔިތުން ތިބީ އެމްޑީޕީއަށް މެޖޯރިޓީ ދޭން: ނަޝީދު


Hageegee vakeelu kurumakee sababuthakugai hifai Maaiy Allah ah baroasaavun: Huthuba\nހަގީގީ ވަކީލުކުރުމަކީ ސަބަބުތަކުގައި ހިފާ މާތްﷲ އަށް ބަރޯސާވުން: ހުތުބާ\n28 އޯގަސްޓް 2020 - 13:01:50\nހަގީގަތުގައި ވަކީލުކުރުމަކީ ސަބަބުތަކުގައި ހިފުމާއެކު ސަބަބުތައް މެދުވެރިކުރައްވާ ރަސްކަލާނގެއަށް ބަރޯސާވުން ކަމަށް ހުތުބާގައި ބުނެފި އެވެ.\nހައްގު ގޮތުގައި ﷲ އަށް ވަކީލުކުރުމުގެ މައްޗަށް އަލިއަޅުވާލާފައިވާ މިއަދުގެ ހުކުރު ހުތުބާގައި ބުނީ މާތް ﷲ މި ކާއިނާތުގެ ކަންކަން ތަދުބީރު ކުރައްވައި، ރާއްވަވައި، ހިންގަވަނީ، އެކަލާނގެ ލައްވާފައިވާ ކައުނީ ސުންނަތްތަކާ އެއްގޮތްވާ ގޮތުގެ މަތިން ކަމަށާއި ކޮންމެ ކަމެއް ވެސް ވުމަށްޓަކައި އެކަލާނގެ ލައްވާފައިވާ ދުންޔަވީ ސަބަބުތަކެއްވާ ކަމަށެވެ.\nއެ ސަބަބުތަކުގައި ހިފުމަކީ މާތް ﷲ އަށް ކިޔަމަންތެރިކަން އަދާކޮށް، އެކަލާނގެއަށް އީމާން ވުމުގެ ތެރޭގައި ހިމެނޭ ކަމެއްކަން ފާހަގަކޮށް ހުތުބާގައި ބުނީ އެ ސަބަބުތަކަކީ ކަމެއް ހާސިލްކުރުމުގައި، މުހިއްމު ކަމެއް ނޫން ކަމަށް ދުށުމަކީ، ސިކުނޑީގެ އުނިކަމެއް ކަމަށާއި އަދި އިސްލާމް ދީން ގޮވާލާ ގޮތެއް ވެސް ނޫން ކަމަށެވެ.\nއެގޮތުން ހަމައެެކަނި އެ ސަބަބުތަކަށް ބަރޯސާވުމަކީ އިސްލާމީ އަގީދާއާ ފުށުއަރާ ކަމެއްކަމަށާއި އެހެންކަމުން އިންސާނުންގެ މައްޗަށް އޮތީ، ސަބަބު ތަކުގައި ހިފައި، ﷲ ތަޢާލާ އަށް ބަރޯސާވުން ކަމަށެވެ.\nހުތުބާގައި އިތުރަށް ބުނީ މާތްﷲ އަށް ވަކީލުކުރާ ތައުހީދުގެ އަހުލުވެރިންގެ ގޮތަކީ ހަމައެކަނި ސަބަބުތަކަކަށް ބަރޯސާނުވުން ކަމަށާއި އަދި އެ ސަބަބުތަކަށް އިހުމާލުވެ، ދޫކޮށް ވެސް ނުލުން ކަމަށެވެ. ނަމަވެސް، ސަބަބުތަކުގައި ހިފައި، ސަބަބުތައް މެދުވެރިކުރައްވާ، އާލަމުތަކުގެ ވެރި ރަސްކަލާނގެއަށް އުއްމީދުކުރުންކަން ފާހަގަކުރެ އެވެ. އަދި ރަމަލުޖެހުމާއި ފާލުބެލުމާއި އަތްބެލުމާއި ތަވީދު އެޅުން ފަދަ ޝިރުކުގެ އަމަލުތަކުން ދުރުވުމަށް ވެސް ހުތުބާގައި ގޮވާލަ އެވެ.\nއަދި މުއުމިނުންނަށް ދިމާވާ ކޮންމެ ކަމެއްގައި، އަދި ކުރިމަތިވާ ކޮންމެ މުސީބާތެއްގައި ވެސް، އޭނާގެ މަދަދުގާރަކީ ގަދަ ކީރިތި ވަންތަ ތައާލާ ކަމަށާއި އެހެންކަމުން އޭނާއާ މެދު ބަޔަކު ކިތަންމެ ރޭވުމެއް ރޭވިޔަސް، އަދި ދުނިޔެ މަތީގައި ކިތަންމެ ބޮޑު ހިތްދަތި ކަމެއް ލިބުނަސް ﷲ އަށް ވަކީލުކޮށްފި ނަމަ، އޭނާއަށް އެކަލާނގެ ފުދިގެންވާކަން ވެސް ހުތުބާގައި ފާހަގަކުރެ އެވެ.\nމޫދަށް ނުފޮނުވައިގެން މަންމަ ކައިރި ރުއި ހަނދާންވޭތަ؟


BREAKING : Launch Akah Honu Alhaifi - Vaguthu\nލޯންޗަކަށް ހޮނު އަޅައިފި\nހޮނު އެޅި ލޯންޗުގެ އެތެރެ - ފޮޓޯ: ކިޔުންތެރިއެއް\nމަސްވެރިކަން ކުރަން ނިކުމެ އުޅުނު ތުލުސްދޫ ލޯންޗަކަށް ހޮނު އަޅައިފިއެވެ.\nރިވާ ސައިޑް 1 ނަމަކަށް ކިޔާ އެ ލޯންޗަށް ހޮނު އެެޅީ 15:35 ހާއިރު ތުލުސްދޫ ކައިރީގައި އޮންނަ ކުޑަވިލިގިލި ބޭރުގައި އަޅައިގެން ތިއްބާއެވެ.\nލޯންޗަށް ހޮނުއެޅުމާއެކު ލޯންޗުގައި ރޯވިއެވެ. އެހެން ނަމަވެސް ލޯންޗުގެ ކައްޕިގެ ހުށިޔާރުކަމުން އަލިފާން ނިއްވާ ފުޅި ބޭނުންކޮށްގެން އަލިފާން ނިއްވާލިއެވެ.\nމި ހާދިސާގައި ލޯންޗަށް ބޮޑެތި ގެއްލުންތަކެއް ވިއެވެ.\nމިހާރު ފުލުހުންގެ އެހީތެރިކަމާއެކު އެ ލޯންޗް ތުލުސްދޫއަށް ގެންދިއުމުގެ މަސައްކަތް ދަނީ ކުރަމުންނެވެ.\n"ވަގުތު"އާ ވާހަކަދައްކަމުން މި ހާދިސާ ހިނގިއިރު، ލޯންޗުގައި ހުރި މީހަކު ބުނީ، މި ހާދިސާ ހިނގިއިރު ލޯންޗުގައި ހަތް މީހަކު ތިބި ކަމަށެވެ. އަދި މި ހާދިސާގައި އެއްވެސް މީހަކަށް ގެއްލުމެއް ލިބިފައިނުވާ ކަމަށް އޭނާ ބުންޏެވެ.\n"އެއްވެސް މީހަކަށް ގެއްލުމެއް ނުއެއް ވޭ. ދެން އެކަމަކު އެއް ކުއްޖެއްގެ އަތުގައި އިން ގަޑި ހަލާކުވީ، އެ ގަޑި ހަލާކުވީ، އޭނާ އެތޭރަގައި ހޮޅިގައި ހިފައިގެން އިނީމަ ކަރަންޓް އަންނާނެތޯ އެ ވަގުތު މުޅި އޮޑިއަށް، އެވަގުތު އޭނާގެ ގަޑި ހަލާކުވީ". މި ހާދިސާ ހިނގި ވަގުތު ލޯންޗުގައި އިން މީހަކު ބުންޏެެވެ.\nއެ ލޯންޗަކީ 30 މީހުންގެ ޖާގައިގެ ލޯންޗެކެވެ.\n25 ފަޅުވެރިންނާއިއެކު މަސްދޯންޏެއް ކަނޑުމައްޗަށް ބިންދައިގެން ހިނގައްޖެ\nވ.ފުލިދޫގައި ލޯންޗެއް ގޮވައި ހަތަރު ފަތުރުވެރިންނަށް އަނިޔާވެއްޖެ\nއޮކްޓޯބަރ 11, 2019 17:24\nރާއްޖޭގަ ބޭނުންކުރާއުޅަނދު ތަކުގަނުހުރޭ ލައިޓިނިންސިސްޓަމް އަޅާފައެއް ބައެއްސަފާރީތަކުގަ ހުރޭ ބައެއް އިމާރާއްތަކުގަ ހުނައިރު އެޓެސްޓެއްނުކުރޭ ރަނގަޅުތޯބަލަން ކަނޑުމަތީގަނަމަ އެއްމެ ފުރުސަތުބޮޑީ ދުއްވާލޯންޗްކަށްއެޅުން އޭގަބޭނުންކުރާ ވަސީލައްތައްވެސް ހުރެފަ ކަނޑުމަތީގައުސްވާނީ އުޅަނދެއްވީމަ\nއޮކްޓޯބަރ 11, 2019 23:08\nމާތްﷲ އަށް ޙަމްދާއި ޝުކުރުކުރަން. އަތުގައަޅާފައޮތް ގަޑި ހަލާކުވެގެން ދިޔައިރުވެސް އެކަލާނގެ ރަޙްމަތްފުޅުގެ ތަނަވަސްކަމުން މީހާއަށް އެއްވެސް ކަމެއްނުވި. މިފަދަ ކަންކަމުން ޢިބްރަތް ޙާޞިލްކުރުމަށް އަމިއްލަ ނަފްސަށާއި ތިޔަ އެންމެ ބޭފުޅުންނަށް ނަސޭހަތްތެރިވަން.